
TITU MAIORESCU 


La 28 Februarie stil nou 1940 se împlinesc 100 ani dela 
naşterea lui Titu Maiorescu. Logician și estetician, întemeetor al 
criticei românești și îndrumător al scrisului nostru, din a doua jumă- 
tate a secolului trecut, spre clasicismul disciplinat în fond și iormă, 
Maiorescu a trasat „Convorbirilor Literare” drumul pe care au mers 
și vor continua să meargă, în spirilul tradiţiei care îngădue orice 
nouă învesmântare a artei și poeziei, eternă aceeași. Sincer iubitor 
şi ajutător al scriitorilor în luptă cu greutăţile vieţii, aceștia, la 
rândul lor, i-au răspuns cu aceeași iubire, cu respect și recunoștință 
rostindu-i numele dela această tribună ca și în istoria literaturii, 
culturii şi politicii românești. 

Cu prilejul centenarului naşterii sale, revista „Convorbiri 
Literare“, care se călăuzeşte și astăzi după spiritul său, crede că-și 
va îndeplini o elementară datorie de a-i închina un volum come- 
morativ şi roagă pe toţi oamenii de litere, scriitori, poeţi, cugelă- 
tori, cari simt îndemnul sufletesc de a-și exprima cuvântul de 
prețuire a uneia dintre multiplele întăţișări ale personalităţii lui 
Titu Maiorescu, să ne trimită contribuția până la sfârșitul lunii 
Aprilie a. c. 

Volumul „Convorbiri Literare” închinat lui Maiorescu se va 
tipări separat, revista continuându-și apariţia lunară regulată. 

Popa: Maistorașul Aurel; Dan Botta: Alkestis; Ioachim Botez: Însemnările unui 
belfer ; Mircea Eliade: Fragmentarium; Mircea Eliade: Ierburile de sub cruze; 
C. Antoniade: Figuri din Cingquezento; Pimen Constantinescu: Limba și litera- 
tura italiană la Sibiu; Traian German: Tovărăşiile de Crăciun ale feciorilor ro- 
mâni din Ardeal. — «Viața Basarabiei», «Ramuri», «Căminul», «Arhiva  some- 
șană» (TI. Al. M.) — Insemnări documentare: Comemorarea lui Mihai Emineszu 
la Ateneul Român de cătră revista «Convorbiri Literare» şi Societatea Corală 
«Carmen» în seara de 27 Ianuarie 1940. 

DILETANTISM ŞI CREAŢIE 


Printre noţiunile uzuale care n'ar strica să fie mai bine lămu- 
rite, decât sunt în realitate, adică în circulaţia lor curentă, se găsesc 
şi aceste două: diletantism și creație — mai ales prima dintre ele, 
ori poate chiar amândouă, cel puţin, când e vorba să le privim în 
legătură una cu cealaltă. 

Simţul comun, mai presus de orice definiţie precisă, știe că de 
noţiunea de creaţie se alipește un sentiment de nobleţe şi de serio- 
zitate, pe când de ideia diletanismului se atașează o impresie defi- 
cientă, de pejorativ și superficial. 

Astfel că acele două noţiuni nu par a duce casă bună, ba mai 
degrabă se despari şi se resping. 

O creaţie valabilă și profundă — care presupune un lung de- 
votament, o pregătire şi o muncă încordată, o neostenită migăleală 
— pare incompatibilă cu diletantismul, care ar fi o ocupaţie de 
amator, episodică și oarecum laterală, adică în afara îndeletnicirilor 
obişnuite, a acelor profesionale. 

Fără îndoială că între creaţie și superficialitate există un abis. 
Însă abisul acesta nu se transportă «ipso facto» între creaţie și 
ceea ce se cheamă diletantism. cu toate aparențele defavorabile 
care-l desavantajează pe acesta din urmă și care purced în mare 
parte din prejudecăţi alimentate de felurite izvoare sufleteşti. 

Diletantismul este depreciat bunăoară pentru că oamenii obiș- 
nuesc să judece valoarea unei opere după timpul şi după exclusi- 
vitatea pe care i le destinezi. De sigur repezeala nu este un cadru 
prielnic pentru înfăptuirea unei realizări solide. după cum tot așa 
nu este nici împrăștierea activităţii în diferite direcțiuni. Adese ori 
diletantul se mai cheamă și improvizator, — deși, trebue să amintim 
că există meserii regulate, la care improvizaţia face parte integrantă 
din exercițiul lor, așa cum este de pildă ziaristica, unde multe lu- 
cruri se scriu într'un tempo rapid, cu toate că ele presupun, desigur, 
o pregătire generală, câtuși de puţin improvizată. 

În orice caz însă, munca migăloasă și exclusivitatea sunt cel 
mult prezumţii, iar nu condiţii ale creației viabile. Condiţiile ei sunt 
mai adânci şi pot da roade în circumstanţe felurite, de multe ori dis- 
parate, ba poate și opuse între ele. In realitate totul e o chestie de 
capacitate și talent, — iar acestea se pot scuti, cel puţin la unii, de 
migăleală și de timp. Un lucru făcut cu viteză de un om destoinic 
și talentat, poate depăși în rezultate valabile migăleala aplicată a 
mediocrului. 

O altă convingere răspândită care dușmănește diletantismul şi 
se sileşte a-l demonetiza, este aceea, că viața omenească dintre 

copilărie și maturitate, ar fi un continuu proces de îngustare, aşa 
că până la urmă cineva poate să se simtă fericit cu o specialitate 
bine stăpânită şi cu o singură competenţă temeinică. Ce lucrează pe 
dealături, e un amuzament, îngăduit firește, dar fără a-i da dreptul 
la prea mari pretenţiuni. Mai ales aceea ce opinia publică admite 
cu mare greutate, e ca cineva să aibă aptitudini multiple și să fie 
remarcabil în toate. Cine are o meserie, pe care o profesează și în 
care s'a pregătit, acela să rămâe la dânsa, — și să nu mai caute altă 
îndeletnicire, unde nu poate fi decât un amator! 

Nu este prea multă vreme de când în ordinea aceasta de idei, 
se acreditase la noi chiar credința că adevărații oameni politici nu 
pot fi decât acei cari se ţin exclusiv de politică. Era destul să ai 
o carieră şi să te ocupi efectiv de dânsa, pentru ca să fii privit cu 
îndoială 'şi să te bucuri, pe arena politică, de un credit mai redus. 

Desigur, viaţa politică are multe complicaţii și mai ales pro- 
bleme greu de rezolvit. Viaţa politică reclamă o cultură propriu zis 
politică, ce nu se poate înfiripa cu una cu două. Insă acei care 
voiau să-și facă în domeniul politic adevărata lor carieră, şi să ex- 
cludă orice altă îndeletnicire, nu înțelegeau totdeauna, prin acea- 
sta, o specializare în probleme de stat, ci mai adese ori sinistra me- 
serie electorală, cu care ajungeau să confunde talentul și iscusința 
politică. 

De câte ori nu i sa spus de pildă lui: Titu Maiorescu, care to- 
tuşi în viața publică a dat dovezi de-o frumoasă dezinteresare, iar 
când a fost pus la treabă, s'a arătat la înălţime, — de câte ori nui 
sa spus: mai bine rămâneai la şcoală, sau întoarce-te la catedră 
şi alte analoage graţiozilăţi ! 

Astăzi lucrurile făgăduesc a se schimba. Ceea ce altă dată pă- 
rea aproape un impediment — breasla sau meseria — acum e pro- 
clamat ca o condiţiune precisă pentru a participa la viaţa politică ! 

Astăzi cerul parcă se mai luminează, și chiar dacă apele îm- 
prospătate mai târăsc sloiuri din vechiul anotimp, — vorbesc nu de 
oameni, ci de deprinderi inveterate — să tragem nădejde că tot 
curgând la vale, încetul cu încetul se vor topi !. 

Precum spuneam, este o născocire interesată a acelora care 
n'au nici o aptitudine serioasă, să nu admită, la alţii, mai bine în- 
zestraţi, decât cel mult una singură, rămânând ca tot ce aceștia rea- 
lizează în afară de profesiunea principală, să poarte stampila pre- 
cară a diletantismului. 

Chiar unui geniu ca Richard Wagner nu i s'a recunoscut cu 
ușurință două mari puteri creatoare, aceea de muzicant și aceea de 
poet, — din punctul acesta de vedere întrecând și pe Beethoven și 


1. În mod izolat au existat fireşte şi mai înainte persoane care să nu găsească 
indompatibilităţi absurde între politică şi o carieră regulată, ca aceia de profesor. 
D. N. Iorga felicitând în 1913 pe Titu Manorescu, pentru succesul păcii de la Bu- 
cureşti, l-a atribuit în bună parte meseriei sale de profesor strălucit. Atâta că D. Iorga 
era şi dânsul profesor şi nu aware ori i sa întâmplat, în momentul când devenea 
incomod adversarilor, să fie trimis de aceştia, şi d-sa la catedră. 

pe Goethe, creatori întrun singur domeniu artistic — și nau fost 
puţini acei ce subscriau la gluma unui răutăcios, care spusese : «Şi 
eu îl pun mai presus pe Wagner decât pe Beethoven și Goethe, 
fiindcă a scris versuri mai bune decât Beethoven şi a făcut compo- 
ziții muzicale mai bune decât Goethe». 

De altfel, Goethe însuși, dacă n'a posedat talentul muzicantu- 
lui, osebii de acel al poetului, în schimb a avut aptitudinile unui 
adevărat om de știință şi: sub raportul acesta, numele lui contează 
la teoria colorilor şi mai ales la teoria transformismului, printre ini- 
țţiatorii căreia se prenumeră cu drepiate. 

O altă confuziune care se face, decurge de acolo că meseria 
«principală» se judecă după aparenţe, confundându-se cu acea «le- 
gală», şi, să zicem, regulată. Poate într'o zi, laboratoarele de psiho- 
tehnică vor parveni să indice fiecăruia exact profesiunea care îi 
convine, ba chiar să-l oblige a nu îmbrăţișa o alta. Deocamdată acele 
laboratoare se cam mărginesc să elimire, pentru anumiie insuti- 
cienţe sensoriale pe unii candidaţi la cariere mărunte ca: şoferi, 
acari, regulatori ai circulaţiei, etc... 

Fapt este că până acuma sau întâmplat numeroase cazuri, în 
care profesiunea aleasă, nu numai că nu absoarbe toate puterile 
sufletului, dar nici măcar nu reprezintă vocaţia esenţială a cuiva. Şi 
atunci opeia lui principală poate cădea dincolo de drumul canerei 
legale, pe poteca unei activităţi lăturalnice, a unei activităţi de 
amator. 

Filosoful nostru Vasile Conta n'a profesat filosofia, ci a stu- 
diat în tinereţe dreptul şi a fost profesor de civil, la facultatea juri- 
dică din laşi. Se zice c'ar fi scris şi un tratat asupra dreptului civil, 
dispărut în nauiragiul corăbiei care îl aducea în ţară. Este cu pu- 
tinţă să fi tost o lucrare serioasă, precum scrupulos era şi autorul 
din mintea căruia a purces. Insă predilecţia creatoare a lui Vasile 
Conta se alla pe altă linie spirituală, pe linia filosofică. Aci, fără 
să fi avut nici un fel de obligaţie oficială, şi pornind ca un simplu 
amator, a produs un întreg șirag de opere valoroase, curmate de 
moartea lui prematură, la 37 de ani. 

Fiindcă veni vorba de specialitatea filosofică, putem face men- 
țiune de doi dintre cei mai mari: filosofi mondiali, care totuşi, — 
când a fost să îmbrăţişeze o profesiune, au preferat o alta, filosofiei, 
iar marile lor idei; filosofice le-au enunțat numai ocazional, am pu- 
tea spume chiar printre picături: aceştia sunt Leibniz şi Descartes. 

Poate că cele spuse se aplică ceva mai puţin lui Descartes. Este 
drept că la Universitate a studiat dreptul, că și-a ales spontan me- 
seria armelor, înrolându-se într'o oaste luptătoare din războiul de 
30 de ani, că na fost un filosof profesionist, c'a ajutat pe alţii să 
capete catedre, dar nu sar ti gândit odată la vreuna pentru sine, 
ceea ce se potrivește cu temperamentul său de gentilom, iubitor de 
viaţa liberă; în sfârşit este drepi că o bună parte din scrierile sale 
filosofice au un caracter ocazional și sau produs sub îmboldiri 
străine, insă totuşi, trebue să recunoaștem că cel puţin de la o vre- 
me, retras în izolarea sa din Olanda, s'a consacrat integral medi- 

taţiilor filosofice, chiar dacă avea nevoie de presiuni repetate pen- 
tru a le da la tipar. 

Când e vorba însă de Leibniz, apoi activitatea sa filosotică, pe 
latura înfățișării sale exterioare, prezintă aspectul celui mai per- 
fect diletantism. 

Nu numai că Leibniz n'a fost un profesionist al filosofiei, dar 
a refuzat o catedră universitară, care i se oferise de +ânăr, prefe- 
rând deocamdată un post mai modest, dar care îl menținea pe planul 
activ al vieţii de lume. Spirit întreprinziitor în domeniul practic, 
om cu mari ambiţiuni, făcându-şi legături cu curţile princiare, el a 
crezut că misiunea sa de căpetenie e în ramura politico-juridică, ce 
părea să continue de altfel chiar studiile sale universitare, încunu- 
nate cu o teză de doctorat în drept, de altminteri străbătută de un 
spirit filosofic netăgăduit. 

Născut la finele războiului de 30 de ani și martor la dezastrele 
patriei lui, Leibniz a socotit întâi şi întâi să lupte pentru a înlătura 
deapururi cauzele care produseseră acel groaznic flagel : discordia 
confezională şi pulverizarea imperiului într'o puzderie de princi- 
pate. De aci silinţele lui neobosite pentru unirea bisericilor creştine 
şi pentru confederarea tuturor principilor. 

Pentru a realiza primul scop, a cutreerat curțile europene cele 
mai puternice, învestit c'o misiune de plenipotenţiar din partea 
unui mic stătuleţ german, silindu-se să ajungă la Regele-Soare, că- 
“muia ar fi vrut să-i sugereze şi o cruciadă contra Turcilor: Nu se 
poate spune cât s'a zbuciumat să convingă pe catolici, la unirea 
confesiunilor creștine şi cât a trebuit să reziste acestora, care vă- 
zându-l aşa de încălzit pentru unire, l-au ispitit să treacă personal 
la catolicism, propunându-i alternativ ca recompensă, fie un loc de 
membru în Academia franceză, fie postul de bibliotecar la Vatican 
sau un loc de invidiat la curtea din Viena. 

Chiar activitatea sa de scriitor a consumat cea mai largă parte 
a energiei sale în opere juridice, istorice sau politice, — lucrări pe- 
rfmate astăzi, care nu se mai citesc decât poate de către aceia, care 
ar vrea să cunoască mai de aproape multiplele fațete ale acestei mari 
figuri intelectuale. 

. Cei mai mulţi ani, Leibniz a fost consilierul Curţii din Hanovra, 
unde era absorbit de tot felul de probleme politico-juridice, — până 
şi de chestii confuze şi complicate, de succesiune princiară, — și 
unde a înegrit tomuri de hârtie, fie întocmind acea colecţie de con- 
venţiii de stat, sub numele de Codex diplomaticus, fie alcătuind și 


istorii strict locale ca «scriptores rerum; Brunsvicensium» și așa mai 
departe 2. 

2. In faimoasa polemică dintre «Revista Contemporană» şi «Convorbiri Lite- 
rare», T. Maiorescu, scriind «Beţia de cuvinte», l-a batjocorit pe V. A. Ureche, pentru 
faptul că l-a trecut şi pe Leibniz printre istorici. Ureche a replicat, raportându-se 
la acele îndeletniciri sârguitoare ale filosofului german, de la Curtea princiară din 
Hanovra. Ca fapt strict, Ureche nu greşea spunând că Leibniz a scris şi istorie. Unde 
era însă complect eronat e să-l decreteze istoric şi să-l invoare ca autoritate istorică, 
în a doua jumătate a secolului al XIX-lea ! 

Insă cultura lui Leibniz depășea sensibil îndeletnicirile sale 
juridico-politice, la care totuși ținea foarte mult și în care părea 
chiar să vadă rostul său de căpetenie în lume. El mai avea cunoș- 
tinţe întinse în fizică, geologie, biologie, matematică şi filosofie, 
fiind miai presus de toate spirit filosofic, dominat de iideia armoniei 
tuturor. domeniilor existenţei, concomitent cu care preconiza și ar- 
monia tuturor ştiinţelor, chemate de-a se întregi și lumina reciproc. 

Leibniz a scris la intervale şi opuri filosofice, matematice sau 
fizice, însă mai toate au fost compuse în ore de recreaţie, adesea 
în timpul călătoriilor, cele mai multe fragmentare ori schiţate, cu 
excepţia a două scrieri, ceva mai întinse — Teodicea și Nouveaux 
Essais — însă şi acestea cu caracter ocazional, prima pentru edifi- 
carea unei principese, Sofia Charlota de Prusia, cea de a doua, o 
polemică cu teoriile filosofului John Locke. Chiar și «Monadologia», 
scriere capitală, deși de mici dimensiuni, a fost scrisă de Leibniz la 
îndemnul prințului Eugeniu de Savoia, care a vrut să aibă un bun 
rezumat de interpretare filosofică a lumii, din partea unui om, com- 
petent şi luminat. Nu este poate inutil să mai adaog că lui Leibniz 
i-a lipsit şi demonul de publicist-filosof, am zice chiar instinctul de 
proprietate, fie lăsându-și importante manuscrise nepublicate, fie 
risipindu-și ideile lui originale, prin vasta lui corespondență cu 
numeroși prieteni şi savanţi. 

Şi totuși în această activitate sporadică, laterală şi aproape 
neglijentă, risipită în opuscule mărunte și lipsită de închegarea 
umei stricte sistematizări, în această activitate cu cea mai deplină 
alură de diletantism, ce bogăţie de gânduri originale și de idei lu- 
minoase, care au însemnat în evoiuţia cugetării o piatră de hotar! 
Să nu enumerăm de cât pe cele mai fundamentale dintre ele, măr- 
ginindu-ne la următoarele: Prima enunţare a spiritualismului pur, 
care face şi din materie tot o esenţă psihică; introducerea noţiunii 
de inconştient, lărgindu-se astfel câmpul proceselor sufletești; con- 
ceperea ideilor înăscute ca dispoziţii sau virtualităţi ; în sfârșit în 
matematică, descoperirea calcului infinitizimal, în fizică ipoteza 
constanţei forţei, în logică enunţarza principiului raţiunii suficiente 
şi tendința de-a introduce și'n această disciplină un limbagiu alge- 
bric adecuat, — iată ce inventar de viziuni geniale şi de idei fe- 
cunde ne-a rămas moștenire de la marele gânditor german, care în 
viața p'actică şi-a simţit mai înainte de orice vocaţie de om politic 
şi jurist. 

Concluzia celor spuse se înţelege de la sine: nu trebuește 
privită cu prealabilă neîncredere activitatea neprofesioniștilor sau, 
cum s'ar spune, a oamenilor care nu sunt de meserie, tot așa precum 
nu se poate decreta cu ușurință care este adevărata chemare a unui 
om, său dacă are numai una. În orice caz intermitența unei activități 
şi caracterul ef lăturalnic în manifestarea publică a cuiva, nu pot 
îndreptăţi la o rezervă apriorică şi nici dispensa de singura 
cale de-a se aprecia exact lucrurile, care rămâne întotdeauna exa- 
mimarea leală a realizărilor înșile. 

Desigur există multe creaţii discutabile și poate și mai multe 
[ără nici o valoare. Dar și publicul are adesea ideii preconcepute, 
ceea ce înseamnă că îşi are vinovăţiile lui. Este în multe privinţe 
actuală o veche mărturisire a literatorului şi criticului francez de pe 
vremuri Desire Nisard în legătură cu unele miopii tipice ale publi- 
cului: «Până acum — spune Nisard — critica na recunoscuti decât 
un singur vinovat: scriitorul. Justiţia timpului nostru vrea ceva mai 
mult: voește ca fără a izbăvi pe scriitor să rezerve cele mai mari 
severităţi pentru public». 

Ași schimba un singur cuvânt din acest citat caracteristic: în 
loc de «severități» care să înfiereze, să punem «lămuriri» care să 
îndrumeze. 


]. Petrovici 


Ta Ie ue U MA LOR E SC 


Considerată în perspectiva istoriei, valoarea marilor persona- 
lităţi, cari au hotărnicit dezvoltarea culturii unui popor, nu se impune 
numai prin importanţa operei creiate. ci mai ales prin influenţa exer- 
citată asupra contemporanilor. Atunci, însă, când este vorba de o 
operă critică, așa cum se întâmplă cu aceea a lui Titu Maiorescu, 
valoarea intrinsecă a acesteia este depăşită de rezonanţele-i deschi- 
zătoare de orizonturi. 

De aceea, chiar dacă criticile lui Titu Maiorescu ne par uneori 
şi cu atât: mai mult vor părea nouilor generații lipsite de interes şi 
de actualitate — deși Maiorescu afirmă adevăruri valabile oricând 
în cultura noastră — nu trebue să uităm rolul precumpănitor pe care 
acestea, împreună cu întreaga activitate a autorului, l-au avut în 
dezvoltarea culturii româneşti. 

O operă, care se mărginește exclusiv la articole de critică, în- 
tâmpiină neajunsuri în aprecierea posterităţii, chiar dacă ea a dat, 
la vremea ei, maximum de roade posibile. S'a imputat lui Maiorescu 
că nu a scris nici o operă originală în domeniul filosofiei, de pildă, 
care îi era atât de propriu. Dar nu aceasta este teza, de altfel repetat 
susținută, pe care intenţionăm s'o expunem în aceste rânduri. În 
cele ce urmează vom încerca să arătăm meritul imens al lui Maio- 
rescu — ne pus destul în evidență până azi — care constă în faptul 
că a renunţat să-şi înscrie numele în cartea de aur a filosofiei uni- 
versale, pentru a revendica titlul mult mai modest de îndrumător al 
culturii române. 

Titu Maioresru creşte în atmosfera de sobră iintelectualitate a 
institutului Theresianum din Viena, pe care îl absolveşte în fruntea 
tuturor colegilor săi. După această primă perioadă din viaţa lui, 
care l-a înzestrat cu o serioasă cultură clasică, Maiorescu este tri- 
mes la Berlin să studieze filozofia. Aici ascultă prelegerile de psi- 
chologie ale hegelianului Werder și adânceşte filozofia. Işi poate în- 
chipui oricine în ce lume de preocupări înalte a trăit Maiorescu 
acest an la Berlin, hotăritor pentru dezvoltarea lui. Intr'adevăr, după 
doar un an, Maiorescu obţine favoarea să-şi treacă la Giessen, căci 
la Berlin nu era îngăduit după un atât de scurt timp de studiu, exa- 
menul de doctorat, pe care-l ia cu disertaţia latină «De philosophia 
Herbarti», notată cu magna cum laude. 

După acest succes se desparte de mediul și de mentalitatea ger- 
mană, plecând la Paris. Aici îşi ia licenţa în litere și drept. Cu oca- 
zia unei reveniri în Germania, în cursul anului 1860, publică prima 
lui lucrare în limba germană: «Einiges philosophische in gemeinfas- 
slicher Form». Această lucrare, după cum remarca domnul profesor 
Mircea Florian, în prelegerea ţinută la Universitate cu ocazia co- 

memorării lui Titu Maiorescu, deși este o expunere clară a ideilor 
lui Herbart, totuşi în foarte multe puncte aduce idei noi şi originale. 
Dacă ne gândim că Maiorescu avea la acea vreme 20 de ani, vom 
înţelege şi mai bine cât de plină de făgăduinţi se arăta această lu- 
crare. De altfel i s'a făcut o primire cât se poate de favorabilă de 
critica germană. A. Stahr, biograful lui Lessing, (citat de Soveja în 
«Titu Maiorescu», pg. 38) spune: «agerimea și claritatea lui aduc 
aminte de claritatea stilului lui Lessing». 

Iată-l deci pe tânărul de 20 de ani comparat de un critic obiec- 
tiv cu Lessing ! Succesul lui Maiorescu a fost atât de mare încât a 
fost solicitat să ţină o conferinţă, care a avut loc în ziua de 10 Mar- 
tie 1861, tratând despre «Tragedia franceză din trecut și muzica ger- 
mană din viitor». 

Este probabil, că această activitate a tânărului român, a avut 
un răsunet destul de mare în cercurile intelectuale germane, de- 
oarece Maiorescu este ales membru corespondent al societăţii filo- 
zofice din Berlin. In această vreme colaborează şi la revista «Der 
Gedanke» organul societăţii. Tot atunci i se propune redacţia unei 
foi literare, care trebuia să apară la Hamburg. Maiorescu era deci 
la 20 de ani autorul unei lucrări de valoare, solicitat de pretutindeni 
din partea unor oameni de o competenţă indiscutabilă, vorbitor şi 
gânditor apreciat. In acel moment ar fi putut rămâne în Germania 
unde desigur ar fi făcut o carieră strălucită şi ar fi produs lucrări 
filozofice care să-i înscrie numele în rândul celebrităților mondiale. 
Aici, nestingherit de nici o altă preocupare şi lipsit de griji şi supă- 
rări, s'ar fi putut ocupa exclusiv de problemele ce-l interesau, în- 
tr'un mediu prielnic pentru desvoltarea contemplaţiei filozofice. 

Insă Maiorescu nu a înţeles să-și croiască soarta în acest sens. 
El a renunţat la tot ce i-ar fi oferit o rămânere în Germania și-a por- 
nit către ţara lui, căreia vroia să-i slujească cu tot ceea ce învățase 
printre străini. Tânărul doctor în filozofie și licenţiat în litere şi 
drept sosește în iarna lui 1861 în București. După o ședere de câteva 
luni în capitala ţării, în care timp a funcţionat ca supleant la tribu- 
nalul de Ilfov, Maiorescu este numit profesor la Iași. Părăsind ma- 
gistratura, care-i promitea o carieră strălucită, el pornește la Iaşi în 
calitate de director al liceului naţional. Iată-l deci. pe autorul apre-, 
ciat de critica germană și comparat cu Lessing, pe prietenul lui Vic- 
tor Cousin și al lui Werder, punându-se în fruntea unei școli, a că- 
rei menire era să formeze tinerele generaţii. 

Activitatea lui Maiorescu în acest răstimp este demnă de rele- 
vai. Tânărul profesor organizează excursii cu elevii în împrejurimile 
oraşului, spre a deștepta în ei sentimentul naturii şi darul observa- 
ției, cu totul neculiivat pe vremea aceia. El se apropie de suilatul . 
elevilor — de sigur că la aceasta îi ajută mult şi tinerețea lui —- 
devenind pentru ei un. adevărat prieten. La sfârșitul primului an 
şcolar, publică un anuar, primul de acest fel la noi în ţară. Anuarul, 
este precedat de un studiu intitulat: «Pentru ce limba latină este 
chiar în privinţa educaţiunii morale studiul fundamental în Gim- 
naziu». 

Observăm. deci mereu la Maiorescu, în această. perioadă, cât 
şi mai târziu de altfel, o înclinare deosebită spre latura practică a 

vieţii, o preocupare continuă de nevoile cele mai prezente şi cele 
mai acute ale ţării. In loc ca la reîntoarcerea sa în ţară să se închidă 
într'o bibliotecă şi să scrie opere, care nu star fi putut integra în 
culiura noastră dela acea dată şi care nici n'ar fi adus un real folos 
pentru dezvoltarea spirituală a ţării, Maiorescu s'a aruncat în vâr- 
tejul vieţii. El a înţeles, că la acel stadiu al civilizaţiei românești, nu 
aveam nevoie nici de filozofi, nici de savanţi izolaţi. Maiorescu a 
văzut că principala problemă a culturii românești stătea în crește- 
rea tinerelor generaţii într'un spirit nou, și de aceia s'a îndreptat 
către școală. Dându-și acum seama de lipsurile adânci ale întregului 
nostru învățământ — ca de pildă iignoranţa elevilor în ceeace pri- 
veşte regulile elementare de gramatică — Maiorescu cere mutarea 
din postul de director al liceului naţional în cel de director al In- 
stitui.ului Preparandial, instituţie care pregătea pe viitorii învăţători, 
Tot în acest timp, ţine lecţiile suplimentare de limba română, ne- 
remunerate bine înţeles, la școala centrală de învăţătoare. 

Acest spirit nou, pe care-l propăvăduia Maiorescu, trebuia in- 
suflat în primul rând învăţătorilor, îndrumătorii tinerelor generații. 
Maiorescu spune clar în gramatica, tipărită ca adaos la al doilea 
anuar școlar «Regulele limbii române»: «dela învăţarea limbei ro- 
mâne în școalele primare trebue să înceapă regenerarea noastră 
intelectuală». 

Iată-l, deci, pe autorul lui «Einiges philosophische», tipărind o 
gramatică pentru cunoașterea regulilor limbii române ! Acest gest 
sintetizează, credem, meritul imens al lui Maiorescu de a fi înţeles si- 
tuaţia ţării lui şi de a i se fi adaptat, sacrificând orice ambiţii înalte. 
Este vădit peniru oricine, că o gramatică de acest fel sau un anuar 
şcolar nu-i promiteau nici o glorie în ochii contemporanilor și cu 
atât mai puțin în aceia ai posterității. Socotim: că aceasta constituie 
suprema jertfă făcută de Maiorescu pe altarul neamului : renunțarea 
la orice activitate care i-ar fi putut creia o reală celebritate, pentru 
a se ocupa exclusiv de chestiunile de interes vital pentru cultura 
românească. 

De altfel această caracteristică domină toată opera lui Maio- 
rescu. Nu este locul să ne ocupăm aici de felul cum a fost răsplătit, 
pentru rodnica activitate desfășurată la lași, deoarece puţinele date 
biografice pe care le-am citat au avut de scop să evidenţieze preo- 
cuparea constantă a lui Maiorescu pentru problemele vitale ale cul- 
turii noastre şi saltul pe care el l-a săvârşit, smulgându-se din am- 
bianţa şi mentalitatea mediului în care s'a format, spre a se adapta 
la starea diametral opusă dela noi. 

Vom menţiona doar în câteva cuvinte activitatea lui ulterioară 
— mult prea cunoscută de altfel — pentru a evidenția până la capăt 
această latură a personalităţii lui. Indepărtat în chip revoltător dala 
direcţia școalii normale, Maiorescu continuă, pe orice cale îi mai era 
cu putință, opera sa de ridicare culturală a ţării. Ce alt rost au avut 
acele prelegeri populare începute cu prietenii săi în primăvara lui 
1861 — în urma cărora sa născut societatea Junimea — decât tre- 
zirea la o viaţă nouă a lumii moldoveneşti ? 

Revista «Convorbiri Literare» întemeiată după 4 ani, la 1867, 

era organul menit să aducă o epocă nouă în istoria noastră cultu- 
rală, vestind ridicarea valorilor reale şi critica acerbă a tot ce în- 
semna falsitate în întreaga noastră cultură. La tribuna Convorbirilor 
Maiorescu întreprinde critica, atât de necesară, a întregei noastre 
culturi. El este acela care pune poezia românească pe drumul cel 
drept, îndepărtând pe nechemaţi şi netezind calea unui Eminescu. 
Tot el clarifică cu o extraordinară intuiție problema scrierii limbii 
române, care se afla atunci în discuţia Academiei. Proectul lui, adop- 
tat de Academie, ne-a rămas și azi fără mar: modificări. 

Maiorescu este acela care învaţă pe ziariştii români din Ardeal 
să scrie românește, atrăgându-le atenţia asupra greșelilor comise și 
silindu-i prin critica lui să-și revizuiască vocabularul. Oratoria, care 
prin decădere devenise o adevărată mâncărime de limbă, este sever 
criticată de Maiorescu. Vedem deci cum Maiorescu, ca un părinte 
stărultor, se îngrijește de toate domeniile noastre de cultură, cău- 
tând să le îndrepte lipsurile. 

Tot el este acela care arată viitorilor cercetători calea de ur- 
mat în ştiinţe, cerându-le obiectivitate, sinceritate și prevenindu-i 
împotriva acelei plăgi ce dăinuia în toată civilizația noastră, din 
vremea aceia : formă fără fond. 

lată deci cum toată activitatea lui Maiorescu concură spre a- 
celaș ţel : ridicarea culturii noastre. El nu a scris nici un tratat de 
filozofie original, dar a tipărit pentru elevii săi un manual de logică 
— unicul din acea vreme — menit să-i familiarizeze cu o disciplină 
atât de importantă pentru viitorul intelectual. 

Maiorescu a renunţat ia creiarea unei opere filozofice care 
să-i asigure nemurirea în istoria filozofiei, nesocotind orice îndemn 
lăuntric, spre a-și închina întreaga viaţă și activitate înălțării 
culturale a neamului. 

Pentru lumea şi moravurile de astăzi de sigur că această la- 
tură a personalităţii lui Maiorescu apare de un idealism greu de 
priceput. Cum vor putea oare contemporanii noștri, preocupați ex- 
clusiv de propria lor celebritate, înţelege sacrificiul făcut de Maio- 
rescu pentru slujirea neamului. El a smuls din sufletul său, la venirea 
în ţară, o lume de preocupări și de gânduri, făcând o sforţare imensă 
pentru a se integra în cultura noastră de atunci: 

N'a mai scris nimic în domeniul filozofiei, dar ne-a dat o gra- 
matică pentru cunoașterea limbii române. 

Opera unui Vasile Conta, de o valoare incontestabilă, nu a 
făcut nici pe sfert pentru cultura noastră, cât a făcut aceea a lui 
Maiorescu. Aceasta fiindcă Vasile Conta nu a înţeles momentul iis- 
toric şi s'a izolat în mijlocul cugetărilor lui abstracte. 

Socotim că exemplul lui Maiorescu este plin de învățăminte 
pentru tinerele generații. Urmând pilda lui, tinerii de azi și de mâipe 
vor înţelege că activitatea lor în orice domeniu, trebuie să aibă ca 
țel suprem, nu înălțarea propriei lor persoane ci ridicarea neamului. 

Privită şi înțeleasă astfel, opera lui Maiorescu își justifică 
existenţa şi se impune călăuză viitoarelor generaţii. 


Natalia V. Dinu 


Neptun își poartă caii fără frâne 

Din larg, spre malul sterp... şin urma lor 
Noianul sur al apelor rămâne 

Brăzdat cu vârfuri negre, de pripor... 


Şi tot mai aprig viforul stăpân e 

Pe tot prăpădu 'ntinsului zăpor... 

In larma lui s'aud cântări păgâne 
Din alte vremi, de taină şi de dor.... 


Dece-am venit pe locurile-acests 
Când urlă 'n cer haotice furtuni 
Şi marea fierbe 'n clocot de genuni 
Şi dece stau pe țărmuri nopţi întregi 
Pătut de ploi şi viscol... e-o poveste 
Pe care numai tu ai s'o 'nţelegi. 
G. Tutoveanu 


IN SER ARE LA NOIR 


Iarna, din depărtări ucrainiene, 
Aduce'n slăvi flori albe de bumbac 
Şi ţese peste 'ntindere hamac 

Să legene câmpii basarabene. 


Nistrul, închis sub geam cu lunecușş, 
Ascunde valuri şi poveşti, can seră; 
Tăios aruncă geru'n atmosferă 

Un cântec rupt subţire din arcuş. 


Pe drumul lung povară de sănii. 

Un glas de clopot anunţă vecerne 
Şi'n liniş ea care dămol se cerne 

Codrul bate Nistrului mătănii... 


S A L C Â M Li L O Rs. 


Ne vom prinde de umeri, și 'n cinstea trecutelor veri, 
Cu ale noastre treizeci de învolburate primăveri, 
Vom prohodi moartea noastră galbenă şi umilă, 

Pe care o scuipaţi şi voi cu o firească silă. 

O, cucemici și înţelepţi locuitori ai pământului, 
Cântăreţi orgolioși în tovărășia sinistră a crivăţului, 
Timpuria ofilire, cu inima sângerând acum, 
Aduce 'n colibe și 'n taverne cel mai odios parfum. 


In căderea zdrenţelor voastre e un cântec surd de nai, 
Pe care-l vom sărbători, hăulind, în albe nopţi de Mai, 
Când va izbucni soarele împurpurai la o nouă proră, 
C'un amestec de viforoasă şi ciudată auroră. 


Vladimir Cavarnali 


NU NE AJUNGE VREMEA 


Nu ne ajunge vremea de visuri uneori; 
Copilăria 'ntreagă ne trage înapoi 

Să ne arate : Unde-am ajuns ? Ce meteori ? 
Ce străluciri şi cine e 'n ele dintre noi? 


Unde-i elanul ? Unde sunt purităţi de rai? 
Adolescenţa noastră cu 'ntâile iubiri ? 

Sunt trist, măi frate suflet ! Şi tu, aici, erai ? 

Şi tu mă 'ndemni să caut prin vechile-amintiri ? 


Nu, lasă-mă. De-acuma încep să mă deprind 
Cu ce-mi aruncă n faţă nemernicul hazard. 

Iluziile trecute în mine nu se-aprind. 

Şi ce-i dacă privirea și-obrajii, azi, îmi ard ? 


Aurel Marin 


E a val MEN MO! PU La 


Trece moţul pe cărare, 
Ţipă 'n beznă o ciuvică, 
Dintr'un codru iese luna 
Mare cât o mămăligă. 


Ghiorţăe pe matca văii 

Gârla sughiţând a foame, 

Cineva din pomul nopţii 

Scutură să cadă poame. ; 


Ca un prunc trezit scânceşte 
Vântul — frunza mi-l ogoaie. 
Caii dau să tragă 'n lături 

La jirezile cu paie. 


Calea Moţului 115 
Cată moţul în desagă. 
Nu găseşte. Iar ortacii 
I-s departe. Vede luna 
Cum o mâncă vârcolacii. 


M. Deniuc 


I-N-G- E.P UE DE BALADĂ 


Lumini brumaten văi, spre-apus. 
Subt brume adormia un prinţ; 
Avea'n odihnă îngeri albi 
Frumosul prinţ cu mâini cuminţi. 


Şi zâmbet trist avea, brumat. 
Ce supţi de mers obrajii lui ! 
In fundu! lumii flutura 
Tulpanul negru-al dorului. 


Duioase denii printre crengi 
Şi'n cornul serii lung tropar; 
Subt brume adormia un prinţ 
Cu mâini subţiri, răpus de har... 


Teodor Al. Munteanu 


A M U R G 


Rugina roade veşteda lumină, 

Suspină crângul, zările se 'nclină. 
Surd brunele flaute-ale toamnei sună, 
Vis de negură dragi năluciri adună. 


Infloreşte rămurișul de aur al nemuritoarelor stele, 
Jăluie-al amintirilor cernit părând ; 

Peste tristeţea visurilor mele 

Se varsă clopote, plângând. 


Vântul întunecat a stâns grădinile, 
Pământul cade'n somn, posac. 

— De dincolo, luminile 

Semne-mi” fac. 


George Voevidca 


S'A SFÂRŞIT PRIMĂ VAR A” 


După ce-a cetit anunţul mortuar în gazetă, a împăturit frumos 
foaia şi aruncând-o în fundul unui sertar, a încuiat totul la loc, 
pentru a ascunde orice urmă care nu putea privi pe altcineva decât 
pe el. Apoi, a sunat valetul să introducă pe viitorul pacient. Era 
mult mai bine să nu fie acum distrat de altele, decât de bolnavii 
săi; dar, a fost inevitabil. In fiecare dimineaţă îşi citea jurnalul în 
cab netul de consultaţii. De data aceasta însă, rândurile îi aluneca- 
seră sub ochi. Nu numai că cetise, dar le şi recitise, doar ar des- 
lega vre-un sens. In zadar. Ochii săi nu vedeau decât crucea nea- 
gră deasupra numelui. Ingrozitor ce desarmantă poatțe fi — o moarte! 

Mâinile îi tremurau. Cu toate că, în fond, nimic deosebit nu se 
petrecea cu el. Il obseda ideia singurătăţii sale; poate o ușoară 
depresiune melancolică, nimic mai mult. 

In ziua aceea a fost neatent cu bolnavii. De mai mulie ori 
uitase ce voia să spună, și totuși moartea Olgăi nu-i făcea niciun 
rău. N'o simţea ca moarte sau ca disparițe a cuiva drag. Nu se 
gândea la ea. Dar nici la altceva nu se putea gândi. Era cuprins 
de un gol, precum spiritul îi era lipsit de orice gânduri 

Când a terminat de primit vizite, în cabinetul său de lucru 
era întuneric. Din nou a scos din sertar foaia împăturită, pentru 
a o mai privi. A mai privi rândurile cunoscute aproape pe dinafară. 
Cu ele în faţă, avea un fel de siguranţă a vieţii, o dovadă că poţi 
trăi. Avea nevoie de ea, fiindcă pe cât se scurgeau clipele, pe atât 
îi creştea haosul din jur. 

Nu-şi mai închipuia că Olga sălășluia încă undeva în sufletul 
său, De când nu se mai văzuseră! Nici n'ar fi trebuit să moară. Era 
doar tânără |... 

Noaptea, din ce în ce mai neagră, întuneca încăperea. Prim 
geam pătrundeau unele luciri mate als înserării. Și sgomotele ora- 
şului, care-şi ftermina activitatea, se auzeau din ce în ce mai de- 
părtate. O tristeţe fără seamăn plutea prin aer. 

Cu mișcări încete, doctorul Basarab se ridică de pe scaun. 
Pașii săi, atât de singuri, sau mișcat, în neștire, de câteva ori. Il 
privea Olga din toate părțile, cu ochi severi. Ar fi vrut să-i spună 
orice și totuși navea nimic de spus. Acelaș nimic, care de ani și 
ani îl chinuia și pe care-l uitase în ultima vreme! 

Dela un timp se depărtase cu totul de amintiri și de obsesiile 
trecutului. In sfârșit, le părăsise pentru o pace interioară, atât de 


*) Din volumul cu acelaş titlu, pus sub tipar la «Cartea Românească». 

bună, atât de plăcută. Putea gusta viaţa, în toată plinătatea ei. Du- 
cea un traiu foarte liniștit, mult altfel de cum pornise sau cum își 
închipuise. 

Casa lui nu era așezată în centrul orașului, dar clientela nu-l 
ocolea. Işi făcea zilnic datoria, conştiincios, preocupat de orice 
amănunt. 


Aproape nu se mai distingea nimic în odaie. In mână avea 
un caet de amintiri. li veni să râdă, dar în ochi îi pluteau lacrimi. 

„„«Olga e mult prea departe de mine. In viaţă, noi nu ne pu- 
tem, întâlni. Şi totuşi, merg numai înspre ea. Și totuși...». Aproape 
ultimele file. Insă atât de multă vreme trecuse de-atunci. Ce stra- 
niu i se părea acest lucru. Nimic mai depărtat decât Olga. În faţa 
ei n'avea ce spune. Nu din timiditate, nici romantism; îl dezarma 
frumuseţea ei, îl dezarma iubirea. Incepută odată, pe neştiute. In- 
cepută atunci, când credea în fer'cirea dragostei. Atunci putea spu- 
ne orice, fiindcă nu-și dădea prea bine seama ce se întâmplă. Atât 
de puţin își închipuia, că nici chiar lui nu-și spunea nimic. N'avea 
ce să-și spună. Apoi totul s'a schimbat, deoarece el a încețut să iu- 
biască. Răscolitor, dar încet, cumplit de încet; un tumult i-a cuprins 
cugetul. Nu știa cum să fie. Nu putea spune: te iiubesc, fiindcă ar fi 
minţii. Nici nu putea cere nimic dela ea, fiindcă nu voia nimic. 
Absolut nimic. Era neagră viața în faţa lui, poate zadarnică, poate 
plină de promisiuni. lar Olga era ceva aparte. O privea şi nu ştia ce 
se pstrece cu el. Dar ochii aceia luminoşi? Să fi fost oare Olga numai 
o provocare ? Nu se putea înţelege cu el, dar cu alţii! Ca unui om 
oarecare nu-i putea vorbi, ca unei iubite și mai puţin. Nu era nimic 
din ce poţi afla zi de zi, și era totul. Buzele ei nu puteau fi sărutate, 
trupul ei nu putea fi strâns în braţe. Incetul cu încetul s'au ocolit 
unul pe altul, fiecare socotind pe celălalt vinovat, dar nimeni nu 
putea fi învinuit. Nici nu încerca vreodată să se apropie de Olga. 
Totdeauna era cu mintea pe alte tărâmuri. Ar fi fost îngrozitor de 
urît să-şi desvăluie sufletul. Şi itotuşi, asta aştepta în fiece zi şi clipă. 
Insă aştepta altcineva din el. O ființă care nu putea pricepe tăcerea, 
poate tocmai aceea care o înţelegea pe Olga. 

O privea adânc. Şi cunoștea toate trăsăturile ei, fără a putea 
vreodată să le reproducă în minte. Singurătatea lui era numai cu 
gândul Olgăi, dar fără chișul ei, tot așa cum, împreună fiind, ea nu 
mai era femeea la care aspira, ci una în preajma căreia te pierzi. 

O vorbă de apropiere ar fi fost un sacrilegiu. Nu încerca să se 
apropie de ea, nu din lipsă de îndrăzneală, ci mai mult din convin- 
gerea că atunci tot farmecul s'ar fi prăbușit. Iși amintea cu tristeţe 
paşii alături de ea. Pași zadarnici, lipsiţi de fericire, pași alături 
cu viaţa, ducând nicăeri, singuri, mai singuri ca oricând. 

„„«Aş vrea să ştie că ea înseamnă totul' pentru mine; să știe 
că dacă o dispreţuesc, o fac pentru a o iubi. Fără ea totul ar fi 
nimic, precum cu ea, sunt cel mai înfrânt. Vreau clipa de iubire, pe 
care nu mi-o dă şi pe care nu mi-o va da...». 

Ce vechiu caet de amintiri ! Numai el îi putea pricepe haosul 
sufletului. 

Olga era o obsesie, o furtună neîncetată. Cunoștea iubirea 
lui Mircea ; era femeea care ştie. El nu voia însă o dăruire a ei, o 
înțelgere. Voia doar himera clipei; de nebunie, când lumea se pră- 
buește, pentru a nu i se da, în schimb, nimic alt, decât o îmbrăţișare, 
cu repeziciune, pierdută în întuneric... 


Ce amurg larg îi înconjurase atunci, cu umbre cari începeau 
din sângele apusului şi se culcau pe alte plaiuri... Ar fi mers cu ea 
la sfârșitul lumii, printre aleile largi, străjuite de castani. O iarbă 
stufoasă le-a răpit calea. Atunci puteau începe să-și depene firul 
gândului, dar n'a început, pentrucă totul s'ar fi întunecat de su- 
netul glasurilor. 


S'a scurs vreme, Mircea s'a căsătorit şi în inima lui sa tras 
o perdea. Un trecut s'a ascuns, fără a se fi! sfârşit. Cu o nouă viaţă, 
a pornit la drum. 

Toate se perindau în faţa lui și toţi cei cari îl cunoșteau 
aflau în el un înţelept. Durerile vieţii, loviturile soartei, nu-l mai 
impresionau. Să-l fi întrebat oricine dacă e fericit, ar fi răspuns 
desigur, da, n'ar fi mințit, cum niciodată nu se minţise pe el, spu- 
nând Olgăi că o iubește. Când era liber, robotea prin grădină. Era 
a lui, numai a lui, şi nimeni nu putea intra acolo. Totuși, cineva 
intră. Intră un copilaș, care abia putea umbla. Apoi îcă unul. Singuri 
cei doi copii ai lui, aveau drept să se joace acolo. II ajutau câte 
odată, dar de cele mai multe ori stricau totul. Mircea nu sar fi su- 
părat nicicând. 

Se vedea pe el în ei, și dacă lui își dădea voie să facă prostii, 
dece oare acești mici nevinovaţi n'ar fi făcut şi ei unele greşeli?... 

— Tată, ţie îţi plac florile mult ? 

— Da! 

— Şi mie-mi plac. Să avem milă de ele. Știi, să nu-i dăm voie 
lui Dănel să le rupă mereu. 


Astfel, cel mare deveni păzitorul micului paradis al doctorului 
Mircea. De atunci încolo, mai multă ordine a domnit pe aci. 

Intr'o zi însă, Dănel a început să rupă flori. Fratele său a vrut 
să-l pedepsească. Se poate, să omoare el bietele plante... 

— Nu ţi-e ruşine! Dacă ești mic, nu te amesteca unde noi 
facem treabă. 

— Tu nu faci nimic. Eu trebue să rup aceste flori. 

Erau gata să se lovească. 

— Le duc la tata sus. 

Desigur, toate s'au schimbat atunci. Trebuiau să facă o bucurie 
părintelui lor. Incet, să nu-i vadă nimeni, s'au suit în camera aces- 
tuia şi au schimbat florile din jurul fotografiei Olgăi. Au îmbrăcat-o 
în trandafiri, crezând că fac ceva minunat. S'au privit surâzând şi 
s'au sărutat. Ce mult îi va place!... , 

Intorcându-se să plece, tot atât de încet cum intraseră, au 
rămas cu sufletul la gură. 

— Am adus flori... tată... 

Doctorul Mircea se îngălbeni. Dar tăcu. 

_— Când ne-o arăţi şi nouă pe doamna de acolo? E frumoasă, 
ca mama... 

Ca mama... Ce curioase întorsături ale vieţii. 

— Nu v'o arăt niciodată. 

I-a luat în braţe. 

— Dece ? 

_— Fiindcă niciodată nu va veni, și dacă vine, veţi plânge mult. 

— A murit 2? 

— E strigoi ? 

In mintea lor doar atât au văzut. 

— Nu, dar e departe şi nu e mama voastră. 

— S'o aducem să fie! 

— Copiii nu pot avea două mame, dragii mei. 

— Dar dece nu pot avea două mame ? 

Uitându-se la fotografie : 

— Fiindcă eu nu văd decât pe una, şi aceea nu este. 

— Unde nu este ? 

— Nicăeri. Dar este mai bine să lăsăm aceste povești. Unde-i 
mama voastră ? 

— 

— Căutaţi-o şi spuneţi-i să vină aici. 

De atunci Mircea a fost sigur că-şi iubește soţia. 


— Sanda, să-ţi spun că sunt altul, aşi minţi. Dar vreau să mă 
înţelegi. Ai fost totdeauna foarte bună cu mine. lartă-mă !... 

Prin geamuri pătrundeau glasurile păsărilor. Primăvara era pe 
sfârşite, dar Mircea o începuse abia acum. 

— Ce luminoasă viaţă ne înconjoară. E atâta seninătate în 
sufletul meu. Sau tu te afli acolo. 

— Te-am iubit, Mircea, şi te-am înţeles. Sunt atât de fericită 
că ai venit la mine. 

— M'au purtat copiii noştri. Mi-au deschis viaţa. A trăit în 
mine altul până acum, cu totul altul. 

In noaptea aceea lungă s'a lirozit tot ceeace alcătuise tumultul 
din sufletul său. Descoperise o femee nouă, la care putea ţine, de 
care se putea alătura. Nu-și mai dădea seama cum a putut înde- 
lungată vreme s'o privească doar trecător. Când se căsătorise, o 
făcuse oarecum împins de viaţă. Nu luase aminte la femeea care 
avea să-l însoţească până, poate, la moarte: 

Au hotărît să plece undeva, să fie împreună, cum nu fuseseră 
niciodată. 

Pregătirile de plecare au fost îndelungi. Făceau planuri peste 
planuri, se sfătuiau la fiecare lucru ce aveau să ia. Copiii, în trepi- 
daţia care domnea dela un timp, găseau prilejul cel mai nimerit să 

sburde de dimineaţa până seara, făcând tămbălău, încurcând pe 
fiecare, asurzind casa cu râsete, ţipete, jocuri. 

Au pornit la drum într'o zi cu ploaie. Vara era îndeajuns de 
călduroasă, însă adesea se porneau vijelii din senin. Una dintre ele 
i-a însoţit ia drum. 

— Imi pare bine că-i astăzi atât de urât, i-a spus el Sandei. 
Nu vom regreta nimic din trecut, 

— Tu ai fi regretat ? 

— Cred că da. 

— Eu nu mai pot să mă gândesc în urmă. Trăiesc numai și 
numai clipele care vin. 

Şi-au strâns mâna. Doctorul Mircea şi soția sa păreau doi tineri 
în călătorie de nuntă. 

— Maman, să ne aduci un tren electric frumos... Și lung... 

— Vă aduc, vă aduc. 

Fluerături au răsunat pe peronuri. In sgomotul fiarelor miş- 
cate, și ale roţilor scrâșninde, s'au auzit glasuri de adio. Fum mult 
şi murdar, se modela urcând din coșurile locomotivelor. Au răsunat 
uși trântite. s'a sguduit trenul, o ultimă îmbrăţișare, și vagonul a 
lăsat pe peron doi copii făcând cu mâna semne vijelioase, până nu 
au mai văzut nimic, decât şine ude și pustii. 

Intorși acasă, copiii au început să fie abătuţi. Nu mai era 
vorbă, nu mai era mama, nu mai era tata. In grădina lor ploua și 
picăturile de apă îngreunau bietele flori, care abia își mai ţineau 
capul sus. 

Chiar au plâns puţin, când au căutat fotografia frumoasă din 
camera tatălui lor, fără a o găsi. 


— Sunt foate legat de tot ceeace s'a petrecut cu mine. Nu 
ştiu din ce cauză, dar sufăr de melancolia trecutului. 

Erau pe marginea mării, undeva, departe, prin alte țări. Valuri, 
melodii de vată, mângâiau stânci ascuţite Pace și clipocit de ape 
cuminţi. Mircea o ţinea în braţe pe Sanda. Stăteau aşezaţi pe un colţ 
de piatră, cu mare mai în toate părţile. 

— Mau legat atâtea lucruri de el. In sfârșit, putem vorbi ca 
doi prieteni buni, Sanda. Am trecut prin dureri mari. Sufletul meu 
nu mai ştia ce este o simţire curată. E greu, e foarte greu să acopăr 
totul. Dar tu, tu poţi face mult din mine. Ajută-mă. Nu mă dispreţui. 

Vorbele lui se întindeau în larg, stăpânit de crestele undelor. 
Sandei îi mângâiau urechile blând. 

A sărutat-o. Şi ea l-a sărutat. Clipe fără număr au rămas îm- 
brăţișaţi. 

— Mircea, nu vrei după amiază să privim apusul de pe Possi- 
lippo ? 

— Sigur că vreau, Sanda. 

Au plecat pe jos, acolo. Drumul era o potecă pierdută prin 
stufișuri. Când mai stâncos, când îngrădit cu iarbă, a urmat întâiu 
lungul maiului, însoţit de foşnetul apelor, apoi deodată s'a înălțat 
mult deasupra, din ce în mai sus, printre niște văi cari, probabil, 

primăvara sau iarna erau torente. Odată ajunși prin ele, nau mai 
întâlnit pe nimeni. :Nici măcar păstori de capre, cari de obiceiu se 
strecurau pe aci, în căutarea ierbii sărăcăcioase pentru bietele lor 
animale. 

Era o singurătate şii o linişte desăvârşită. Jos, îmbătător de 
albastră, aştepta marea întinsă aripilor nopţii. In depărtare nu se 
zărea nicio pată, nici un vas. Pe malul întortochiat se vedeau lumini, 
Tore de Greco, Castellamare, Sorento, orășele pierdute, cu case albe 
şi scunde. Pe apă, în faţa lor, bărci de diferite mărimi se legănau. 
Se aprindeau candele la ferestre, tremurând de răcoarea întuneri- 
cului. O uşoară adiere s'a abătut prin vale, iar frunze legănate au 
căutat s'o reţină. 

— La noapte va veni vaporul cu care plecăm mâine. Il putem 
privi de aci. 

Nicio vorbă n'a mai turburat pacea. 

Era o noapte neagră, când au coborit la vale. Undeva, pe mare, 
un castel de lumină se apropia de coaste. 

— De-ar şti lumea aceea, care petrece acum acolo, cum îi pri- 
vim și plângem că vom fi cu €i...: 

— De-am şti cum alţii se vor uita la noi, mâine, sau altcândva... 

O piatră s'a desprins pornind în jos. Privirile lor sticleau în 
noapte... 

Intoacerea lor a fost tot cu ploaie. Numai că acum era o vreme 
tristă, cumplit de abătută. Din alte tărâmuri veniseră vânturi moho- 
rîte. Ceruri plumburii se perindau în învâltorări de neguri. Picătu- 
rile erau mici şi reci. In căderea lor, biciuiau furios orice le ieșea în 
cale. Trenul care-i aducea, scurgându-se printre dealuri și tăind 
câmpiile, se sgribulise de-abinelea. A intrat în gară înfrânt. Ud, 
murdar, puhăiind, scrâşnind. Valuri de aburi au înconjurat locomo- 
tiva. Capul unui mecanic, negru ca noaptea, s'a zărit plutind undeva, 
pe sus. Copiii au râs de el, dar l-au uitat repede, fiindcă le-a ieșit 
în cale mult aşteptata lor mamă. Nu au vorbit, fiindcă în asemnea 
ocazii nu ai ce să vorbeşti. Sandei i-au răsărit lacrimi în ochi, iar 
eil nu aveau timp când s'o mai sărute. Apoi, a venit și tatăl lor. 

In drum spre iieșire, gurile celor mici se deslegaseră şi nu mai 
conteneau. Intrebări nenumărate, răspunsuri chiar adesea de-ale lor, 
povestiri. Obosiţi ca niciodată, în noaptea aceea Sanda şi doctorul 
Basarab s'au cufundat în culcușuri, ameţiţi. Nu schimbaseră nici o 
impresie. Dar nici nevoie n'aveau, se simțeau prea bine, pentru a 
mai avea dorința unor goale cuvinte. 

Ca niciodată de când îl știa lumea, Mircea Basarab deveni un 
om cu o privire deschisă şi veselă. El nu-şi dădea seama de schim- 
barea ce se întâmplase. Il întrecea cu mult. Iar în primul rând, dacă 
şi-ar fi dat, ar fi făcut o legătură cu trecutul. Or, acesta nu mai 
exista acum. Toi ceeace trăise alcătuise o experienţă, al cărei scop 
era să deschidă cortinele vieţii. Odată încheiată experienţa, n'avea 
niciun rost să se gândească la ea. Prima lui despărţire de trecut, 
îndată după reîntoarcere, fu desființarea acelei grădinițe care-i pur- 
tase himerele odinioară. Apoi sau mutat. Tot undeva, departe de 

centrul orașului. Iată un lucru la care n'ar fi putut să renunţe, fiind- 
că nu suferea sgomotele stridente. 

Cei cari îl cunoşteau îl puteau vedea acum în fiece dimineață 
făcând, împreună cu soţia, o plimbare, înainte de a-și începe con- 
sultaţiile. Iar, foarte adesea, seara, plecând, însoţit de doamna Ba- 
sarab, spre a petrece undeva, în oraş. 3 

Au cumpărat pentru casă o mulţime de lucruri noui și fru- 
moase. Zi de zi aranjau câte un colţ, astfei încât era o reală plăcere 
să stai câteva clipe în locuinţa lor. De sărbători, plecau totdeauna 
undeva, la ţară. Iar când copiii au intrat la școală, sau aranjat în 
aşa fel, ca de vacanţă să-i ducă unde le-ar fi plăcut mai mult. 


— Sanda, mâine Mircea va merge la liceu. 

Erau numai ei doi în salonaș. Doar o lampă scundă aruncă 
puţine licăriri în jur. Prin geamurile deschise pătrundea cântecul 
serii. S'au sprijinit împreună de pervaz, să privească în depărtare. 
Aerul era cald şi plăcut. De undeva, foarte încet, răsuna o muzică. 
Se vedeau lumini, trecători, maşini alunscând grăbit. Toate pluteau 
pe altă lume. Nimic nu părea real. Nici chiar toamna, fiindcă era 
toamnă și curând avea să vie frigul. 

— Acum, câţiva ani, într'o primăvară, ne-am reîntâlnit, Sanda. 
Nu găsești că acea primăvară a dăinuit mereu, mereu în noi? Nu 
pot crede că a trecut vreme peste noi de-atunci. 

Erau numai licurici în jur. Sute, mii, orașul tot. 

— Va merge la liceu... 

Glasul eii a răsunat ca o mângâiere. 

S'au desprins din dreptul geamului. 

— Nici nu ştim când am îmbătrânit atât. 

Dopul unei sticle de șampanie a pocnit. A năvălit o muzică 
veselă din cutia aparatului de radio. 

— O orgie în doi!... 

Cupele s'au umplut. 

— Pentru copiii noştri |! 

— Pentru copiii noștri | 

Claxonul unui automobil, notele din radio, seara aceea încân- 
tătoare... 

— Pentru Mircea, doar merge mâine la liceu. 

— Da, da, pentru Mircea, Sanda. 


A doua zi de dimineaţă a găsit anunţul mortuar în gazetă. 

Nu simţea nimic acum. Caetul, păstrătorul amintirilor lui, ar- 
dea filă cu filă. Tot ce simţise, ani de zile, cu pasiunea întreagă, cu 
sufletul deschis strunirilor iubirii, se irosea încet. Paginile înegrite 
se îndoiau, se suceau în chinuliite convulsiuni. Flăcări sălbatece 
mâncau pofticioase dim hârtia acoperită toată de scrisul lui Mircea. 
O ultimă filă. 

„„«O voiu iubi mereu, mereu. Niciodată nu mă va ierta pasiu- 
nea. Şi e atât de zadarnic !» 

Râzând, doctorul Basarab i-a dat şi ei foc. 

Apoi a aprins lumina. Era o linişte desăvârşită. 

S'a uitat la ceas. Mai avea încă o jumătate de oră până la 
ora mesei. A început să puie în ordine diferite cărţi şi reviste. Le 
privea, nici nu înţelegea prea bine ce scria pe ele, pe unele le arunca 
la coş, altele le rânduia în bibliotecă. In urmă, şi-a aranjat instru- 
mentele din mica încăpere ce-i servea de laborator. 

Terminând, a luat o foaie de hârtie şi a scris pe ea: «S'a sfârşit 
primăvara». Câteva cuvinte aruncate în grabă. După care, încuind 
în urma sa, a ieșit din cameră. 


— Povestește-mi cum a fost azi la școală, Mircea. 

Şi a început băiatul să spună tot felul de lucruri. Până s'a 
culcat, a tot vorbit. Capul doctorului Basarab era plin numai de 
copilării. 

— Ce fericită vârstă, vârsta ta! 

L-a sărutat şi l-a culcat. Apoi a plecat să se plimbe. Nu s'a 
mai întors niciodată şi nimeni nu ştie unde se află. 

Dănel, cel mai mic, a spus că s'a dus să caute pe doamna cea 
frumoasă din fotografie, să le fie şi ea mamă. 

Poate nu greșea. 

Victor Popescu 


Horia, 

Gorun isvorit din adânc, 
Din pământ neînfrânt; 
Mână de vrac 

Te-a semănat în Albac. 
Cruce din soare şi veac 
Din plămada sângelui dac. 


Horia, 

Aur şi smirnă arde gloria. 
Frate 

Sfâşiat de drepiate, 

Ne doare crunt 

Durutul tău trup, rupt 

Şi răpus, 

De cuie străpuns, 

Simțm. în strunele oaselor noasire, 
Cum îţi sfârtecă roata 
Năframa cărnii albastre. 


Horia, 

Văzduhu! spintecă zarea, 
Carpaţii ascultă chemarea , 

Din porunca ta 

Și-a morţilor, 

Din nepătrunsul dar al sorţilor, 
Am schimbat blestemul în noroc, 
Furtuna de lavă și foc 

Cu belşugul spicului copt. 
Mirul lacrimilor 

L-am ridicat troiță pleoapelor ; 
Din credința nădejdilor 

Am măiestrit loiag legilor. 


Horia, 

Te-am stinţii cu sânge, cu vifor, cu chin 
In legendă, în marmoră, în senin. 

Cu mâinile amândouă 

Te-am slăvit zid de catedrală nouă. 


Satul me. 

Cavalul și doina își cântă vitefii ; 
In hora străveche se prind astăzi cnejii. 
Pe creste de milenii te-am culcat. 
Horia, 
Noi nu te-am uitat. 
Ronsarda Castro 


NTECUL PLUGARU LUI 


Incoardă-ţi braţele pe plug, 

E lungă ziua până'n seară, 

In ,„arșiţa ce te doboară 
Trudești la fel cu cei din jug... 
Incoardă-ţi braţele pe plug 

E lungă ziua până'n seară... 


Aşterne brazda'n larg şi'n lung 
Pân' s'o'negri; câmpia toată, 

Și te-or chema din deal de-odată 
Tălăngile cu glas prelung... 
Aşterne brazda'n larg și'n lung 
Pân' s'o'negri câmpia toată... 


Când ai pornit şi când te laşi 
Nu socoti... Tot una-ţi este... 
Te fură vraja ca'n poveste 
Când ai doi ochi cu-ai tăi părtași... 
Când ai pornit și când te laşi 
Nu socoti... Tot una-ţi este]... 
George Pallady 


A T U L M E U 


Satul meu n'are hrisov lucrat, 
Nu ştie nimeni cum s'a odrăslit ; 
El stă prin ţarini blonde risipit 
Şi-i răcorit de Cricovul-Sărat. 


Foșneşte primăvara printre lanuri, 
lar vara de zăduf s'adună 'n arii; 
Toamna, — îl umblă 'n lung și 'n lat plugarii, 
Iarna, — toarce în cămin aleanuri. 


Se 'nvecineşte 'n sus cu Dumnezeu 
Şi 'n jos cu glia mea de bărăgan; 

Este lisus în fiece ţăran 

Şi-s palme noduroase 'n satul meu. 

Spre crivăţ, hăt, și 'ncolo spre nămiază, 


E numai soare și văpaie lină; 
Spre austru cresc raze de lumină, 
De după deal azururi îl veghează. 


N'are hotar, nici margine de fel, 
Aşa-i de 'ntins pe şesuri şi tarlale; 
Peste ogrăzi dau îngeri rotogoale 
Şi duhul sfânt coboară — porumbel. 


Duminica-i ard rănile greșelii ; 
Biserica e plină de creștini, 

Dau liturghie și aprind lumini, 
Tar popa le dă sfat din evanghelii. 


In rostul meu, fărădelege nu-i. 
Sânt datini vechi în orice bătătură; 
în satul meu nu-i vrajbă şi nici ură, 
Că satul tot e-altarul Domnului. 


l H L I 


Cimbru mult şi verde busuioc. 
Sângele aleargă râu și creşte. 

Inima în ierburi înflorește, 

In descântec pădurean de soc. 


Codrul se aşterne 'n iaz rotund. 
Inflorește 'n soare romanița 
Cântec. Fagii spun de miorița 


Petre Paulescu 


R 


Şi 'ntr'o pajişte de gând te-ascund, 


Le MI PR 


Cojan, uitat de Domnul, nevoiaş, 
Intrat în angarale până'n gât, 
Dar el citia mai multe cărți decât 
Un cărturar din cei dela oraş. 


Cu o răbdare veche de clăcaș, 
Mereu întunecat şi amărit, 

Uita de greutăţi şi de urit 

Cu cartea, pusă'n ţraistă lângă cașş 


Teoiil Lianu 


E 


Gh. Tuleş 


D 


C 


A 


Unchiul Preda 


leşia cu plugul și robia din greu 
Şi când trăgea la capăt pentru prânz, 
Işi priponea bălanii de-un resteu 


Şi ars afund de cuget ca de-un spânz 
Citia de Copernic şi Galileu 
Şi'n jur păștea lumină câte-un mânz. 


Gh. Tuleş 


Da i il RO tul Eu 


La răsăritul trist al vieţii mele 
Sâneţi vuiau pe creste şi prin ape, 
Din mâini de zâne m'au răpit Iele 

Şi razele mi-au împietrit în pleoape. 


Am strâns în piept toţi jepii şi gorunii 
Și holdele şi lanurile toate, 

Am adormit plângând sub teiul lunii 
Şi-am adunat din cer singurătate. 


Cu neamul meu îndurerat în mine, 
Bătut de grindini am pornit hoinar; 
Se tânguiau pădurile pe cline 

Şi-mi suspinau Parângii sub pieptar. 


Și frânt îngenunchind la o răscruce, 
Simţii cum cresc, hanger, peste obcine. 
O lacrimă căzuse de pe cruce 

Şi 'n fulger crunt se răsvrătise'n mine. 


Ion Ţolescu Văleni 


L I N Li $ TI 


Pe satul în ceaţă pierdut, 
Coboară 'nserarea lungi gene. 
Trec corbii cu doliul în pene 
Şi plouă mărunt şi tăcut. 


Mă simt mai aproape de lut. 
Par frunzele 'n vişin, de sânge... 
Şi parcă eternul ar plânge 

Pe satul în ceaţă pierdut ! 


G. Şt. Cazacu 

DIN SCRISORILE LUI IOAN AXENTIE SEVERU 


Meritele tovarăşului lui Avram lancu, ale lui loan Axentie 
Severu, pentru cei mai mulți din generaţiile mai tinere, au rămas 
limitate la faptele de arme săvârșite în volbura însângeraţilor ani 
dela mijlocul veacului trecut și, pentru mai puţini, la Răspunsul dat 
acuzărilor ridicate împotriva glotașilor români de comitete Teleki 
Sândor, baronul Kemeny Istvân și Szilâgyi Farkas. Atât. Deşi pre- 
fectul lăncerilor, care luptase pentru dreptul la viața națională a 
neamului său din nordul Carpaţilor, n'a fost numai pumnul de fier 
care zdrobise atacurile și împotrivirile dușmane. [. Ax. S. a fost 
şi omul de cultură care, după potolirea furtunii, na înţeles să se 
așeze pe laurii câștigați, ci a căutat să pună umărul în toate acţiu- 
nile obștești de interes naţional, contribuind cu vorba, cu scrisul, 
cu fapta la mai-binele celor de-un sânge, mai ales la ridicarea 
nivelului cultural al conaţionalilor săi!. 


1 Lui i se datoresc d. p. ideea și compunerea statutelor Asociaţiunii tutu- 
ror Românilor. Aceste statute după înţelegerea avută cu Dr. L. Raţiu, M. Nicola 
şi Nic. Găitan, fură trimise la Brașov lui G. Barițiu. Din mâna lui Barițiu ajun- 
seră în mâna lui Șaguna, care le încredință apoi spre censurare și refacere lui 
ioan Pușcariu. In 1861 fură prezentate adunării ţinute în Sibiu, de unde, după 
schimbarea titlului și după o seamă de modificări, fură trimise spre aprobare 
guvernatorului (vezi rev. «Transilvania» anul 1908 nr. II pe Apr.-lunie, pg. 9%, 
în care datele acestea sunt reproduse de d. Oct. C. Tăslăuanu din autobio- 
grafia lui 1. Axentie Severu, păstrată în secția manuscriselor din bibl. «Asocia- 
țiunii Astra». 

In 1850, Axentie, Balint și Iancu au depus, prin Dr. P. Vasiciu, la Casa de 
păstrare din Sibiu, suma de 2700 fl. pentru înființarea unei Academii de drept 
cu limba de predare română. După doi ani însă, neînființându-se Academia, şi-a 
ridicat banii. Din ideea Academiei se născu ideea «Asoc. Transilvane», al cărei 
membru fondator Axentie Severu se înszrisese încă în 1870 (Ibid.). 

Intr'o scrisoare (din Alba Iulia, cu data 4/XII 1859) îi scrie lui Iacob Mu- 
reșianu : «Te-ai apucat să mă baţi pentru proieptul din Foaia nr. 39. Eh bene! 
poate se face ceva fără proiept ? 

lo însă pare că dedusem odată proba și de fapte când depusem 1000 fl 
m. c. pentru înființarea unei Societăţi literarie care remase pentru discordia 
unor mari. Deacă va fi vorba să contribue cineva pentru vreun scop bun, nu 
voiu remâne nice acum înapoi și știind că D-voastră aţi lua sarcina de a cu- 
lege daruri pentru altfeliu de monumente, voiu trimite un contingent după îm- 
prejurări, — pare-mi-se însă că aţi bătut şeaua să se priceapă iapa». 

Această mai puțin cunoscută lature a activităţii lui loan 
Axentie Severu nu se va putea pune însă în deplină lumină decât 
după stabilirea tuturor faptelor și după identificarea tuturor arti- 
colelor scrise de el prin diferitele foi ale vremii? neiscălite sau 
semnate cu vrun pseudonim — și după publicarea tuturor scriso- 
rilor lui rămase risipite pe la particulari sau instituţii. 

Noi dăm de astădată trei — două numai în fragmente, fără 
începutul care cuprindea și data lor — scrisori adresate lui Iacob 
Mureşianu, directorul de atunci al Gaz. Transilvaniei 3. 

Ele vădesc intelectualul cu cunoștință de carte latinească, pa- 
sionatul problemelor de limbă — cum erau de altfel toţi cărturarii 
ardeleni ai vremii sale —, cetitorul zelos a tot ce se scria t, Româ- 
nul care avea cultul portului național5, fără să zeflemisească însă 
pe cei cari purtau haine «domnești», necesitate de anumite obligaţii 
sociale. Din rândurile acestora aveau doar să se ridice intelectualii 
conducători de mai târziu. 

loan Axentie Severu se ținea în pas cu lumea. De aceea, nu 
ezită să ia în pleasna biciului «spiritul călugăresc» al celor de sus, 
«smeritul cotoiu», «Schlendrianul» care nu se uită cu ochi buni la 
tinerii studenţi cari nu mai poartă «suman, țundră, șubă și cioareci», 
numindu-i, ironic, «domnișori» cari fac lux cu banii părinţilor. 
Pricina adevărată a acestei zeflemisiri este — după el — că dom- 
nilor de sus «le este necaz că mai umblă și alţii așa (ca ei)». 


2 Câteva se vor putea identifica din înseși scrisorile rămase dela el. 

3 Originalele se află în vechea arhivă a Gazetei, actualmente în posesiu- 
nea d-lui A. A. Mureşianu, 

4 Critiza pe care o face, în privința limbii, foii periodice din lași «Româ- 
nia Literară» a lui V. Alecsandri dovedește că în afară de ce se publica în 
Ardeal, cetia și ceeace putea pătrunde aici din Principate. 

O paranteză. Ce ecou produsese în Ardeal apariţia acestui periodic o 
poate constata la tot pasul cel zare răsfoiește ziarele noastre din acea vreme. Așa 
d. p. Telegraful Român, foaia lui Șaguna, publică o corespondenţă din Banat 
(cu data: 27 Iumie 1855) care se termină așa: «Mai împărtăşiţi-ne ceva din «Rom. 
Literară» şi ne scrieți cum să o putem câștiga și noi». Iar înrun art. din Gaz. 
Trans. (nr. de la 12 Martie 1855, pg. î. col. 2) datat din «Unguria» se spune că 
și ei «au cetit pe acolo câţiva nr-i din «Rev. Lit.» şi «s'au bucurat ză pe câm- 
pul literaturei române a mai ieșit un campion pronunciat ca să vieze». 

Intr'alt nr. al Gazetei (Nr. 30, același an, pg. 113) se raportează că la 
cererea studenţilor români din Pesta, Petru Mocioni le abonează «România Li- 
terară» şi «Patria» ș. a. m. d. 

5 Cu ocazia cununiei sale, la Braşov, în 1862, cu Eufrosina Stan Blebea, 
se înfățișă în fața altarului în costum naţional (Vezi fotografia lui ca mire re- 
produsă în rev. «Țara Bârsei», anul 1931, pg. 432). 

«Românilor le trebue domnișori !» — exclamă |. Ax. S$., fiindcă 
dintre aceștia se fac domnii «adică: oamenii învăţaţi, luminaţi». 
«In domnișori stă viitorul nostru ! — fiindcă «aceștia vor forma o 
inteligenţă profană au mireană și vor susținea Literatura, vor repre- 
zenta Națiunea, etc.». 

Cel care pentru desrobirea neamului său se aruncase în vâr- 
tejul luptei cu tot elanul, cu toată îndârjirea Românului oprimat de 
veacuri, hotărît să biruie sau să moară; cel care spera ca din jertfa 
mare de sânge românesc din anii 1848/49 să răsară zorile dreptăţii, 
nu putea rămâne nepăsător la ravagiile indoleuţei și ipocrisiei, când 
observa că cei chemaţi să premeargă cu exemplul viu, se complac 
în lene, bizuindu-se pe o inexistentă activitate de sus, pe mincinosul 
și primejdiosul ajutor străin. 

Interesul său se polariza mai ales asupra școalei, bisericii și 
slujitorilor acestora. De aceea, nu se sfiește să cetească levitele ce- 
lor care țin cu o leafă de mizerie pe profesori, cărora «li se mai vede 
prin urechi» și care n'au în casele lor «o mobilă cum se cade, niscai 
authori și alte asemini» 6. 

Nu poate aplauda, firește, clerul bisericii sale care «nu vrea 
să se desbrace de Schlendrian», «nu vrea să cunoască nice decât 
spiritul cel adevărat al creștinismului și confundă Religiunea și pie- 
tatea, cu ipocrisia și bigotismul — cum mai confundă unele popoa- 
re Religiunea cu Naţionalitatea» — «mulțămit și odihnit că lu- 
cră Escelenţia Sa și că mâne-poimâne va fi dotat din partea Sta- 
tului». 

Protopopilor plângăreţi şi comozi, cari pun vina situaţiei de- 
plorabile a protopopiatelor în seama îndărătniciei, răutăţii, neascul- 
tării oamenilor, le dă exemple de felul cum își înțeleg alții chemarea, 
de ce se poate realiza. din nimic, dacă este «persistență», «ani- 
mare», tragere de inimă, dragoste de neam. 

Relevă, ca stimulente, înfăptuirile Clerului ortodox, care «de 
va mâna-o numai în 20 de ani, cum au mânat-o dela 1849 încoace, 
ne va întrece el în 8 ani» — și le amintește, îndeosebi, realizările 
Brașovenitor, care te înmărmuresc cu ceeace au putut creea în 
6—7 ani. 

Om practic și cunoscător temeinic al realităților românești, 
pe lângă pilde de urmat înţelege să indice însă și modalitatea în 


6 Asistă la examene, dând prin prezenta sa pildă de intercs pentru școală 
în 14 Ian, 1885 d. p. asistă la examenul școalei din Ighiu (Alba), de sub condu- 
cerea înv. loan Bradu, «angajat de uniți şi neuniţi» împrevnă. (Gaz. Trans. nr 
120 dela 12. III. 1855). Interesul cultura! prima pe cel confesional. 

care s'ar putea veni în ajutorul dascălilor, al preoţilor — cei che- 
maţi să ridice nivelul cultural al țărănimii —, cum s'ar putea înălța 
măcar «la tot protopopiatul câte o școală de Doamne-ajută», câte 
«o Casă a protopopiatului». 

lată aceste scrisori, pe care, pentru ușurarea cetirii dor, le 
transcriem cu ortografia de azi: 


Alba Iulia, 16 ale lui Cuptoriu 1855. 


Mult Stimate Domnule Redaptoriu. 


Ne dete mâna și nouă a trămite în a 11 oră preţul prenume- 
rațiunei pe semestrul al II-le; primește-l D-le şi de vei putere? tră- 
mite-ne toţi nrii, ca să nu ne remână ştirbire în păstrarea acestui 
jurnal 8 atât de prețuit și demn de conserbat., 

Apoi află că am cetit și noi cu destulă îndemnaţiune? ma! 
chiar și turburare unele frânturi ce ieșiră atât în Gazeta cât și în 
Telegrafu Român, copiaţi și prescurtaţi din România Literarie 11. 
Authorii acestei Gazete se par a voi să joace pe Diptatorii sau 
Dictatorii limbei române, apoi spunându-ne că-şi luară de bază limba 
din Tisa până în Marea Neagră, ne omoară cu vroinţa D-lor, ca să 
tac de alte cuvente destul de simple şi curate care se aud cu mult 
mai bine în gura poporului dintre Tisa și Marea Neagră decât vror 
— în loc de vor — dela vroiu al României Literarie, — D-lor a ni le 
îndesa, vroind a scrie să fie înțeleși din Tisa până în Dunăre. Iartă-mi 
D-le această obserbaţiune și fii bun scrie, refleptă unde se aude în 
gura poporului «vroiu, vroință etc.»; eu am auzit pe la noi în Ba- 
nat, M.mureș şi România: voiu, vei va, voim, voiţi, vor și vreu, vrei, 
vre, vrem, vreţi, vreu, ma vroiu, vro sau cum va mai fi a 2-a șia 3-a 
persoană şi cum se vor deriva altele dela vroiu, nu am mai auzit 
nice cetit în toată Scriptura și profana. 

Tot ce ne mângăie e, că authorii acelei ne-Românii argumentă, 
seau cum zic D-lor, rezonează cu batjocuri, și prin aceasta ne spun 
că nu trecură niciodată cursul Logicei în care zice un $ că râsu și 
batjocura nu-s argumente. Prin urmare ne mângâiem că după nour 
vine serin, după dulceaţă venin, după râs plâns, proverbii de rând 
seau triviali, ma curat românești. 


7 De vei putea. 

8 Ecta vorba le Gaz. Transilvaniei. 

9 Indienaţiune. 

10 Dar. 

li Foaie periodică, redactată la laşi de V. Alecsandri. 

Tot aşa de bun sânge ne fac(e) şi corespondenţa din Banat ce 
ne-o împărtășirăţi din Telegraf !? şi care va să pună frâu latinismu- 
lui, apoi deacă o iai de-amăruntu și o cerni și ea e plină de latinism, 
mă mir cum nu le e rușine oamenilor a ne mai spune că limba ro- 
mână ea e bună numai aşa cum o vorbește poporu!! care, deși e 
unul și acelaș, totuși diferă în limbă ceva, puţin unul de altul. Şi 
pe baș al Bănăţeanului nu-l înţelege Ardeleanul, nici pe minteni al 
acestuia Munteanul etc. Dacă astfel de înfrânători ne-ar zice că 
limba română e bună cum e scrisă în S. Scriptură, am sta să ne 
plecăm capul, numai și numai să nu mai vedem și cetim articuli 
d'al de ai României Lit., ma când nu se rușinează a ne spune că 
călțunii lui Cicero se potrivesc pe peţioarele Românului şi când 
D-lor nu pot scrie 10 rândurele fără proverbii de ale aceluia și fără 
«latinisme» la cari vreu să-i pună capăt; atunci caută să le aducem 
aminte: «Doftore, vindecă-te pe tine însuţi și află că dela reziduirea 
Romei până la Cicerone trecută la 700 ani, iară dela Şincanu, Pe- 
tru Maioru, etc. abia vro 40, află D-le că Cicerone fu şi el numai om, 
prin urmare ca și noi, și că peste 650 de ani poate să i se potri- 
vească călţunii, nu pe piţioarele D-tale seau ale mele, ma pe ale 
Românilor; puneţi capăt D-lor nerușinării și cerbiciei D-voastră, și 
precum v'am lăsat noi seau celi deodată cu D-voastră ca să scrieţi 
cu slbve și cu slovenisme, așa ne lăsaţi și D-voastră pre noi să 
scriem cu litere și latinism, pentruca precum nu am esistat noi 
atunci când nu eram pentru D-voastră, așa nu esistaţi D-voastră 
pentru noi acum. Și deacă D-voastră totuși esistaţi pentru noi, 
vrând-nevrând, să știți că vă punem în rangul ce vi l-au cântat de 
mult Oraţiu 


12 lată pasagiul din corespondenţa (cu data 27 Iunie), de care aminteşte 
Ioan Axentie Severu: «Cu mare plăcere cetim criticele voastre (ale celor dela 
Tel. Român), iară mai vârtos acele, ce le aţi szos din «România Literară» de- 
spre ameţeala latinismului, care au cuprins junimea română, căreia trebue pus 
frâu să nu smintească limba. Iţi vei aduce aminte cum înainte de 20 ani, când 
eram laolaltă în Pesta, ne râdeam' de un literar român (?!), care începuse a ne 
lega (= a ne ceti) din Cicero, Iulie Cesar și de alţii, îți aduci aminte cum 
îți ziceam eu atuncea cumcă călţunii lui Cicero nu se lovesc (= nu se potri- 
vesc) pe picioarele Românilor de acum, astfeliu de încercări îndrăsnețe ne erau 
atunci ridicole și iată unde ajunserăm astăzi. Eu totdeauna am fost de părere 
şi remân şi astăzi pe lângă ea, că limba românească este bună și adevărată 
numai în gura poporului, și că semnele de scris cu care ne folosim astăzi, 
sunt cele mai bune pentru dânsa, scrierea românească a fost până acuma cea 
mai desăvârşită dintre toate, nici o zirtă care să nu se respundă, nimic nu se 
respunde ce nu e scris, slovă sau literă de prisos nu se află, lipsa dară cere 
ca forma slovelor să rămână cum au fost, iar de latini să ne apere şi ferească 
Dumnezeu». 

«difficilis, quaerulus, laudator temporis acti». 

Lăsaţi Domnilor Dunărea şi Mureșiu se curgă, nu vă puneţi 
în calea lor să le opriţi, că vă înecaţi; lăsaţi zic să curgă cursul lor 
şi să-și iasă din țermi când și de câte ori vor vre, că iară se vor 
întoarce la albia lor. 

Vezi, D-le Redaptoriu, cum e omul coleros, cum se ști el con- 
suma pe sine, și din o nimica toată se aprinde ca iasca de foc; eu 
voiam să-ți spun numai că ne făcură unii articuli din R. L. sânge 
Tău, şi uite unde am ajuns, să rădic toporu asupra authorilor ei, cu 
toate că poate nu e al doile care să-i știe ceti cu atâta așezare și să 
se râdă de ei ca mine. 

Preţul de 10 fl. m. c. e pentru D-l Nicolae Șandor, locutienente 
primariu pens. în QOarda de jos și pentru Il. Axentie Severu etc. etc. 
în Albaiulia. 

Al D-tale cunoscut 
(ss) Axentie 


SCRISOARE FĂRĂ DATĂ ŞI FĂRĂ INCEPUT 


„Ar fi de culpat ver lăudat, că poartă pantaloni și palton, iară 
nu ţioareci !* și ţunădră. 

Ce e drept, caută să mărturisesc că era un timp când și eu mă 
țineam de septa 14 ver categoria acestora şi aveam o antipatie așa 
de mare în contra tinerilor acelora cari și în timpul mai dinnainte 
purta îmbrăcăminte modernă, încât nice că puteam conversa cu 
dânșii, — decât atunci era alt timp, apoi cugetul și antipatia mea 
era. potrivită cu portul, — ma aceli Domni cari și acum mai cutează 
a-și bate joc de niscari copii pentrucă nu îmblă îmbrăcaţi cum le-ar 
plăcea D-lor... 

Alta fac singuri şi totuşi ei se condemnează 15 chiar pe sine 
când își arată desplăcerea în obieptul veșmintelor care, acesta, pen- 
tru dânșii au ajuns a fi obiept de maimuţire dela apus până la orient 

Rogu-Vă, arătaţi-ne un port mai antic și mai simbolic decum 
e porlul nostru țărănesc ! Țioareci albi, cămașă albă alternantă în 
creţe ! Coloarea albă sau candidă era la străbunii noștri coloare de 
dislingere în care procedeau toţi cei aleși sau candidaţi la deregă- 


13 Scriu ţioareci nu cioreci, cu t nu cu c, pentrucă-mi place să deduc 
țioarezii dela peţioru «petiolus», tot aşa şi ţioci nu cioci, veșmânt ce îmbracă 
peţiorul (Nota lui î. Ax. S$.). 

14 Secta. 

15 Se condamnă. 

torii; astăzi vedem că chiar și în uniforma serbătorească sau de gală 
a Domnilor sau amploiaţilor de stat se poartă ţioareci sau pantaloni 
albi. 

Veşmintele albe apoi suni simbol de curăţenie şi nevinovăție. 
Așa dară de ce nu se numesc și cei cu ţioareci Domnișori, mâi vâr- 
tos dacă sunt și ei candidaţi de învățături, căci astfeliu s'ar numi 
cu cuvântu. 

Daţi-mi o egală croitură la veșmintele tuturor și apoi, afară 
de diversitatea materiei, veţi avea tot Domnişori ori tot candidaţi 
de învăţătură 16. 


ALTĂ SCRISOARE FĂRĂ DATĂ ȘI FĂRĂ PARTEA 
INTRODUCTIVĂ 


„„Pentruce nu poartă și D-lor sumane, ţundre, șube și ţioareci ? 
sau, dacă D-lor ridicându-se din pulbere, le place să îmble îmbrăcați 


domnește, pentruce le e necaz că mai îmblă și alţii așa ? lar dacă 
nu le e necaz pentruce-i numesc Domnișori în bătaie de joc, tălin- 
du-le prin aceasta la celi mai mulţi tot curagiul și volia de a-i asculta 
și a înainta atât în studii cât și în purtarea din afară, dela care de- 
pinde în tempul nostru de multe ori mai mult, decât dela niscari 
istorioare seci și teorii nepractice. 

Dacă e drept că nu face (sic) veșmintele pe om, ci omul veș- 
mântul, e drept şi aceea, că veșmintele tocmește (sic), înfrumse- 
țează sau cel puţin împănează și recomandă pe om. — Dacă unor 
asemine Domni le pare rău de averea părinţilor, carii, vezi bine, își 
pun tot chiar şi capul pentru fiii lor, dacă ar voi așa zicând să 
păstreze banii acestora cari-i dau pe hainele feţilor lor, spună-le 
acestor părinţi din capul locului să-și bage minţile 'n car și să nu 
facă Domnișori prea de timpuriu din naţii!7 lor, iar dacă aceștia 
nu-i ascultă, ver 18 D-lor nu au curagiu să le spună, apoi apuce-se 
preleagă acestor copii, cel puţin odată în săptămâna, istoria Spar- 
tanilor, chiar și a Romanilor până la un timp şi mai curând își vor 
ajunge scopul ce-l vânează, decât cu titulatura de Domnişori «ea 
occulta vis linguae et verbis in est ut seu amando, seu offendendo 
plus in animis hominum posse verba, quam facta, ideoque gravius 


16 Peste acest fragment de scrisoare e. trasă o dungă. 
17 Dn lat. natus = fiu. 
18 Ori. 

male dictis quam male factis exacerbamur, et difficilius, contu- 
meliam, quam damnum perferrimus» 19. 

Să nu-și facă cineva iluziuni, alure, când a crede că tinerimea 
din Bl(așiu) ar fi ajuns a fi luxoasă în îmbrăcăminte și portul său ! 
ferească D-zeu. Domnișorii Blășenilor poartă veșminte cât se poate 
mai simple, mai de unul și acelaș preţ cu sumanu și ţioarecii. 

Nu e luxul nice preţul cel mare a veșmintelor ce face pe unii 
DD. de acolo să ocărească, ci Schlendrianul cel vechiu, a cărui urme 
debe 2 să le cercetăm în ace! timp acoperit cu ceață groasă și în- 
tunecime de moarte, când mulți oameni, ca să poată trăi mai ușor, 
fără necazuri, fără supărări, fără copii, fără familii, fără contribu- 
ţiuni etc., cu un cuvânt, ca să poată trăi fără grije în lume, se lea- 
pădă de lume și de deșertăciunile ei, intrând în monastiri și făcân- 
du-se călugări. pe cari îi descrie foarte bine poetul când zice : 


Priviţi aici în monastire, 

Ce om cucernic, cum se 'nchină, 

Cu ce plecare, cu ce smerire 

Iși face cruce și fruntea 'nclină ! 

Priviţi-l iară ce 'nchinăciune 

Face la ceriuri și cum asudă 

Făcând mătănii cu 'nșelăciune 

Parchete sânte cu lacrimi udă 

Gura i se roagă fierbinte 

Dar gându-i sboară spre crude 

Minciuni, sunt toate a lui cuvinte 

Și p'așa oameni ceriul n'aude. 
elieete. 


(Vezi «Foia pentru mente, animă și litteratură» din Brașov — 
anno 1841? Nr. 2). 

Acest Schlendrian care în zilele Episcopiei lui Lemeny își 
luase traista 'n spate și era p'aci, p'aci să dispară pentru totdeauna 
din Blașiu, nepărtinit de Pedagogia unui Moldovai, nesuferit de 
Istoria Rusului 2!, scărmănat bătut și alungat de filosofia lui 
Bărnuţiu, batjocorit ca ursu de satirica propunere a Marcului, ca să 
tac de alţii cari sunt în jurul nostru și cari, dacă nu-l bătea pe faţă 


19 Andreas Max. Tredro Politico mo-alum Pars III pg. 145 $ 33. (Nota 
lui 1. Ax. S$.) 

20 Trebuie. 

21 Ioan V. Rusu, canonic mitr. în Blaj. A scris: «Compendiu de istoria 
Transilvaniei», Sibiu, 1864. «Elemente de ist. Transilvaniei», Sibiu, 1865. 

cu! vorba, l-a desavuat, s'au lepădat de el în faptă și duseră și duc o 
viață esemplară în privința asta. 

Acest Schlendrian, spirit călugăresc, smeritul cotoiu iară şi-au 
luat și întărit scaunul în Blașiu și el, și numai el, e cauza de stu- 
denții se împart în Domnișori M...ni, bene va fi D-lor? Să nu fie! 
Studenţii sunt numai studenți, au dacă vă maj place prin Blaşiu. 
Deci, nu Domnișori. Și tot cel nesocotit care mai trăește cu astfeliu 
de numire se vede că nu știe, nu s'au pătruus niciodată de cele ce 
le scrise încă în 1842 Profesorul Rus în Precuvântarea la «Icoana 
Pământului» veri la icoana Vineţiei Sale, cum o numi B(ari)ţiu în 
cuvântarea funerară: «Românii nu mai pot fi în starea de până 


acum» 22. «Românii nu mai pot fi în starea de până acum» — zis-a 
Rusu — «Lor le trebue litteratură». 

«Românii nu mai pot fi în starea de până acum  — 0 mai 
repeţesc și eu, — lor le trebue Domnișori, din cari vezi bine că apoi 


se fac Domni, ca să aibă cine să folosească Littepatura. Să nu fiu 
rău înţeles. Când zic Domni nu voiu să zic alta decât «oameni în- 
vățaţi, luminaţi, sau cel puţin oameni ieşiţi din opincă: dascăli, ne- 
guțători, notarsi, maiștri veri meserieşi». Şi aceștia toți se fac din 
Domnișori de cari e vorba noastră, cari, dacă nu din alt îndemn, 
încă de rușinea lumii — care e numai la părere — nu se mai în- 
ioarnă la sapă, plug, opincă și cioarec, care, deși sunt bune, tare 
bune, despre una parte nu se plătesc în legea Abrudeanului și vor- 
bind mai curat nu se rentează, numai cu mulțămirea și afepţiunea ce 
o are cineva lucrând. De altă parte, Părinţii Domnișorilor noștri au 
numai sapa și aratru, paterna Rura-s în mânile altora și care nu-s, 
vor mai veni ! — Iaca dară D-lor! în Domnișori stă venituriul nos- 
tru, din care se vor face: militari, industriași, economi mari, dere- 
gători oficiali au tisturi — cum să le mai zic — și toţi aceștia vor 
forma o inteligență profană au mireană şi vor susținea Literatura, 
vor reprezenta Națiunea etc. etc., iară ne-Domnișorii D-voastră ca 
primi eminentes vor intra în Yheologie, se vor popi şi vor remânea 
în Cler, iară Cleru va remânea şi la noi unde a remas la alte po- 
poare, pentrucă nu vrea să se desbrace de Schlendrian, el nu vrea 
să cunoască nice decât spiritul cel adevărat al creștinismului şi 
confundă Religiunea şi pietatea cu ipocrisia și bigotismul, ca și cum 
mai confundă unele popoare Religiunea cu Naţionalitatea. 

Ar fi multe de aș mai zice despre Blașiu, mai ales despre sta- 
rea materială a DD. Profesori cari trăind numai din cele 2 suiișoare 
de fl. ce le capătă din fundul școlastic şi nu ştiu ce feliu de pomană 


22 Vezi numita carte pg. VIII (Nota lui |. Ax. S$.). 

din fundul Clerului, li se mai vede prin urechi. — Ca să vezi în 
casele lor vr'o mobilă cum se cade, niscari authori şi alte asemine, 
nu e nici vorbă. 

Se zicea odată că Cleru e Nime şi Blașiul face toate; astăzi 
Cleru e mai mult, el e copil, care nu cugetă numai la jucării, e 
foarte îndestulit, mulțămit și odihnit că «lucră Escelenţia Sa», el 
așteaptă să-i vină toate de gata, el mai crede și astăzi că mâne- 
poimâne va fi dotat din partea Statului, care s'au dechiarat de mult, 
curat și pe faţă, că nu-l poate dota 2. 

Să punem? însă că credinţa lui îl va mântui; poate-i, ierta, 
și în cazul acesta, judecătoriul cel drept nepăsarea cu care se poartă 
în privinția aministrării fundului clerical din care se dau pe tot 
anul 2—3000 fl. de pomană la Profesori, când fundul școlastic, ami- 
nistrându-se separat, ar fi în stare să dea un salariu de câte 5—600 
pentru fiecare Profesor; și atunci nu ar fi constrâns și nevoit fun- 
dul Clerului să-și mai facă pomană cu,DD. Profesori. 

Ar fi multe de aș mai zice despre Blaşiu, eu însă le las deo- 
camdată să le zică alţii, cari le cunosc mai deaproape. Imi ieu totuşi 
volia a întreba pe Blașiu: Cum stă cauza cu fundul de pâne — 
țipăi — pentru cei 200 de tineri? Pânea aceasta mi se pare că era 
detoriu să o dea Domniniu din Decimele ce le percepea. Și fiindcă 
acum decimele au încetat, nici pâne nu se mai poate da, — mi se 
va răspunde. Știu, așa e, dar mai știu că Cleru luteran au primit ceva 
desdamnare 25 pentru decime. Se poate ca Blașiul să nu fie cerut și 
primit asemine desdamnare ? Eu am auzit pe mulţi întrebând de 
aceasta și nu e nimene să le poată da răspuns categoric decât că 
«lucră Escelenţia Sa». 

Prea bene, ştim că în 1854 au lucrat Escelenţia Sa, au provocat 
Cleru ca să subscrie la împrumutul Statului, fiecare preot cel puţin 
100 fl. și bene au făcut! Provocatu-l-au oare însă mai târziu, ca 
Eppul romano-catolic din Alha, să dăruiască oblegaţiunile ce le va 
fi căpătând fundului clarical ? Nu, pentrucă nu e drept să despoiem 
pre cei de acum, ca să îmbrăcăm pe cei venitori. Minunat răspuns ! 
Ma tare înșelătoriu, pentrucă, când cere sau provoacă cineva pe 
altul să-i dea ceva, încă nu l-au despoiat, ci numai au cerut; și dacă 


23 Intr'o corespondență din Blaj, publicată în Gaz. Transilvaniei (anul 
1855, no. 8. pg. 1. col. 1) se confirmă cele susținute de 1. Ax. S., căci iată ce 
spune I. Russu între altele: «Numai în privința lefei profesorale stăm mai rău; 
însă sperăm cumcă înaltul gubern își va întoarce părinteştii săi ochi cu îndu- 
rare spre noi şi ne va dota unicul acest institut» (gimnaziul). 

24 Să admitem, să presupunem. 

25 Desdăunare, despăgubire. 

cineva a dat de bună volie, nu l-au despoiat nimine. Decât la 
noi chiar şi despoiatul ar fi cu cale, pentrucă ver și cum popia a 
cam devenit ereditarie, prin urmare pe noi ne despoiem și iară pe 
noi ver pe ai noștri îi împăiem. De nu ar fi despoiat nainte cu 
60—70 de ani Aaron pe feţele bisericeşti de câte un galben și taler, 
după om, nu am avea Cutu și miile ce le aduse și mai aduce în 
tot anul. 

De nu ne va despoia pe noi Şuluţiu acum, peste 50 de ani stăm 
înapoia Neuniţilor cu toată dobânda de Metropolie. Să fim drepţi, 
să nu confundăm materialu cu. spiriiualu; să recunoaștem că de 
va mâna-o Cierul neunit nu: în 50, ci numai în 20 de ani, cum au 
mânat-o dela 1849 încoace, ne va întrece el în 8 ani. Şi-a cumpărat 
proprietăţi, și-a format un fund, o tipografie, care talie 26 toate peste 
'100.000 fl. m. c. — Şi noi ce am făcut? Am mâncat din Casa Cle- 
rului, vro 10—20.000. Așa e? 

«Lucră Escelenţia Sa», auzi zicând pe toţi copiii. Eh bene, dar 
pentrucă lucră Escelenţia Sa ce nu ştim noi, pentruce să nu lucre 
și copilu de cler ceva ? 

Atâţi Vicari, atâţi Protopopi cu învăţătură, cu vază și chiar 
și cu stare, să nu lucre nimica?! 

D-lor Protopopi și Părinţi, dacă nu cutezaţi, nu aveţi curagiu 
a scrie în public, a Vă ruga din oficiu, ca să adune Escelenţia Sa 
un sinod în care să cercaţi, vânturaţi și aşezaţi toate trebile Cierului 
— cum făcea (sic) predecesorii voştri cei neînvăţaţi — dacă Es- 
celenţia Sa nu va să vă cheme la un sinod, — zic: nu va, ori nu 
vrea, nu voește, pentrucă nu pot presupune că Gubernul Majestății 
Sale ar degenera această voile a unui Cler atât de credincios, cum 
fu şi e cel unit, când ar cere Escelenţia Sa acea volie — dacă 
zic nu va să Vă cheme Escelenţia Sa la un loc, să vă pu- 
teţi înțelege, să puteţi decreta cele de lipsă în toată privinţa, 
apoi aduceţi-vă aminte că D-voastră sunteţi învescuţi cu putere, 
mare, D-voastră sunteţi în locul Chorepiscopilor, aveţi încă 
până acum toate drepturile ăstora, afară de irotonit, chemaţi-vă 
preoţii subordinaţi, consultaţi-vă cu ei, faceţi la tot protoporiatul 
câte o școală de Doamne-ajută, faceţi colepte pentru dotarea aces- 
teia, voiu să zic: faceţi-vă toţi fundatori, cu capul, mintea și deste- 
ritatea D-voastră și punga altora; ver dacă credeţi că nu e detoria 
D-voastră să faceţi școli și să le dotați, dotaţi-vă singuri pe D-voas- 
tră, adunaţi cele 20-—30. de sute de împrumut în un loc în Casa 


26 Taie. 

Protopopiatului — și decretaţi că în 10—20 de ani să nu se împartă 
nimărui nice un cupon, iară peste atâţia ani va primi fiecare preot 
din ținut atâţia îl. pe an, au fiecare preot când va intra în parohie 
100 200 cu interes, altul iară când i se va tâmpla vreo damnă % 
rămânându-i jugul jos și pământul, din care aveţi să trăiţi, înţelenit. 
Ce bine ar prinde aceste Case protopopești, în mii şi mii de cazuri! 

D-voastră vă plângeţi de multe ori că-s oamenii îndărătnici, 
răi, neascultători, nu puteţi face şi-ajunge nemica cu ei. 

«Orator qui vulto incendere, debet ipse ardere», pare că zisese 
Cicerone. lan luaţi D-voastră inițiativa, fie în școală, fie în biserică, 
voiu să zic în privința școalei și a bisericei. Vreţi să vă aducem de 
esemplu pe Popa Dopu din Agârbiciu, în Agârbiciu Săsesc, așa zi- 
când, unde până acum fu mai cu greu a face o biserică de piatră în 
mijlocul satului, a scoate porţiune canonică etc. etc. care toate le 
făcu Dopu, nu cu învăţătura sau cu politica ci numai cu volia, 
cu zelu cel mare. Mergeţi la Roşia de Munte și căutaţi la Casa pa- 
rohială în care poate ședea un magnat, întrebaţi că cine și cum 
s'au făcut? Cu voia Popii, cu persistența și animarea acestuia a 
cărui care și oameni făcură serbiţiu 78 de iobagiu la ridicarea Casei 
parohiale, în care mâne-poimâne vor locui alţii, neavând el copii 
cari să aspireze la S. preoţie. Aide la vicariatul Năsăudului, veţi 
vedea minuni, făcute numai cu volia şi stăruința unui Marianu. In- 
toarceţi-vă apoi la Reghin și întrebaţi ce fund are școala populară 
de acolo, cine și cum s'au făcut? Cu volia și stăruința Protopopului. 
Mergeţi apoi drept spre amează-zi, opriţi-vă la marginea ţării, să 
vedem nu veţi înmărmuri ? Nu vi s'a opri sufletul ver răsuflatul 
dinaintea şcolilor româneşti, banei 2% de aburi, fondul Reuniunii, 
fabricei de hârtie ? Şi cine le făcu toate acestea în 6—7 ani? 

Volia cea tare împotriva cărei nu poate să se opună nimica. 

Eram copil mic în a Il-a clasă când am auzit prima dată în 
viața mea dela profesorul I. Coste că «Omul, dacă vre, străbate prin 
stan de piatră». 

Fiindcă D. Coste întonă cu mare putere și convingere acestea 
vorbe, eu nu le mai uitai, am cugetat la ele, în 25 de ani, mai de 
multe ori, în toată ziua și m'am convins că sunt drepte și sânte, nu- 
mai cât omul să vrea ceva raţional. 


27 Daună. 

8 Serviciu. 

9 E vorba de școalele lui I. Popazu din Braşov, de baia de abur a Eforiei 
scolare, de Reun. femeilor române, de fabrica de hârtie din Zărneşti. 

Ar fi, o mai zic şi a 3-a oră, multe, multe de a scrie de Blașiu, 
— eu le las însă unor bărbaţi mai maturi şi am onoare a mă în- 
semna 
al D-voastre 
(ss) Axentie 


Articulu despre Kisfaleu l-aţi contras atâta de tare, încât eu 
nu l-am înţeles și la cei nevinovaţi făcu sânge rău, iar cel de vină 
se înflă. 

Astă-dată numi va părea rău și dacă vei tipări și numele. 

Idem 


Ax. Banciu 


CHARLES BAUDELAIRE 


IDEALUL 


Nu pot aceste graţii mărunte de viniete, 

Și născociri stricate, dintr'un nemernic veac, 
Şi tocuri jucăuşe şi svon de castaniete, 

Cu sufletul din mine vreodată să le 'mpac. 


Lui Gavarni lăsa-voi, poet al lâncezirii, 
Ciripitoarea-i turmă cu mutre de spital ; 

Eu nu găsesc, când palizi îmi par toţi trandafirii, 
O floare-apropiată de roșul meu ideal. 


Ce-mi trebue 'ntr'un suflet ca râpa 'ntunecată, 
Doar tu ești, Lady Macbeth, de sânge 'nvierșunată, 
Ori visul lui Eshyle sub vifore 'nălţat; 


Tu, Noapte, ce de Michel Angelo-ai fost creiată, 
Când îţi mlădii tăcută, în veghea ta ciudată, 
Surâsul de pe gura Titanilor sculptat. 


VORBE DE TAINĂ 


Frumoasă eşti ca cerul de roze-al toamnei clare ! 
Dar întristarea 'n mine ca marea s'a 'nălţat, 

Și în reflux, pe buza-mi posomoriîtă-mi pare 

C'o dâră din amaru-i nămol mi-a mai lăsat. 


— Ți-aluneci mâna 'n sânu-mi înfiorat, zartamic ; 
Vrei inima s'o afli într'un locaș prădat 
De ghiarele femeii şi dintele-i amamic. 
N'o mai căta în pieptul de fiare sfâșiat. 


Mi-e suiletul palatul batjocorit de gloată; 
In el fac chef, se-omoară, se 'ncaeră mişei ! 
— Când gâtu-ţi gol în unda miresmelor înnoată !... 


Tu, crudă frumuseţe, de inima mi-o vrei, 
Cu ochii tăi de flacări aprinse ca la cine, 
O, arde-aceste sdrenţe cruţate de jivine ! 


ARMONIE DE SEARĂ 


Aproape-i ceasu 'n care pe lujer vibrătoare 

Pier florile în abur spre cer cădelniţând ; 
Lungi.svonuri şi miresme de seară 'ntorn curgând, 
Alean de vals în aer şi vrăji ameţitoare ! 

Pier florile în abur spre cer cădelnițând ; 
Vioara 'n vaier pare o inimă când moare ; 
Alean de vals în aer şi vrăji ameţitoare ! 
Adânc şi trist e cerul ca un altar vibrând. 


Vioara "n vaier pare o inimă când moare, 

O inimă plăpândă, neantul vast urând! 

Adânc şi trist e cerul ca un altar vibrând ; 

S'a înnecat în cheagu-i de sânge-apusul soare... 


O inimă plăpândă, neantul vast urând 

Culege din trecutu-i lumini amintitoare! 

S'a înnecat în cheagu-i de sânge-apusul soare... 
In mine amintirea-ţi e-o raclă luminând |! 


Trad. de Şerban Bascovici 


N D R E l A D 
ZVON DE TOAMNĂ 
Aţi auzit ? 


Toamna, când plutește negura, 
In miez de noapte geme cineva. 


Un zvon pierdut. 
Cineva oftează 'nfricoşat 
Și bate 'n scânduri putrede de brad. 


Un om de mult. 
Stea pe cer în viaţă n'a zărit 
Și-ar vrea să vadă-acum, de-a răsărit. 


VISUL CEL MARE 


Voi răni şi chinuri, vă opriţi! 

Nu vă grăbiţi! 

Căci mor și eu, cum mor cu toţii, 
Dar vreau să spun o vorbă Morţii. 


Această sfântă blestemată 
Să-mi spună-odată, 

De-oiu adormi frumos, în pace, 
Ca'n vremea când eram în fașe ? 


Azi visul mic nu mă iubește, 
Mă ocolește. 

Dar Visul mare-al Morţii-mi fie 
Tovarăşș bun în veşnicie. 
Trad. de A. P. Todor 


Andrei Ady 


RO:MA'NUL BUCO VINEA N 


! Până mai ieri, scrisul provincial avea destin de cenușăreasă: 
Oricât cer, oricâte everesturi de adevăr ar fi adunat în chenarele 
slovelor, rămânea umilit și sortit unei circulații de familie. 

Neorganizată, provincia nu avea posibilități să-și sprijine şi 
să-și lanseze talentele. Capitala, marele vis al scriitorului provin- 
cial, era, veșnic, cetate închisă. 

A trebuit mult cântec, nespusă trudă însângerată, până să se 
dărâme şi acest Erihon. 

Dar dela mișcarea de trondă şi de luptă literară, provincia 
a trecut sub zodii de adevărată creaţie. A depășit graniţele provin- 
cialismului meschin şi fetid, luându-se la trântă dreaptă cu toată pu- 
terea de creație românească. 

F Și tocmai în acest fapt se poate răsvedi, virtual, biruinţa scri- 
sului provincial. In ieşirea lui, la întrecere, pe arena largă a nea- 
mului. In"'năzuinţa lui spre universal. 

Se vorbeşte astăzi intens de o mișcare literară a Bucovinei, 
a Ardealului, a Basarabiei, a Banatului. 

Şi trebue să recunoaștem, fără teamă de lăudăroșenie, că în 
această expediţie argonautică, ţara fagilor a fost cap de coloană. 
Și asta datorită faptului că a găsit împrejurări prielnice. Oricât ar 
susține unii că nu-i aşa. In Bucovina, generaţia unirii a mai ţinut și 
după răsboi, sus, stindardul vechilor veleități și doruri literare, și 
a primit, cu porți deschise pe toţi tinerii cu chemări spre slovenire 
și cântec. 

E adevărat că primele pa la drum n'au avut norocul unui 
ghid. Vasile Gherasim, singurul care mai onora flamura poeziei, nu 
după mult, a trecut pe tărâmul de lumină al lumii de dincolo, 
Gheorghe Voevidca era departe de Cernăuţii tineretului care înce- 
pea să-și croiască drum, cu condeiul transformat în spadă. Asta e 
dag arat: Dar, iarăşi, nu e mai puţin adevărat, ceeace afirmam 
mai sus, că împrejurările au fost aci mai prielnice ca aiurea, și 
ajutorul precursorilor de necontestat. «Junimea literară» a botezat 
miilte dintre începuturile tinerei generaţii scriitoricești bucovi- 
nene. Şi trebue să recunoaştem aceste adevăruri cu atât mai mult, 
cu cât înălțimile atinse obligă la onorabile răsplătiri față de tot ce 
a fost sprijin cald în primele începuturi. 

Dar să nu uităm încă ceva. Dacă e vorba să dăm trecutului 
ce e al trecutului, atunci trebue să notăm că și generaţia literară 
de dinaintea războiului a descălecat și sa impus, serios, la Bucu- 
reşti. La Sămănătorul, Bucovina era din plin și substanţial prezentă 

prin Stănică Berariu, neîntrecut meșteșugitor, în aria înaltă, al fol- 
clorului. Şi numai în paranteză fie zis: ce minunat înțelegător al 
basmului și cântecullui popular e Stănică Berariu, în «Făt-Frumos», 
al lui, în «Grădina Sf. Vineri», în comparaţie cu Victor Eftimiu sau 
atâţia alţii! După plecarea d-lui N. Iorga dela «Sămănătorul», colabo- 
rarea bucovinenilor la revistele «Neamul Românesc», «Neamul Ro- 
mânesc literar» şi «Floarea darurilor» a fost şi mai bogată decât la 
«Semănătorul». Așa că, generaţia tânără avea în avantajul ei și acest 
succes bucovinean anterior. Când această mișcare și-a adunat snopii 
rodului în clăi, Bucureştii vehilor tăceri au recunoscut. Au întins 
mână de frate. Și semnele de preţuire au fost celle câteva volume 
ce sonorizau nume noui: Mircea Streinul, Traian Chelariu, Iulian 
Vesper, Nicolae Roşca, E. Ar. Zaharia, etc. «ltinerarul cu anexe în 
vis» al lui Streinul a și fost încununat cu laurii S. S. R-ului! 

Rămâne, acum, ca timpul să-și spună ultimul cuvânt în ce 
priveşte rezistenţa poeziei bucovinene în faţa viitoruiui. Noi am 
consemnat numai faptele, în istoricitatea lor. De altfel, nu o disecare 
critică a tinerei poezii arborosene e gândul acestui esseu. 

Odată anumite succese în poesie atinse, tinerii scriitori buco- 
vineni au pornit dârji să cucerească redutele romanului. Primul so- 
sit din cursă a fost Traian Cantemir, cu «Mensa Academica», roman 
(vol. 1). Ed. Mitropolitul Silvestru, Cemăuţi 1938. L-a urmat, de-a- 
proape, Mircea Streinul cu Ion Aluion, aceeași editură. Au mai a- 
părut până astăzi: lulian Vesper, «Primăvara în ţara fagilor», 1938 
și Mircea Streinul, «Viaţa în pădure», ambele în editura Fundațiilor 
Regale. Ultimul a mai anunțat apariţia câtorva romane, din care a 
tipărit prin diferite reviste și ziare, fragmente: «Drama casei Ti- 
motei», «Lupul în ţara Huţulilor», etc. Cum se vede, o bogată re- 
coltă. 

Notăm că ne-am permis să trecem peste alte câteva romane 
ce-ar fi trebuit să figureze în acest pomelnic al romanului bucovi- 
nean, cum ar fi de pildă: Erast Mihăilescu: «Aventurile unui ire- 
dentist», roman comic; C. Turtureanu: «Şomerii» ; pentru binecu- 
vântatul motiv că ne-ar sili numai la constatări de valoare, fără să 
ne ajute cu ceva la concluziile de şcoală literară și de realizare în 
cadru de generaţie, pe cari le urmărim. ; 

Făcând sumare observaţii de fond și formă, asupra romanelor 
«Mensa Academica» și «lon Aluion», d. Leca Morariu scria urmă- 
toarele, în «Făt-Frumos»-ul pe lulie-Aug. 1938: «Proza beletristică 
bucovineană, afirmată definitiv cu Iraclie Porumbescu, T. V. Ste- 
fanelli, Em. Grigorovitza, Mihai Teliman, lon Grămadă și alţi doi- 
trei, stă să intre în zodie nouă. Inceputurile d-lor Traian Cantemir 
(«Mensa Academica») şi Mircea Streinul («lon Aluion») — oricât de 
începuturi — ne 'mping în pragul romanului». 

Suntem, deci, repetăm și noi, sub zodia romanului bucovinean. 
Și suntem departe. Ion Aluion-ul lui Mircea Streinul a fost împăr- 
tăşit şi cu premiul ]. Al. Brătescu-Voineşti. Recunoaștere oficială | 

E vorba aşa dar, de romanul bucovinean ca roman în general, ca 
roman românesc. 

Despre romanul bucovinean s'a scris puţin. Sau scris numai 
complezente note de prezentare. Repetăm: complezente. Și de 
aceea : «ofensatoare». Ofensatoare, pentrucă acopăr, sub lux de 
cuvinte goale, lipsurile ce s'ar mai putea remedia (suntem doar la 
început !) şi leagă speranţe de anumite frânturi de realizări. Cu si- 
guranţă, aprecieri definitive nu se pot face. Ar fi să se repete cazu) 
lui H. Sanielevici faţă de Sadoveanu, sau al lui Delavrancea faţă 
de Eminescu. Dar se pot spune atâtea lucruri utile acestui început 
de drum ! 

E ceeace vom încerca să facem noi. 


Punând problema romanului românesc (într'o recentă confe- 
rinţă, la Cernăuţi), d. lonel Teodoreanu a făcut câteva consta- 
tări drepte. Pentru o mai mare claritate a acestui studiu, îi vom 
rezuma, trudindu-ne să fim credincioși, concluziile. Romanul româ- 
nesc nu a ajuns încă treapta înaltă a «romanului rezolvativ>». A 
depășit stadiul «romanului de circulaţie literară», e «roman de cir- 
culaţie socială», dar e numai «constatativ». «Do»-ul ultim al marei 
game de probleme și cântece, care este viaţa, nu a fost cântat în 
romanul românesc. Au fost constatate realităţile, în mod genial, dacă 
e nevoie de spus, dar numai atât. Marele ultim fior, marele imn 
al eternității și universalului nu și-a mistuit aripa în slova de foc 
a romanului românesc. Romanul nu este numai viață. E mai mult 
decât ea. E o transfigurare a ei, o împlinire a golurilor ei, o defi- 
nitivare. Ca toată arta, în general. 

Romanul rezolvativ, dacă l-am înţeles pe autorul Medelenilor, 
e romanul care să te mistue, să te uluiască, să te transforme inte- 
gral, să te împlinească. De care să nu te mai poți despărţi o viaţă 
întreagă. 

Pentru a evidenția, în altă formă, etichetările de mai sus, am 
vrea să spunem câteva lucruri în cari credem necondiţionat. Există 
trei mari realităţi în lumea noastră fizică şi morală: Dumnezeu, 
Neamul, Omul. 

Nu există nimic în afara lui Dumnezeu. Nimic în afara nea- 
mului. Şi omul se poate împlini în Dumnezeu și eternitate, numai 
sub cerul de destine al neamului. Nu trăeşte nimeni în afara nea- 
mului său. Neamul care nu crede în Dumnezeu și nu se împlinește 
în EI, e o hoardă sălbatecă. Indivizii cari nu cred în ideea de neam 
şi nu se mistue în focul de creaţie și împlinire al neamului lor, 
sunt gloate de robi. Nu pot atinge noţiunea luminoasă de «om». 

Ca atare toate manifestările, (de artă mai ales!)), nu pot fi 
judecate decât în lumina acestei trinităţi. 

Pentrucă nu există artă în afara neamului. Și prima condiţie 
ca o operă de artă să fie universală, e tocmai să fie o expresie cât 
mai autentică, mai paroxistă, a naţionalului şi etnicului. Cu sigu- 
ranţă, naţionalul trebue transfigurat în artă: Suntem cu mult după 

FE 
verdictul lui Maiorescu, că nu orice poezie naţională sau naţiona- 
listă, e poezie. 

: Eminescu e incomensurabil de mare, pentrucă însumează tcate 
durerile și bucuriile de destin ale întregului neam românesc, în 
versul și proza lui de eterne incadescenţe, 

Tot așa am putea spune despre fiecare operă mare sau de 
geniu : că desleagă un nod de eternitate. Transfigurează omenescul, 
sau ni-l redă în lumină optimă. Aşa cum ar putea să fie. Cum ar 
trebui să fie. Constatarea lucrurilor așa cum sunt, este, în mare mă- 
sură, de domeniul științei, nu al artei. Să ne înțelegem, depe acum. 
Nu vizăm, didacticește, problerna moralei sau a binelui. Din contră. 
Disecarea realului. Cu toată cruzimea, cu toată naturalețea. Dar cu 
un anumit scop. Să-l scoatem din aceste răni, din aceste gunoaie, 
pe Dumnezeul din noi. 

71 29 

Neamul românesc, prin destinul pe care Dumnezeu i L-a dat, 
are o singură cale de imperialism pe lume. O singură cale de intrare 
în marele concert al istoriei. Și calea aceasta este: O nouă concepție 
spirituală despre om, despre neam, despre Dumnezeu. Nu vom mai 
putea străluci peste veacuri tehnicește, decât în măsura în care 
vom birui lumea spiritualicește. Prin crearea unui om și unui neam 
drag și aproape lui Dumnezeu. De-abia atunci vom fi un neam iare. 

Pentru ajungerea acestei creste de Rarău spiritual, trebuesc 
mobilizate toate forțele neamului și pământului românesc. Prin de- 
finiţie poeţii, romancierii, istoricii sunt şi trebue să fie profeţi și 
apostoli ai vremurilor viitoare. 

Iată de ce avem nevoe de romanul resolvativ |! 

Şi, aci vom depăși modestia romancierului ieșan. Avem câteva 
romane cari ating culmea romanului resolvativ: Ion, Răscoala, Me- 
delenii, Comoara Regelui Dromihet, Velerim şi Veler Doamne. Vor 
fi și altele. Noi le-am numit pe acestea, pentrucă se integrează con- 
cepției noastre despre «marea trinitate». Pentrucă îl pun pe om în 
faţa veșniciei, pentrucă-l macină sub piatra unor legi eterne umane, 
unor porunci de neam. Și numai în această măsură rup carapacea 
grea a universalului, bucurându-se de soare. 

Romanul de circulaţie socială e cartea ce desleagă, sau măcar 

presintă, problemele tuturor. Și chiar atunci când desleagă o pro- 
blemă de psihologie individuală o angrenează în destinul comun, în 
eternitate. 
„„ individualismul, formulă jidovească, în orice domeniu s'ar ma- 
nifesta, a fost lansat de neamul căruia îi aparţine, pentru a putea 
subijuga, desagrega şi stăpâni celelalte neamuri. Individualismul, 
politic, literar, religios, e semnul de moarte al neamurilor. In epocile 
de glorie ale acestora, de imperialism, domnește socialul, zodia 
naționalului. 

Indrăsnim să spunem că neamul nostru își trăiește acum epoca 
imperialistă. Epoca de intrare în arena lumii ca subiect de istorie, 
De aceea sufletul; colectiv al neamului a uitat de mult, sau nici 
n'a luat în seamă niciodată, minorele bâigueli exaltatoare ale indi- 

vidualismului. Cine mai pomenește de revista Unu ? Cine mai ştie 
de romanele de 15 lei ale sex-apealului. Au rămas să înfrunte, 
vremea, tot operele cu larg răsutlu de destin coleciiv românesc, tot, 
bucăţile din inima neamului, plămădite și transfigurate 'n opere de 
artă, 

De-asupra tuturor stă tot Eminescu. Şi iată de ce. Pentrucă 
este cel mai «al neamului românesc». Pentrucă ochii lui au văzut 
ceeace putea vedea numai neamul întreg. Pentrucă inima lui a bătut 
în ritmul întregului pământ, de-alungul întregii istorii românești. 
Şi celei trecute și celei viitoare. 

Și, ajunși aci, putem spune fără teamă de desminţire: Drumul 
spre romanul rezolvativ românesc e cel pe care, poate insuficent, 
l-am schițat. Drum ce are puternice realizări în romanele de noi 
mai sus amintite. 

Să vedem acum locul romanului bucovinean în cadrul roma- 
nului românesc, aşa cum l-am presintat până acum. Pentrucă, repe- 
tăm: Nu ne interesează soarta romanului bucovinean, ca roman bu- 
covinean, ci ca roman românesc (şi dacă se poate universal). Pentru 
aceasta vom diseca fiecare roman în parte. Desigur numai cele mai 
representative. 

„Şi, mărturisim, lucrul nu-i așa ușor. Nu-i ușor pentrucă, spu- 
nând tot ce credem adevărat, riscăm multe prietenii. Şi sacrificăm o 
anumită camaraderie de generaţie. Am, vrea, însă, peste inevitabi- 
lele riscuri, să triumfe adevărul. Adevăr care e chernat să slujească 
neamului. Nu nouă, de azi sau de mâne, hrănindu-ne cu glorii de- 
şarte şi acoperindu-ne frunţile cu lauri nemeritaţi. 

Şi vom face-o, deoarece avem convingerea că s'a pornit gre- 
şit, periferic legilor unui roman bun, adevăratului roman. 


Despre «Mensa Academica», un cuvânt răspicat e prematur. E 
cazul să așteptăm și apariţia celui de-al doilea volum. Pentru a 
putea avea o idee de ansamblu şi a încerca o concluzie. Eroii ro- 
manului sunt incolori. Nimic care să se încrusteze 'n memoria cetito= 
rului. Câţiva studenţi, cheltuindu-și vremea în mici escapade cu 
diferite Tamare, prin dominicurile Cernăuţilor. Atâta deslânare în 
conturarea temei și 'n analiza sufletească, încât nici un personagiu 
nu prinde carne și oase, ca să evadeze din carte și să intre în viaţă, 
Dar, poate volumul prim vrea să fie numai un prolog al romanului 
proectat. După câte putem deduce, Mensa Academica a vrut să fie o 
frescă a vieţii studențești cernăuţene dintre 1922—1930. Și cu toate 
intenţiile de a zugrăvi particularismul, de Heidelberg medieval, al 
vieţii academice cernăuţene, cu tot meritul unor întrezăriri de pro- 
bleme ce-au frământat sufletul tineretului universitar din nordul 
Moldovei, frământări ce-au fost ale întregului tineret românesc, tre. 
bue să subliniem că d. Traian Cantemir s'a oprit la tocmai ceeace 
a fost mai nesemnificativ acestei vieţi, acestei epoci. 

ă A trăit d. Cantemir tocmai epoca celei mai cumplite decadenţe 
a vieţii studențești, dintre 1927—1930 ? Poate fi aceasta o scuză? 
Unde e marele clocot al vieţii studenţeşti postbelice ? Prin prisma 

vieții studențești, autorul Mensa-ei ar fi putui fierbe, în cazanul ro- 
manului, măcar un bob din marea problemă a neamului ce o consti- 
tue tinereţea universitară, acest leagăn de mari visuri și sbateri pen- 
tru veșnicie și frumos, acest seismograf clar văzător al unor mărețe 
destine pentru neam, credincios dătător de alarmă în faţa pericolelor 
ce-i pândesc existenţa. Dar. d. Cantemir n'a făcut, n'a reușit să facă 
acest lucru. N'a crezut în adevărul lui 2 Nu crede nici astăzi ? 

Pentrucă e vorba de scriitorii tineri, ne-aștepiam la o luare 
a lumii în piept, la un elan nebănuit. Şi am fost desiluzionaţi. Ne 
vor răsplăti celelalte volume ? 

Am vorbit de «așteptări», pentrucă eram îndreptăţiţi să aștep- 
tăm. Şi mai suntem încă. Traian Cantemir e semnatarul unor mie- 
zoase și artistic conturate schiţe și nuvele, publicate pe vremuri în 
Junimea literară. Schițe, vădind un viguros talent literar. Talent 
care nu se desminte nici în Mensa Academica atunci când e vorba 
de stil, de fraza vioae, de descrierea plastică, prea plastică uneori, 
alunecând în libidine, cum observă și Leca Morariu (loc. cit.). 

Sfârşitul volumului 1 ne lasă pustii. Dar să nu ne îngăduim 
prognostic amar şi pentru ce va urma. Să așteptăm. 


«Primăvara în ţara fagilor» a fost așteptată cu nerăbdare. Și 
pentru faptul că-l ştiam (și-l ştim!) pe d. luian Vesper ca unul dintre 
cei mai talentaţi mânuitori de condei ai Bucovinei tinere şi! apoi, 
pentru titlul frumos ca un curcubeu arcuiţ peste plaiurile mioritice 
ale Cosminelor. După primele pagini nu ne puteam stăpâni bucuria: 
lată-l din nou pe ţăranul bucovinean, în literatură. Dela Ion Grămadă 
şi Em. Grigoroviţă, nimeni nu se mai ocupase de el pe îndelete, larg, 
cu dragoste. Dar aterizarea pe ultima pagină ne-a întâmpinat neîm- 
pliniți. Așteptam mai mult. S'ar putea răspunde: o carte, un roman, 
e așa cum e! Nu poate fi nici mai mult nici mai puţin. 

LL: Şi totuşi, noi aşteptam mai mult. Iulian Vesper nu-l întrece cu 
nimic pe Em. Grigoroviţă de acum 40 de ani. Nici în culoarea locală, 
mici în aprofundarea sufletului şi vieţii ţărăneşti. Ba din con- 
tră, e deficient. Şi, am spus că aşteptam mai mult, pentrucă lu- 
lian Vesper e fecior de ţărani din Horodnice, locuri pe cari le-a 
descris și cântat Grigoroviţă, a cărui literatură cu siguranţă tre- 
buia s'o cunoască și d-sa. Când guști cu atâta savoare stilul lim- 
pede și înflorit, rustic acolo unde trebue, al cărţii, te miri cum de 
acțiunea e atât de slab susţinută și analiza psihologică atât de puţin 
aprofundată, de ce romanul e atât de minor. Şi există o singură ex- 
plicaţie (care nu poate fi și scuză): Iulian Vesper a fost grăbit. S'a 
sfărâmat sub tăvălugul unei grahe fără justificare. Ne gândim numai 
la «Drumuri cu popas» al lui Peter Neagoe, acest român de atâta 
vreme plecat dintre ai săi. Ce carte plină de viaţă, de ample prezen- 
tări şi de larg răsuflu țărănesc și românesc a dat! Romanul «e carte 
cu zăbavă, cu dimensiuni largi, cu clocot de epocă. Nu poate bul- 
mioji acțiunea a treia şi-a patra, în câteva zeci de pagini, chiar dacă 
aceste zeci trec de o sută. 

Romanul nu e povestire. Romancierul nu poate da din umeri 

ca unchiaşul sfătos: «așa a fost, așa vam îndrugat-o»! Lui i-se 
cere truda documentării psihologice, a creșterii acţiunii în mod ar- 
ganic, larg, până la desnodământ și împlinire. Pe câtă vreme la 
Iulian Vesper capitolele acţiunii se perindă ca 'ntr'un film, obli- 
gându-ne să-i etichetăm cartea : nuvelă. O nuvelă de proporţii. 

Dar să dovedim ce-am anunţat, 

Suntem în satul Vorojeni prin părţile Rădăuţului, imediat 
de după război. Primăvara care se anunţă e mohoriîtă. Intorși din 
război, oamenii își aduc cu ei doar poveștile, mai hazlii sau mai 
triste. Unii se laudă cu isprăvile săvârșite pe lângă cucoanele din 
Rusia ca acel Gherasim a Afieclei din primele pagini. Alţii își dau 
coate la văzul Catrinei, o fată care a păcătuii c'un ofițer rus. 

Romanul nu are un erou propriu zis. Sunt mai mulţi. Adică 
nici unul. O acţiune ce pare să intenţioneze a cuprinde în iţele ei 
viaţa întregului sat, sub cerul înfrunzit al unei primăveri simbolice, 
româneşti. O primăvară — nu numai pentru fagi, ci și pentru su- 
fietul sătenilor care-şi leagă rănile 'n uitare şi în întoacerea la 
munca voioasă a lanurilor, după atâtea ierni câte a ţinut războiul. 
Totuşi centrul acestei slabe, deslânate acţiuni îl ocupă familia lui 
Artemi Andronachi, cel mai de frunte gospodar din Vorojeni. Ar- 
temi și Lichiria au trei feciori. Cel mai mic, lracli, e acasă, «stâlp 
la bătrâneţe». Gheorghe e printr'un spital pe la București, bolind 
de-o rană la picior. De Mihai nu ştiu nimic. La vreme de primăvară, 
bătrânii se pomenesc cu Mihai acasă. E încă în uniformă de olijer 
care a luptat într'un regiment austriac, pe undeva prin Styria. Dar, 
nu mai e copilul lor bun de altă dată. Se poartă cu mănuși albe şi cu 
ifose. Când maică-sa-l îngrijește, el vrea s'o răsplătească cu bani. 

Ruptura sufletească între el şi bătrâni se produce. iremediabilă. 
Lichiria îl desmoşteneşte sufletului ei și Mihai pleacă la Cernăuţi, 
să-şi continue studiile. Acasă nu se întâmplă nimic extraordinar. 
Se întoarce Gheorghe. E cinstit de preot pentru faptele sale eroice, 
dar rămâne pradă unei convalescenţe care durează. Iracli mai um- 
blă pe urmele Catrinei, măsluește cărţile şi bea. La o vreme se 
pregătește să plece, la lucru, în București. Un alt fecior, Jurășcu, de 
mult plecat, îi descrie viaţa capitalei în culori frumoase și face 
niţică lecţie de comunism. Dar, în cele din urmă, Iraclie renunţă, 
pentru a încurca ițe de dragoste cu fata popei, Liza. De Mihai nu 
mai știm nimic. Doar atât că satul vorbeşte de el ca de-un om ajuns 
bogat şi că bătrânii nu-și mai pot ostoi jalea de-a-l fi pierdut su- 
fleteşte. De-abia finalul romanului ni-l readuce 'n scenă. Dar nu 
pentru bucuria unei împăcări. Pe năsălie ! 

Din dialog aflăm că la Cernăuţi a contractat tuberculoză şi a 
scris versuri, neînțeles şi neajutat nici de propriul său profesor. 

Incât ne aducem aminte fără să vrem de «Menuetul»> lui G. M. 
Vlădescu. Mutatis, mutandis, asemănarea e isbitoare. Și acolo — 
Angelica Manolache, admirabil suflet de măicuţă, îşi tot așteaptă 
feciorul să se întorcă din lume, cu fruntea înlăurată de glorie. Când 
toţi îl așteaptă cu pregăiri de zi naţională, se întoarce numai fosta 
lui logodnică, cu vestea neagră a morţii. Scoaterea eroului din ac- 

țiune pentru a da caracter de isbitor și neaşteptat desnodământ — 
e perfect asemănătoare la ambii. 

Iată deci toată acţiunea. Andronachi și Lichiria îşi aduc odrasla 
vestejită de moarte, acasă, s'o astruce în ţărâna caldă a satului. 
Vremea le va alina durerile. E primăvară. Gheorghe, care s'a ridi- 
cat din zăcare, se pregăteşte de nuntă. 

Despre forma «Primăverii în ţara fagilor» trebue spus că-l 
arată pe Iulian Vesper ca un abil sculptor stilistic şi un versat sus- 
ținător al dialogului. Reţinem înainte de toate cele câteva zeci de 
pagini de minunate descripţiii (de ex. pag. 65, 67) şi mioriticul capitol 
al bătrânilor plecaţi ca să-l aducă pe Mihai acasă (Cap. XVII), sub- 
liniind rusticismul sonor al numelor proprii pe cari Vesper le-a 
ales fericit. Nu ne putem opri însă aci. Desele greșeli de construcţie 
a frazei evidenţiază graba de care am mai pomenit și subliniază şi 
altceva. fulian Vesper a uitat tainele graiului țărănesc. In loc să 
scrie; «doarme lemn» sau «doarme butuc», d-sa scrie: «doarme ca 
lemnul» (pag. 40). Lemnul nu doarme, vom spune noi. 

Pag. 65: «Eu eram ca prichiciul». Voit rustic şi totuși greșit. 
Hiperuristicism ! Vrea să arate înălțimea. Adică: «Erau cât prichi- 
ciul», Din text noi înţelegem: că era negru ca prichiciul (de necazuri 
poate). 

Pag. 67: «Artemi cârmi căruţa pe un şleah cleios printre ogoa- 
re». Șleah, e, în graiul ţăranilor bucovineni, drumul împărătesc, şo- 
seaua naţională |! 

Pag. 71: «Tat'su abia are „un” suman în spate». «Un», abuzivl 
Fraza uneori neorânduită (pag. 79): «Iracli se descoperi şi începu să 
înfulece mămăligă rece de pe ştergar cu varză». 

Iată acum şi deficienţa de psihologie. Vorbește un plugar: 
«Țăranul trebue să-și organizeze desfacerea produselor ca 'n Ger- 
mania» (pag. 99). Frază demnă de-un absolvent al unei școale co- 
merciale ! 

Apoi împotmoliri în cuvinte străine: ocinaşe, cuhnie. 

Iarăşi articolul nehotărit superfluu: «făcu o cruce în faţa icoa- 
nei». Acord greșit: «Cântau cât le ţineau gura» (pag. 123). etc. etc. 

Pentru sfârşit putem conchide: Nici una dintre marile probleme 
ale sufletului țărănesc bucovinean n'a fost aprofundată, deslegată. 
Nici probleme naţionale, nici sociale, nici morale ! 

Unde-s liniile mioritice ale ţăranului ? Unde-i adânca lui filo- 
sofie și înţelepciune ? Unde-i graiul lui plastic, colorat, vorbind mai 
mult din tăcere ? Nu s'a trudit d. Vesper să şiie că după Sadoveanu 
şi Victor Ion Popa, e greu să încerci asemenea tărâm ? 

lată la ce se reduce «Primăvara în ţara fagilor»: o întâmplare 
din Bucovina. Aşa cum obişnuia să-și subintituleze povestirile şi 
Em. Grigoroviţă. O carte minoră, nerealizată, decât în formă și 'n 
ceeace ne lasă să întrevedem pentru viitor. 

Inţelegem gestul larg al d-lui Rosetti. Nu înţelegem graba 

d-lui Iulian. Vesper. Pentru că nu e vorba de lipsa talentului. Din 
contră. Dar d. Vesper a pârpâlit cartea, nu a muncit-o în deajuns. 

Și iată-ne ajunși la romanele d-lui Mircea Streinul, care 
prin remarcabile străduințe a reușit să organizeze în anumită 
măsură tânăra generaţie scriitoricească pentru a-i fi șef, și a alcă- 
tuit frumoasa antologie a poeţilor tineri bucovineni. După premiul 
pentru poesie, Societatea Scriitorilor li-a răsplătit cu premiu și lon 
Atuionul. Tema romanului exploatează o dramă reală, de istorie 
recentă. 

O brută de jandarm, Dreher, condamnă la moarte și execută 
prin spânzurătoare, un băiat, în vârstă abia de vreo 13—15 ani. Sub 
grava învinuire de trădare, de «înaltă trădare». lon Aluion, așa a 
vrut d. Streinul să-l boteze, e băietănașşul Starosciuc din «Suprima- 
rea mișcărilor naţionaliste din Bucovina» a profesorului Teodor 
Balan. 

Vadul acţiunii e satul Cuciurul Mare. lon Aluion, un copilandru 
încă, se joacă prin câmp, în timp ce năvălesc ruşii. Dreher îl învi- 
nueşte de trădare pentru motivul că a luat dela niște soldaţi ruși 
câteva patrăţele de ciocolată. Nevinovat, băiatul e schingiuit în mod 
bestial. Pe urmă condamnat, în fugă (veniau rușii !), şi executat sub 
ochii îngroziţi, nevolnici, 'ai satului şi ai preotului Avacum Rusu. 

D. Mircea Streinul a vrut să ridice acest caz de istorie, la rang 
de simbol, zugrăvind un crâmpei din viața Bucovinei, în vremea 
marelui război. Aşa cum e literaturizat acest caz de durere naţio- 
nală, cartea e înduioşătoare și interesantă. Dar e interesantă pentru 
sentimentul naţional scormonit în inimile noastre şi pentru cele 
câteva capitole de antologie lirică, (scena cu rugăciunea Teclei, 
maica lui Ion, în biserică) și nici decum pentru psihologia romanu- 
lui, pentru veridica lui naturaleţe. D. Mircea Streinul nu cunoaște 
sufletul ţăranului. Ion Aluion, un copilandru în toată accepţia cu- 
vânitululi, deși suficient de bine legat, ca să se înhaite la bătaie 
cu Dreher în beci, prea e preocupat numai de trupul Rosaliei, 
o codană care în nenorocire îl părăsește. Inchipuiţi-vă: C'un 
ochi scurs, chinuit vreo două zile 'n beci, nemâncat, lon Aluion, 
vlăstar de ţăran, are numai două gânduri: însămânţarea tru- 
ului Rosaliei (pag. 162) și e înduioşat de ce va face joiana 
singură. Cine o va mai duce la păscut? Așa să fie psihologia 
unui copil de țăran ? Unde-i instinctul vieţii și dorul de viață care 
i-ar fi cerut o schițare de apărare, măcar? Nu. Ion Aluion nu se 
apără. Chiar atunci când scapă din beci, dezilusionat de purtarea 
(neveridică psihologicește) Rosaliei, el se întoarce înapoi în beci. 
Primește senin moartea. Un om real ar fi căntat să scape. Ar fi 
umblat să caute un sfat, un sprijin, ar fi căutat prilej să se răzbune. 
lon Aluion nu. El vrea să-l reediteze pe ciobanul din Mioriţa. Prea 
adult! Prea înalt ca spiritualitate. Seninătatea suverană în faţa mor- 
ţii e apanajul omului spiritualizat, deplin rotunjit moralicește. Nu 
al copiilor. 

„ „Atitudinea lui Ion e falsă. E cel mult nevolnicie, abulie. (Dar 

toate personagiile d-lui Streinul sufăr de această meteahnă. Nu nu- 
mai în romane, ci şi mai în toate nuvelele eroii săi se comportă la 
fel. Au un bizar gust al morții, al deslegării tragice. 

Chiar atunci când Honig consimte la evadare, lon nu pri- 
meşte propunerea. De aceea subliniem și noi constatarea d-lui Leca 
Morariu : «Mai substanţial în fond (decât Traian Cantemir, n. .), 
în episod (de aceea îl și citești mai dintr'un răsuflet) Aluionul d-lui 
M. Streinul îl vădește totuși şi pe poetul liric, mai bine zis: pe 
poetul de imaginaţie vagă și vagabondă, Resultă de aci și-o anu- 
mită carenţă psihologică. Te tot întrebi : oare așa să fi fost; aşa so 
fi comportând nemernicul om în cutare situație ? Exemplu: «Dacă 
Ion i-ar fi spus: — Să mergem într'acolo, Honig! — poate că jan- 
darmul ar fi dat pinteni calului și nu s'ar mai fi oprit decât în mij- 
locul pădurii; însă băiatul îi arată orbita goală, peste care atârna 
pleoapa crăpată, şi nu spuse nimic». (180—181). Adecă, din pricina 
orbitei goale băiatul preferă judăţul!?» (loc. cit.). 

Și apoi băiatul e prea filosof: «— Dumnezeu l-a lăsat și pe fiul 
său să moară, maică. Oare cine poate şti ce socoteli nepătrunse 
sunt de-asupra noastră? Hulubii îs curaţi ca lumina soarelui şi 
uliul tot îi prinde și-i sfâșie...» (pag. 172). Nu ne-ar fi mirat să fi 
rostit aceste cuvinte o bătrânică din prohod. Dar, băiatul de 13 
ani!?... 

Romanul se încheie cu o notă reportagistă, jurnalieră. Notă 
care măcelărește tot ce-a mai rămas din personagiile romanului, notă 
care se repetă şin «Viaţa în pădure» cum vom vedea. Sublinierea 
că Drecher mai trăește (cerându-i oarecum pedepsirea) și aduce- 
rea la cunoștință că postul de jandarmi era în cutare casă ce mai 
vremuie și azi în Cuciur, scoboară romanul în reportaj duios şi-i 
diminuează valoarea. 

O operă literară nici nu câștigă nici nu pierde nimic din con- 
fruntarea cu realitatea. Ea trebue să trăiască în mod intrinsec. Fără 
explicaţii, fără peroraţii de vindictă. Ion Aluion nu stă în picioare 
atât prin realizare, cât prin soiul cu iz naţional al temei tratate. 
E un manifest de durere naţională! Mircea Străinul are un stil for- 
mat, o limbă bogată. Are rutina scrisului. Am vrea să ilustrăm a- 
ceasta cu un citat: «Roua se evaporă încet, împrăștiind mireazmă 
proaspătă de-asupra satului tăcut ca o Duminecă. Oamenii se adunau 
în fața primăriei; se apropiau fără sgomot, abia pășind, așa că 
tălpile par'că lunecau pe scoarța drumurilor; veniau îmbrăcaţi în 
haine curate, de sărbătoare, și se strângeau în pâlcuri mici, abia 
şoptindu-și, ca vorba lor aspră să nu fie surprinsă de jandarmii 
cari circulau printre dânşii». (pag. 172). 

Dar, nu se poate debarasa de stilul reportagist, sec și stri- 
dent, plin. de germanisme. Deficiența documentării psihologice scade, 
deasemeni, din valoarea romanului. Supără și numărul mic al pa- 
pinilor. Nu pentrucă am cere romanului bun, mii de pagini. Pentrucă, 
în speţă, dovedeşte sărăcie, grabă. 

Incă din Ion Aluion aflăm că Mircea Streinul are intenţia unei 

serii de romane cari să complecteze o întreagă frescă suprapusă 
copilăriei d-sale, trăită la Cuciurul Mare. 

« Viaţa în pădure» pare, așa dar, o continuare. 

Să urmărim tema Vieţii în pădure : 

Luca Urîtu, amintit și în primul roman, e un băiat năsdrăvan. 
Viteaz, cuminte, interiorizat, care are încă proaspătă în memorie 
drama lui lon al Teclei. Destul de emancipat de copilărie ca să 
poată organiza băeţii de sama lui, să le fie căpitan și să încingă 
bătăi soldate cu morţi, dar (iarăși) destul de copil (și aci este par- 
tea bizară |!) ca să meargă la furat luna, să-și închipue că va fura 
luna. El, care nu mult după aceasta — ca să aibă cu ce trăi în 
pădure, va prăda un băcan jidan. Luca se împrietenește cu băiatul 
învățătorului : Stan Nimeni (dece nu Stan Nimic ?) asociindu-și-l 
escapadelor misterioase şi sensaţionale:  furatul lunii,  umblatul 
noaptea prin sat. In casa învățătorului surprindem câteva încon- 
deieri de cărturari ai satului, vag presentaţi, periferic. După moar- 
tea unui camarad, Luca se retrage în pădure. Capitolul acesta 
«Luca și lupoaica» e singura parte salvatoare a romanului. E de-o 
admirabilă supleţe stilistică și! de-o înbătătoare imagistică și duio- 
şie. Un nou Robinson Crusoe, românesc, crește din paginile aces- 
tea. E superb elogiul adus singurătăţii și tăcerii. Par'c'ar vorbi, 
transfigurat, Carlyle. Dar, descins în sat, noi așteptara ca băiatul 
să se ridice uriaș, după acea admirabilă şcoală a tăcerii și-a sin- 
gurătăţii. Ei, nu! D. Mircea Streinul îl omoară, sub roatele unei loco- 
motive, așa cum se va termina și «Era şi primăvara de vină» (0 
nuvelă recentă a d-lui Streinul, publicată în «Universul literar»). 

Din ansamblul romanului înțelegem neliniștile cari frământă 
sufletul acestor bă:'eţi lăsaţi de război fără căpătâi, fără o axă pre- 
cisă de viaţă, fără înţelegerea celor dimprejur. Dar sinuciderea pen- 
tru faptul că Stan Nimeni o iubește și el pe Malemna, nu e convin- 
gătoare psihologicește. Știam din Ion al lui Rebreanu că țaranul 
ia alte atitudini în faţa dragostei. Luptă. Luca e însă nevolnic în 
această ipostază. 

In lbc să-l urască pe Stan care «o are dragă» (nemţism) și el 
pe Malena, Luca filosofează despre ură (pag. 150). Și aceasta sună 
strident! Stilul este plin de aceleași clișee, folosite până la uzare: 
«luna curgea ca un râu peste straturi» (65), «o dulce ploaie de brumi 
albastre curgea peste vale» (83), etc., etc. 

Recunoaștem că povestea băiatului acesta, deşi sensaţio- 
nală, ar fi captivantă dacă nu ar fi nădușită de bălăriile 
unei ultrasaturate pritoceli cu libidine şi cu sexualism. Și aci ne 
vom permite o paranteză mai largă. Bănuim în creaţia d-lui M. 
Streinul un proces de interes imediat, ca să nu-i zicem comercial. 
Ca să dea cărţilor nota secolului, d-sa își pritocește acțiunea cu 
scene de nici un interes pentru creșterea romanului, dar cu vădite 

intenţii de a gâdila partea slabă a cetitorului, mai ales a cetitoru- 
lui de romane moderniste, ă la Edgar Walace. 

Aproape un sfert din «Viaţa în pădure» e umplută cu hârjoana 
fără pierdea a lui Nazarie cu Valia. Nazarie e argatul, iar Valia 
argata învățătorului. Copiii văd hârjoneala lor impudică, o urmă- 
resc. Spicuim : 

Pag. 33: 

— «Ce n'ai băgat de seamă cum se hârjonesc flăcăii cu fe- 
tele? Ba le pișcă, ba le dau catrinţa'n sus... 

— Le dau catrința'n sus? 

— Da! şi toantele râd de se prăpădesc»... 

Pag. 55: 

«Crezând că băiatul doarme dus, fu din două salturi în bra- 
țele lui Nazarie, care o strânse atât de puternic în braţe, încât 
fata scăpă un strigăt ascuţit, repede stins sub buzele flăcăului. 
După ce schimbară grăbiţi câteva cuvinte, pe cari Stan nu reuși 
să le audă, cei doi râseră încântați și se făcură nevăzuţi în po- 
rumbiște». 

Pag. 57: 

— «Nazarie, Valia, unde sunteţi haramurilor 2 Valiaaa ! 

— lată-mă's, cucoană! — răsări din grădină servitoarea, aran- 
jându-și părul ciufulit». Etc. etc. 

Pag. 69: 

«O auziră pe Valia hârjonindu-se cu Nazarie în şură, unde 
fânul cu miros de cimbru era bun de culcuş». 

Pag. 70: 

«Fata se'ncruntă, însă nu răspunse, ci se'ntoarse în șură, unde-o 
aştepta servitorul. 

Stan strigă după dânsa: 

a i za Valia, bagă de seamă să nu te pupi prea mulţ cu Nazarie. 
că ţi-a crește un balon în pântece». 

Pag. 71: 

«Intr'o bună zi, vaca dracului o să aibă burta sub nas și atâta 
ne mai trebue, nu?». (asta o spune Stan, o vede Stan, filosofează 
Stan |). 

Pag. 78: 

„_&..semn care-i aminti servitoarei că băiatul o văzuse în șură 
ra atitudine cam echivocă sub braţele lui Stan» Nu «în», ci 
su 

Pag. 9: 

«Taci, că va povesti lu'dom'director cum ne-a prins în porum.- 
bişte»... 

Pag. 162: 

«Se duseră cu toţii în grajd, unde Nazarie păstra niște gheme, 
din cari îşi confecţiona (ce prost sună!) brăcinari». 

Undeva, nu mai ținem minte pagina, vorbește d. Streinul de 
«cracii ismenelor». 

Dar, așa nu-i de-ajuns! D. Streinul ţine să mai descrie odată, 
nărăvit, hârjoana sexuală a lui Nazarie cu Valia, 


Romanul bucovinean 155 


Neavând loc, vom da numai câteva frânturi din conversaţie: 
«M'ai nenorocit şi-amu ţi-se face de altele? Să știi că dacă te 
prind înc'odată cu momeli pe lângă zăluda aceea, nu te mai pri- 
mesc la mine. 

— Hai, taci şi nu te mai fârţâi atâta, că nu-mi vine după 
plac. 

— Na şi ? Da'ce? Is femeea ta în regulă, cu cununie? Când 
vreau, vreau. Când nu, nu». 

Alta. 

«— De-aieştia-mi ești? După ce te-ai săturat, sigur că-ţi vine 
a face gât! Da mâne iar ai să te rogi...». 

Pag. 188: 

«Servitoarea, simțindu-se cu musca pe broboadă, se fâstâci de 
tot, însă își dădu curaj şi-l înfruntă: 

— Iote plodul ! Şi ce-ai să istoriseşti, mă rog ? 

— Că faci porcării cu Nazarie....». 

Pag. 190: 

— Poţi să-ţi vezi de treabă. Valia te-aşteaptă. Nu uita să 
stingi lampa, că vă poate zări cineva din uliţă şi-i gata beleaua!l». 

Sau: 

— Tu, Valia, — îi spun binevoitor (sic!) dac'ai să-ți stupești 
atâta ţâţele, ele au să crească așa de mari, că Nazarie are să crea- 
dă că ești o vacă». 

Fără comentariu! 

Nu suntem adepţi ai unei morale zaharisite. Nici procurori. 
Dar scenele acestea de cruntă libidine nu aduc nimic romanului. 
Nu lămuresc nimic. Decât doar pe autor! Nu sunt pe piaţă sufi 
ciente colecţii de 3, 5, 8, 12 şi 15 lei? 

Nu ni se va putea aduce contra argumentul școalei realiste. 
Anume că viaţa trebue descrisă în toată cruzimea și goliciunea ei. 
Nu. Pentrucă în marile romane universale descrierea realistă a vie- 
ţii o cere tema romanului. La d. Mircea Streinul libidinea e chestie 
de gusi, nu de utilitate în construcţia interioară a romanului. 
Ce-ar pierde acţiunea și frumusețea Vieţii în pădure fără hărmă- 
laia acestor scene de libertinaj animalic ? Nimic. 

Desigur, fără aceste umpluturi! romanul ar fi de proporţii nu- 
velistice. Dar nu mărimea are importanţă, ci valoarea operei în 
sine. 

Nu putem distinge în zarea acestui roman, aripa de loc a 
tânărului pornit să cucerească lumea. Aripa ce fâliâie aci e o aripă 
minoră, trasă spre pământ de plumbul impurităților, de păcatele 
secolului de sub grunzurii căruia d. Streinul nu se poate ridica. 

Cine-a spus că un roman are numai decât nevoe de frivol ? 
Am cetit de curând Mătăniile, de Barclay, și mai păstrăm gustul 
bun şi pur al înaltei linii de cuviinţă ce pecetluește toată acţiunea 
romanului. Nici o scenă de patimă, nici o aluzie buduarescă. Și 
totuși ce roman captivant, antrenant, clasic din punctul de vedere 
al armoniei în realizare! : 

Dar apropierea e poate nedreaptă. 

Hotărit lucru : gloria de romancier a d-lui Mircea Streinul 
nu-şi va face nestemată de coroană din aceste romane. Nemulțumirea 
de a le fi scris sub zodie nefericită, îl va îmboldi spre romanul mare, 
romanul vrednic de plaiurile cu atâta os domnesc. Plaiuri pe de- 
rindea cărora omul n'are nevoe de «libidini», plaiuri cari duc spre 
Dragomimele neamului ce-și așteaptă înfrigurat un urcuș la care 
să pună umărul și Mircea Streinul. Plaiuri în cari cântă, se roagă, 
luptă și moare un alt ţăran, un alt intelectual, un alt clip de băetan 
decât nevolnicii, somnambulii, sensaţionalii, nărăviţii suicidului. 
Plaiuri cu soare, cu suflete însorite, dacă nu de bucurii, cel puţin 
de nădejdi, de lupte, cu dimensiuni mari, cu rădăcini de dincolo de 
veac, cu priviri pentru alte veacuri înainte. 

Şi iată bilanţul: 

Nu avem încă romanul bucovinean. Avem un roman buco- 
vinean «de circulaţie literară». Numai atât. 

Cine va da romanul rosolvativ bucovinean (şi românesc, în mă- 
sura în care va fi bucovinean !) e greu de profetizat, deși noi mai 
așteptăm lucruri mari dela Traian Cantemir, Mircea Streinul, Iulian 
Vesper. 


Atât timp cât Bucureştiul a fost surd, provincia noastră a 
dat lucruri durabile. Acum când suntem la București ca la noi 
acasă, oficiali şi alintaţi deci, scriitorii bucovineni scriu slab. Nu 
mai simt nevoia să arate că au talent ? Scriu pentru că li se tipă- 
reşte tot ce scriu ? 

Ce bine-ar fi ca marile edituri bucureştene să trieze sever tot 
ce tipăresc. Chiar dacă manuscrisele vin din provincie şi provincia 
trebue încurajată. 

Dinspre malul râului 
Pe urzeala grâului, 

Bate spada vântului 
Covorul pământului. 


Val cu val învăluie 
Holda să o năruie, 
Flăcările spicului 

Ard coama colnicului. 
Sus, pe cerul Prutului, 
Norii asfinţitului 

Din soare de purpură 
Beau ca dintr'o ciutură. 


lar lanul cu spicele 
Invârteşte bicele, 
S'alunge revoltele 
Ce-ameninţă boltele. 


Sebastian Popovici 


Am B DI N FU 


Mâna mea de om, mâna mea de lut 

Ți-o dărui până vom trece toate punţile 

Şi ochii şi cărările ascunse dela început, 
Ca să mă asculți, să legeni, grele, frunțile. 


Din trecerea asta, peste fum, peste vise 

Nu mai rămâne nicio legendă nouă. 
Sufletele nu mai cresc, porţile închise 

Stau ca o lespede pe care nu mai cade rouă. 


Dogoarea, ca pe cruce, seacă întrebările. 

O, limpede cer, tu caravană de stele, 

Vezi urmele pașilor mei, auzi țâțânele, scările 
Cu care în fiece zi scrijel rănile mele? 

Şi murmur, ca mama lângă veche icoană 
Acelaşi imn ceresc, scris pentru năieri. 
Dacă aşi cunoaște sărutul morţii, bulboană, 
M'aşi duce s'o caut cu alţi făclieri. 


V. Spiridonică 


DESCHIDE CARTEA ȚĂRII 


Deschide cartea ţării ca pe o minune. 
Și peste vaira cu străbune oseminte, 
Ingenunchiază pentru rugăciune 
Lângă cenușa celor din morminte. 


Opreşte-te pe brazda afânată 

In care sângele mustește din belșug; 
Aici e amintirea ta uitată, 

Strămoșii tăi cari-au doinit la plug. 


Intorce-ţi inima şi fruntea în țărână 
S'auzi cum duhul morţilor svâcneşte... 
Arhangheli ţin destinul patriei în mână, 
Cu zările 'nflorite haiducește. 


C. Ştetăniu 


PE MARGINI DE 'NTUNEREC 


Minţim, cum fumul mînte noaptea castă 
Că-i trup din ea sau înger pogorit. 

Cu noi aceiaşi ceterași adastă 

Pe margini de 'ntunerec și urit. 


E-atâta lume 'n fiecare mână, 
Că nu mai poate niciun stih s'o fure; 
Doar peste creştet va să mai rămână 
Tăcuiul glas cu pelerine sure. 


Aici se cască 'n besna tâmplei farul 
Şi nu ştiu după care suflet strig, 

Acum când a căzut pe toți pojarul 
Sub care gându-mi tremură de frig. 


Vei spune iar că fug prin timp, Quichotte, 
Si-mi zornăi amintirile 'n făptură, 

Da 'n morile privirilor nu pot 

Decât să-mi torn din vorbe, trist, armură. 

=? Şi pentru somnul care mi se curmă, 
Imi cad în jur tăcutele 'ndoieli. 
Incep să mint prietenii din urmă, 
Pe care tu, nălucă, mi-i înşeli. 


Te 'nalţ mai străvezie ca 'nainte 
Şi numele ţi-l scutur de corole. 
Te-au săgetat arcașşii din viole, 
Cocorii toamnei cad peste cuvinte. 


Am fluturat panașşul către lună, 
Asemeni ca spre oamenii cu stele. 

N'am sugrumat pe nimeni în minciună, 
Dar, frate, pot să-mi rup din ea castele. 


Mă crezi mai pur decât oricare apă 
Şi nu zărești cum trupul mă 'ncovoaie. 
Imi iau minciuna — sabie sau sapă — 
Să smulg din ani visatele războaie. 


Lucian Dumitrescu 


F Â N T Â N A 


Fă Doamne'n lume o fântână 
In calea tuturor să stea, 

Să simt cum unda-i lin îngână 
Frânturi din rugăciunea mea. 


Așează-i cumpăna'n lumină 

S'o vadă orice trecător 

Și dlă-ne-o nouă, Doamne, plină 
De harul Tău îmbietor. 


Apropie-ne apoi de ea 

Şi singuri, Tu, nu ne lăsa; 

Fii, Doamne, apa care-o bea N 
Drumeţu'n rugăciunea sa. 


Dă-mi Doamne'n lume o fântână 
A mea să fie apa-l rece, 

Să simt cum apan a mea mână 
Pe lângă Tine, Doamne, trece. 


Hleana Busuioceanu 


TEOHARI ANTONESCU: INSEMNĂRI 


La masă la Maiorescu. D. şi d-na Negruzzi, Buiucliu, 
Florescu, Cantacuzin-Zizin, D-ra Bengescu, Carp. 
1894. Octombrie 2. 


Am fost numit după multe peripeții profesor sublinitor la 
laşi de studiile care le-am făcut. Joi seara am fost invitat la masă 
de d. Maiorescu. Curios ! întotdeauna am emoţiuni vii când mă duc 
la masa cuiva; acum nici bătaie de inimă, nici prea multă zăpă- 
ceală. «Stai, D-le Antonescu colea, (Și-mi arătă scaunul din capul 
mesei în sala de primire a lui, unde este și Venerea din Milo; aveam 
în dreapta pe M,, și stânga pe D-na M.) și să vorbim până or ve- 
ni ceilalți asupra chestiunilor despre care ne interesează. Zici că 
ai căpătat de la ambasadorul Italiei niște gypsuri, din care o parte 
ai adus cu D-ta la București, iar altă parte au rămas acolo. Cum 
s'a făcut ca d-l Ministru să-ţi acorde așa daruri?». 

«Cu ducerea mea în Grecia era necesar, din pricina spaimei de 
bandiți, să mă pui sub apărarea represintantului nostru. Noi n'avem 
acolo pe nimeni; locul îl ţine Contele Fe d'Ostiani. M'am presintat 
și pus sub autoritatea lui. M'a poftit la masă, iar după dejun am 
mers împreună cu D-ra Contessina, pe Acropolis, unde i-am arătat, 
după dorinţa ei, monumentele. Așa s'a făcut să am gypsurile drept 
recompensă. Afară de asta, D. Costa Scuzes, consilier comunal, mi-a 
pus la disposiţie, mie personal, ce să dau unei instituţii din ţară, 
un cabpod, «le moule», al bustului lui Eubuleus de Praxiteles». «Prin 
urmare, obiectele îţi aparțin D-tale și ai putea cu toată dreptatea 
să le iei la lași. Eu te sfătuesc să faci o cerere Ministerului și 
mâne când vei merge la Minister pentru hârtia D-tale, să presinţi 
cererea cuiva de-acolo şi, te asigur, vei dobândi și lucrurile și ba- 
ni pentru transportarea lor la Iași». 

«Dar, D-le Antonescu, mă întrebă Doamna, ai fost D-ta la 
Constantinopoli?» «Da». «Şi ce impresie ţi-a lăsat?» «Nu tocmai 
plăcută: stradele strimte, murdare, unele case încă şi acum lăsate 
în starea după cutremur imediat, câni mulţi şi miserie mare». Și 
spusei casul cu birjarul dându-se jos de pe capră ca, trăgând câ- 
nele de coadă, să-și poată face drum mai departe. 

«Dar este vreo deosebire între natura Helladei și a Turciei 
în partea locului? Se văd munţii Ida din Constatinopoli?» 

«Nu, căci de jur împrejur sunt un şir de coline care închide 
orizontul dinspre uscat. Marea însă de Marmara e minunată, și 
Bosforul. Și o deosebire vădită între pământul clasic și cel turcesc: 
munţii Abticei goi, fini şi albaștri, par'că sunt tăiaţi și ciselaţi de-o 
mână intenționată, ai Constantinopolei grași, ierboşi şi păduroși, 
verzi, aproape negri, îţi fac o impresie de bogăţie și bien aise. 

In momentul acesta intră și D-na Negruzzi cu Domnul N. 

«Ce faci, D-le Antonescu? când ai venit D-ta din Hellada? 
Am mai făcut noi cunoștință împreună înainte de plecarea D-voastră 
în streinătate?». «Da, D-le Negruzzi, în sala asta chiar, cu ocazia 
citirii unei nuvele de Caragiale : Făclia de Paște». «Ah, da, îmi 
aduc aminte. Şi eu vin acum din Roma, unde am avut prilejul să 
mai admir puţin Coliseul și celelalte lucruri».... De aici înainte 
am vorbit despre toate şi despre tot. Alt sunet de clopoței, şi intră 
D. Buiucliu de la Curtea de Casaţie, sau de Compturi, nu-mi aduc 
bine aminte. 

larăș vorbă, mai ales despre Grecia, și peste puţin intră D. 
Florescu de la ministerul de externe. Cantacuzino, traducătorul lui 
Schopenhauer, a lintrat şi el, scund, cu un cap foarte puţin semni- 
ficativ şi cam fudul de-o ureche. Işi lăsase barba mică să crească 
numai sub gușă. Mai pe urmă veni și D-ra Maria Bengescu de la 
Paris. «Domnișoara, îmi spunea Maiorescu la o parte, şi-a făcut 
o specialitate dintr'o anumită epocă picturală și a devenit o au- 
toritate pe acel teren, ca și fratele său în bibliografia lui Voltaire; 
scrie la revista lui Eug. Veron L'art». La masa din sala asta de pri- 
mire, până să nu ne cheme la mâncare, am vorbit eu, împins de 
Maiorescu, despre importanţa şi seriositatea lui Thucidyde şi ară- 
tam cum mai înainte se controla Thucidyde prin descoperirile ar- 
heologice mai noi și cum astăzi prin continua examinare s'a ajuns 
la încrederea cea mai oarbă în acest istoric şi că astăzi datele 
arheologice sunt explicate prin Thucidyde. S'a mai zis ce s'a mai 
zis şi am trecut la masă... Sa vorbit la masă despre clădirile mai 
frumoase. Cantacuzino susținea că Banca Naţională este cea mai 
sănătoasă şi cu gust zidire din București. Apoi vorbind eu despre 
cutremurul din Athena și cum fugeau oamenii pe drum, femeile 
închinându-se şi zicând: Panaghia şi că văzusem stele prin cră- 
pătura zidului, mă ascultau toţi cu oarecare atenţie. Mai însemnat 
a fost idea că mormântul lui Agamemnon, după D-ra Bengescu, 
n'a existat, și după mine («care e părerea D-tale, D-le A?» ma 
întrebat Maiorescu de faţă cu toţi la masă) că în realitate a fost 
descoperii. Această susținere a luat o parte din timpul petrecut 
la masă. 

D. Cantacuzina mă ruga să-i spun lămurit care este opiniu- 
nea mea asupra monumentului de la Adam-Clissi: este din epoca 
lui Traian sau din aceia a lui Constantin? Eu am presupus că n. 
unei epoci mai apropiate de Traian decât de Constantin, ar avea 
mai multe șanse să fie mai adevărată. «Eu, îţi spun sincer, D-le A. 
n'am nici o încredere în cunoștințele arheologice și în gustul es- 
tetic al D-lui Tocilescu. Un om vanitos şi foarte preocupat de 
alte gânduri pentru ca să poată urmări limpede și serios proble- 
mele arheologice actuale». Prin transiţia resimţită am ajuns să 
vorbim despre teoria lui Le Bon asupra influenței unui popor cult 
asupra altuia incult. Rasa incultă este întrucâtva transformată, dar 
fondul ei primitiv rămâne sub orice schimbări externe. De aici 

înainte m'am mărginit numai în a da din cap sau a afirma ceia ce 
celălat susținea, fără nici un amestec de păreri de-ale mele. 
Florescu a început cu: «aş dori mult să știu care este forma 
unei picături de apă în cădere. Cantacuzino, care se ocupă mult cu 
asemenea chestiuni de fizică, ne-a scos o fotografie a unei pică- 
turi în cădere, decât aparatul neputând să funcţioneze prea repede, 
picătura a fost prinsă tocmai în mai multe perioade de trecere, așa 
că avem pe fotografie numai urma mersului picăturii într'o durată 
de timp, cât ține deschiderea aparatului şi nu forma picăturii înseși. 
Totuși, explica Maiorescu, mai pe urmă: «forma picăturii în 
cădere trebuie să fie a unui cilindru care se contractă sau se umilă 
la mijloc, după momentul când e prinsă fotografia». De-aici o ces- 
tiune de discutat la masă foarte potrivită cu ocasia momentului. 
Alt subiect de vorbă a fost: dacă un țţimburuș de sonerie în formă 
de floare este mai frumos decât unul în forma obișnuită. D-ra Ben- 
gescu susținea prima părere, Maiorescu pe-a doua. Argumentul 
acestuia era că forma geometrică în sine, goală, esto mai frumoasă 
decât una compusă. Ș'apoi faptul că o petală sau un pistil se va 
scufunda când voi apăsa cu degetul, pentru dânsul era un non- 
sens și-i da un sentiment de neplăcere. Odobescu, a doua zi, când 
i-am spus subiectul discuţiei, susținea tot părerea lui Maiorescu, 
dar cu argumentul că o floare prin faptul că odată ruptă 
se  vestejeşte peste puţină vreme, când va părea eternă 
aceiași și opunând resistență dură degetului, îi va da o im- 
presie nu tocmai estetică. Am trecut în fine de la masă în salon. 
In salon am întâlnit pe Carp, cu monoclul lui. Când mă uitam la 
dânsul, păream eu mai înalt. Are un prea frumos craniu, cu două 
capete. Un dolicouphal, desigur. După masă, ne-am așezat fiecare 
după întâmplare. Eram cu Maiorescu în picioare pe lângă D-na 
Negruzzi, care ședea pe scaun. Cantacuzino era cu D-ra Bengescu; 
discutau, după cât mi se pare, ioi despre picătura de apă și forma 
ei în cădere. Maiorescu, aşezându-se lângă D-na Negruzzi: «ia vină 
încoace D-le A., să discutăm puţin asupra cestiunii noastre de la 
masă». M'am răsturnat şi eu pe fotoliu între D-ra B. și D-na N. 
«Va să zică D-ta, d-le A., crezi în existența mormântului lui Aga- 
memnone. Ai putea să ne arăţi și nouă care sunt motivele de te 
fac să crezi asemenea lucru?». Domnișoara a „lăsat îndată discuţia 
ei cu Cantacuzino și către Maiorescu: «Doamne, D-le M., de ce ţii 
D-ta așa de mult să mă pui în discuţie cu D-l A.?». Am spus eu 
că mormintele din Mycenae au fost desgropate în locul și după 
indicaţia celor vechi; că există o corespondenţă perfectă între nu- 
mărul mormintelor și cadavrelor descoperite de Schliemann și da- 
tele legendelor rămase; că bogăţia obiectelor găsite corespunde cu 
posițiunea unor regi din acea epocă. «Dar cum se poate demonstra 
data exactă a acelor obiecte? Cine mă împiedică pe mine să cred 
că n'au fost din altă perioadă?». Faptul că, ducându-te la un ar- 
heolog să-i ceri opiniunea asupra unui obiect și tot acelaș lucru, 
un alt arhelog fără conivenţă îi va da odată aproximativă, arată 

că nu sunt supuse datăriile operelor și artistice și de us zilnic la 
plăcerea arheologului și a bunului plac. 

«Nu știu datele, dar aș mai discuta, zicea dânsa». «Ţi le pre- 
sint eu şi atunci lucrul îl putem lămuri mai uşor». «Cum se face 
că sunt arhelogi care au o părere contrară?». «Natural că sunt 
cei ce nu vor să vadă nimic». «Dar D-l Perrot, ce zice?». «Nu spune 
nimic, i-i frică să-şi spue opiniunea sa». «Atunci, cum D-ta care 
ești mai tânăr, așa de tânăr, şi ai o părere formată?». «Nu este 
părerea mea asta». Și aici s'a sfârşit discuţia. 

Carp și Florescu trecuseră de mult în odaia de alături şi au 
dispărut fără buna seară, precum de altimintreli este obiceiul la 
toți. Am rămas eu cu Negruzzi și am vorbit pe sofaua de lângă 
statuia lui Hermes (Praxiteles), despre Hellada și situaţiunea țării. 
«Dar te rog, D-le A. să-mi spui fără nici o părtinire și sentimen- 
tele P-tale de patriatism să nu le faci să vorbească». Grecii, am 
spus eu, sunt mult mai inteligenți ca noi, luaţi în. particular, dar 
în totalitate, luaţi în masă, ni sunt inferiori. Puterea noastră de 
organlisaţie, simțul nostru de ordine şi de judecată dreaptă nu-l 
au. Ca să urmărească cu tenacitatea noastră un ideal, un scop mai 
înalt nu pot. De aici am arătat lipsa lor de organisaţie, de justiţie, 
armata lor pe-un picior cu totul inferior și mai presus de toate, 
lipsa lor de vlagă după catastrofa financiară din anul ăsta. De-aici 
am. trecut pe lângă D. Cantacuzino şi ne-am pus la taifas. Eu între 
el și Negruzzi. Vorbeam despre menirea rasei albe. Cantacuzino 
susținea că întreaga Europă este coruptă, că civilisațiunea nu mai 
poate merge înainte, că pericolul cel mare nu este poporul mongol 
sau chinez, dar însăși decadența morală și mai cu samă fisică a 
raselor albe din continentul nostru. Negruzzi zicea: «cu timpul vom 
ajunge din causa locomoţiunii tot mai mari să pierdem utilisarea 
picioarelor noastre; acestea se vor atrofia şi vom ajunge să nu mai 
putem nici să ne mișcăm». 

Adică, aducându-mi aminte de articolul lui Berthelot, prin 
mijlocul hapuririlor nutritive din secolul viitor și stomacul ne mai 
funcţionând decât foarte puţin, va dispărea şi dânsul și vom ajunge 
deci, niște ființe cu un creer colosal așezat pe două crâmpee de 
picioare. «De cât, eu sunt de altă părere: noi actualmente suntem 
în fasa când începe să treacă gândacul spre facerea firului de mă- 
tase; suntem pe aproape de a ne desbăra de influenţa rasei grece. 
Până acum fiecare rasă ulterioară a trebuit să sufere influența a- 
cestei rase helene aşa de favorisată de natură. Sunt convins că fie- 
ce rasă trebuie să aducă la civilisațiunea omenirii nota sa parti- 
culară. Rasele și manifestările lor artistice au aerul de-a se sub- 
tilisa, adică producțiunile lor artistice pierd tot mai mult din sub- 
stratul lor material. In Egipt și Assur civilisațiunea s'a manifestat 
mai caracteristic prin construcțiile arhitectonice; Hellenul a creat 
pe lângă celelalte frumuseți, sculptura, o artă tot cu oarecare substrat 
material, dar ceva mai puțin brută decât arhitectura; rasa latină a 
creat pictura şi germanul a adus arta cea mai imaterială, mai vola- 
tilisată, musica». «Păi, crezi D-ta că pictura n'a fost tot așa de 

desvoltată ca şi sculptura, la Greci?» zicea Negruzzi. «Nu cred 
așa de desvoltată ca în Renaștere. Sculptura este o artă care constă 
din jocul măsurat al liniilor şi al atitudinilor liniștite: caractere ine- 
rente și date în gradul maxim rasei hellene. La pictură se cer și 
atitudini mai violente și un colorit mai aprins, ceiace pentru hellen 
ar fi fost «profanaţie». Părea că mă asculiau și unul și altul foarte 
atent. A doua zi la Universitate, îmi spunea Dragomirescu că am 
făcut lui Maiorescu o impresiune foarte bună prin purtarea şi cu- 
noștinţile mele arheologice. Probabil aceste provenite din discuţia 
cu D-ra Bengescu și din povestirea mea despre săpăturile lui Dârp- 
feld la Eneairomos, 

Mi-a dăruit și un mosaic din bulgări de cărămidă din epoca 
romană, adus din Sarmisegetusa. 


Yeohari Antonescu 

D O R U L 


Arde boala dorului 
Măduva ciolanului, 

Te usucă pe picioare 

Ca pânza la ghilitoare 
Cându-i soarele mai tare. 


Din Mitocul Adâncatei, jud. Suceava. 


BPĂDIȚŢA IN ZALE 


Câtu-i pădurea de mare, 
Numa două drumuri are. 
Şi pe unu 'ntr'o 'ntinsoare 
Trece bădiţa călare. 
— la-mă, bădiţă, călare 
Că nu mai pot de picioare. 
— Nu te pot, mândro, lua 
Că mi-i prea lungă calea, 
Şi mi-i murgu dintr'o Joi 
N'ar putea duce pe doi. 
Și așa eu te-aș lua, 
Da mă apasă zaua. 
Dela Iordache Miron a lui Murgulej (65 ani) din Mitocul 
Adâncatei, jud. Suceava, cules la 20 Sept. 1930. 


CHIRA CHIRALINA 


— Chiră, Chiralină, 
Vină 'napoi, vină, 

Că vacile tale 

Rag pe drum de foame! 
— Las să ragă, rapă, 
Lupii să le tragă! 

De-a fi lumea 'n pace, 
Eu vaci mi-oi mai face... 
— Chiră Chiralină, 
Vină 'napoi, vină! 
Copilașii tăi 

Plâng pe la odăi! 

— Las să plângă, plângă. 
Moartea să mi-i strângă ! 
De-a fi lumea 'n pace, 
Eu copii mi-oi face... 

— Chiră, Chiralină, 
Vină 'nap_i, vină! 
Bărbăţelu tău 

Zace la pat rău. 

— Las să zacă, zacă, 
Boala nu-i mai treacă ! 
De-a fi şi-oi trăi, 

Bărbat mi-oi găsi... 

Cântec cules din Mitocul Adâncatei, jud. Suceava. 
Melodia se aseamănă cu aceea din colecţia lui D. 
Furtună: „Cântece bătrâneşti din părțile Prutului”, C. 
Ş., 1927, pg. 13. E de notat că unii săteni, sugestio- 
naţi de cunoscutul nume nemţesc Karolina, pun în loc 
de vechiul Chiră, Chiralină, mahalagescul „Țaţă Ca- 


rolină”. 


HOŢ MURIND 


Frunză verde clocotici, 
Plinu-i codru de voinici 
La tot bradu câte cinci ; 
Iar la plopu din cărare 
Șede bădiţa 'n zăcare. 
— Ori mori, bade, ori te scoală, 
Ori dă-mi şi mie din boală, 
Că mi-am uriît zilele 
Mutând căpătâiele 
Când la umbră, când la soare, 
Când la cap, când la picioare. 
— Las să zac, mândruţo, zac, 
Că mi-i boala făr' de leac: 
Ruptă mi-i inima 'n trii 
De gloanţe și de săbii. i i 
Ciolanele-s ciuruite 
De oţele ghintuite. 
Dară unu pe la spate 
M'a lovit aşişi de moarte. 
Și aşa eu nu m'aș da, 
Dacă nu m'ar săgeta 
Gloanţele nebunului 
Din talpa piciorului 
Unde-i greu voinicului. 
Dela Gheorghe Bobu (70 ani) din Mitocul Adânca- 
tei, jud. Suceava, cules la Ian. 1928. 


Petru Iroaie 


CĂRŢI / REVISTE / INSEMNĂRI 
DOCUMENTARE 


CĂRŢI 


N. IORGA: MEMORII. SINUCIDEREA PARTIDELOR (1933-8) 
VOL. VII, 465 PAG., BUCUREȘTI 1939. 


Al Vil-lea volum de Memorii al d-lui prof. N. Iorga cuprinde însemnări, 
începând din ziua de 6 lunie 1932 și până la 24 Februarie 1938, în cari se găsesc 
ştiri cu privire la viaţa politică a României — la zare autorul a luat parte — 
şi caracterizări ale oamenilor şi situaţiilor din acest timp. Sa spus de multe 
ori că Memoriile nu sunt totdeauna bine venite, când apar sub directa îngrir 
jire a însuşi autorului lor. Această credință este îndreptăţită pentru acei cari 
vor ca însemnările lor să fie publicate după ce ei au trecut din viață, pentru 
a nu fi atacați, comentaţi şi poate... huliţi; alţii, tot din această categorie, sunt 
stăpâniți de o mare modestie şi de aceea, nu-și publică memoriile. 

Dar, când gândurile cuiva au menirea să lămurească marele public prin 
personalitatea autorului, atunci, fără îndoială că ele trebuesc publicate chiar 
de către cel care le-a scris. 

Aceştia cari gândesc așa sunt oamenii răspunderilor mari. Printre ei se 
află pe primul plan d. prof. N. Iorga. Iată de ce Memoriile pe care ni le pune 
la dispoziție sunt binevenite, apărute la timpul potrivit, lămuritoare, clare și 
cu darul de a oglindi viața de stat, aşa cum a fost văzută de autor, cu mo- 
mente de glorie și de clătinare, cu bucurii şi cu necazuri, dar mai ales cu griji 
şi cu sforțări ale oamenilor, cari gândesc cu toată conștiința la binele patriei. 

1932 este un an de sbucium, de lipsuri și de nemulțumiri. Alegerile şi-au 
avut partea lor de invalizi, maltrataţi, morţi. In azeste vremuri grele pentru 
tară. studențimea dela Milano se constituia în Societatea «N. Iorga». In Ca- 
meră: ședințe agitate și chiar mai mult. 

1933 se deschide sub același cer întunecat. D. Iorga crede că numai un 
regim liberal poate fi folositor situaţiei. D-sa este pretutindeni prezent: la Senat, 
la Universitate, la Academie, în streinătate, la Vălenii de Munte. O activitate mai 
mult decât omenească. Liberalii au luat conducerea. 

1934 începe cu înmormântarea lui Duca, apoi alegerea noului șef al 
partidului liberal. Anul acesta aruncă doliu asupra ţării și prin moartea d-rului 
1. Cantacuzino. 

1935. D. lorga este preocupat între altele şi de nevoia unui mare ziar 
românesc în Ardeal, pentru a contrabalansa presa de ură, apoi de transformă- 
rile la Fontenay. La 4 Februarie d. lorga pleacă Ja Paris pentru a ţine confe- 
rinţe, la care au asistat oameni reprezentativi ai Franţei. In luna Februarie a 
murit lon Bianu. Vizita în Italia este plină de rezultate pentru legăturile pe 
care le stabileşte. Şi în anul acesta d. Iorga este pentru menţinerea regimului 
liberal]. 

Interesante sunt relatările cu privire la Consiliul Apărării Naţionale, pre- 
zidat de M. S. Regele Carol II, la 27 Aprilie (pg. 248—249) şi ştirile cu privire 
la politica externă. Din multe pagini se desprinde grija M. S. Regelui pentru ţară. 

1936 înzepe cu ruperea tratatelor dela Versailles şi Locarno datorită 
d-lui Hitler, cu Consiliul Apărării Naţionale dela 9 Martie, legile şcoalelor pIo- 
fesionale, prăbuşirea tribunei în ziua de 8 Iunie şi cu multe alte întâmplări. In 
special pe tărâmul cultural, activitatea d-lui Iorga în acest an este prodigioasă. 

In 1937 s'a împlinit şi guvernarea liberală, urmând guvernul Goga, iar 1938 
aduce Noua Constituţie votată de 4 milioane de setăţeni. 

Pentru; a ilustra mai bine felul în care d. Iorga prezintă Memoriile sale, 
vom cita nota din 10 Februarie 1938: ...«Arăt greșelile pe care le-a făcut guvernul, 
Alegerile nu se pot face întro atmosferă de anarhie. Discutăm o schimbare a 

legii electorale. Sar creia categorii profesionale, zare ar permite votul plural. 
Dacă totuși se fac alegeri, s'ar putea cere alegătorului să-și dea explicit numele 
și adresa şi să facă, de două ori, la primirea și restituirea buletinului de vot, 
jurământ regelui și legilor ţării. Chemat la Palat, la 4, arăt Regelui, ce era în 
stare să spuie Cuza Vodă la câteva luni dela alegerea sa, dar încă al 3-lea Su- 
veran dintr'o dinastie. Pare mirat. li spun că asemenea dovezi de cum se înțe- 
legea odată Monarhia la noi ar trebui răspândite cu miile în ţară, pregătind 
schimbările ce mi se par iminente... Da, el vrea să le facă. O spune cu o mare 
hotărire. Va schimba un guvern care și-a luat o sarcină grea și-și strigă prea 
mult pretinsele suzcese. Ii trebue «un comitet de patronagiu» — pentru noul 
Ministeriu; al foștilor preşedinţi de Consiliu, supt Patriarh. Imi cere să fac 
parte din el și nu pot să răspund decât afirmativ». 

Istoria zilelor de azi va putea fi scrisă cu toată obiectivitatea de genera- 
țiile viitoare. Cercetătorii acestei epozi însă nu vor putea realiza tabloul vieţii 
istorice a Românilor fără cercetarea aprofundată a Memoriilor d-lui Iorga, a 
notelor zilnice de război, a caracterizărilor pe care le-a făcut în multe publica- 
iuni asupra evenimentelor şi oamenilor de azi. Socotim ză mult mai valoroase 
sunt Memoriile pe care autorul și le publică singur, fiindcă are putinţa, în cazul 
când s'ar ivi criticl nedrepte, să le răspundă şi să clarifice situaţiile. 

De sigur că nu se poate prezenta într'o recenzie valoarea acestor Me- 
morii, fiindcă ele sunt atât de variate prin cuprinsul lor, încât numai Zine ur- 
mărește o anumită categorie de probleme poate desprinde din ele ceea ce îl 
interesează. Viaţa politică şi culturală, sub toate aspectele ei, la care d. Iorga 
a participat, se desprinde clar din aceste Memorii, scrise atrăgător, interesant, 
cumpănit și însufiețit. 


GEORGE FOTINO: DIN VREMEA RENAȘTERII NAŢIONALE A 
ŢĂRII ROMÂNEȘTI. BOIERII GOLEȘTI. 


AŞEZĂMÂNTUL CULTURAL_ION C. BRĂTIANU, BUCUREŞTI, 1939. 
4 VOL. 1634 PAG. 


Studiul istoric asupra Boierilor Goleşti, cari au avut un rol de seamă în 
vremea Renașterii noastre naționale, între anii 1834—1871, este prezentat de d. 
profesor Fotino în cele 358 pagini ale primului volum din această operă; celelalte 
trei volume cuprind documentele, adnotate, pe care se sprijină lucrarea. 

Zoe Golescu a avut patru băieţi: Ştefan, Nicolae, Radu și Alexandru. A- 
ceştia sunt boerii Goleşti. Ştefan era un ideolog, fără a fi și realizator; Nicolaie 
un om de lume, loial, emotiv; Radu o fire duioasă; Alexandru zu o copilărie 
mai necăjită, un om cinstit şi demn. Toţi și-au făcut serioase studii, pregătindu-se 
pentru viaţă în chip cât mai temeinic. 

Activitatea Goleștilor începe în timpul domniei lui Alexandru Dimitrie 
Ghica, la 1834. Acesta a fost la Constantinopol, spre a-şi lua firmanul de domnie, 
însoţit de Maiorul Nicolae Golescu şi de Căpitanul Ștefan Golescu, aghiotanții 
săi. Slăbiciunea în conducere a lui Alexandru Dimitrie Ghica, atmosfera apăsă- 
toare, administraţia slabă, nedreptăţile cu clasa de jos, — toate acestea nemul- 
țumiau pe boerii Golești și pe toţi cari doriau binele ţării. Domnul a pierdut 
tronul, în Octombrie 1842, prin uneltirile Rușilor. Această situaţie l-a făcut pe 
Alexandru Golescu să spună: «Domnitorul a fost înlăturat prin voinţa streină- 
tăţii, nu aceea a ţării. Cel care va veni după el va trebui deci să se gândească 
mai mult la satisfacerea acestei voințe streine şi nu la aceea a ţării sale. E sin- 
gura morală ce se desprinde din înlăturarea lui Ghica. False mijloace duc la false 
rezultate. Din nenorocire cine sufere este ţara» (I, pag. 43). 

In vremea noului domn, Gheorghe Bibescu, — tânăr cu purtare aleasă, sim- 
țiminte rcmâneşti, fire romantică, — s'a pregătit revoluţia. Rolul Goleștilor în 
această m scare este arătat în paginile 61—70. După revoluţie, Goleştii s'au ri- 
sipit în lume. In drumul spre Semlin, Ştefan Golescu încuraja pe exilați și-i 
dojenia atunci zând se plângeau, neîngăduind nimănui să fie stăpânit de alt 
sentiment, de cât acela al iubirii de ţară. Nicolae Golescu, bolnav, a fost oprit 

ia Vidin. Despre exilul acesta, Zoe Golescu scrie: «Nici cu criminalii nu sar fi 
purtat mai rău decât cu acei cari au voit să scape pe azel oropsit şi să de- 
pâine celui sărac». (I, pag. 73). Puterea credinţii mamei Goleștilor este un exem- 
plu veşnic. Calvarul Zoei Golescu, al fiilor ei şi al altror patrioţi este zugrăvit 
cu toată puterea de d. Fotino. Citind paginile acestea, gândul se duce cu recu- 
noştinţă la acești eroi ai neamului românesc, cari au dreptul la pomenirea noastră. 
Mare sbucium va fi fost în sufletul mamei Goleştilor, în Decembrie 1848, când 
exclama: «Francezilor, le sunt date bucuria şi fericirea de a fi liberi; nouă, tris- 
tețea şi descurajarea de a avea la doi pași de noi cnutul despotismului. Oh, 
Doamne Dumnezeule | ai milă de copiii mei cari te imploră să aperi propria ta 
“cauză. Ai milă de scumpii mei copii izgoniți din ţara lor de nişte barbari, cari 
n'au de cât chip omenesc, dar o inimă mai cruntă da cât a fiarelor» (|, pag, 77). 

In jurul Sibiului, unde era refugiată Zoe Golescu, la începutul anului 1849, 
se dau luptele între Austriaci și Ungurii revoluționari ai lui Bem. Ungurii au 
fost biruitori. Revoluţionarii români din streinătate își strâng rândurile. In apus, 
Nicolae Golescu luptă pentru cauza noastră, cu tot sufletul, dar și cu toată mo- 
destia. Goleștii popularizează la Paris chestiunea românească. (pg. 85). 

O descriere plină de farmec ne dă d. G. Fotino cu privire la Casa din Go- 
lești, străjuită la poartă de doi lei de piatră, prin gura cărora curgea apă adusă 
pe olane din via Goleasca. Despre conacul cu flori felurite şi pomi fructiferi, 
Regele Carol I a spus: «N'am să uit că sosind în noua mea patrie am aflat sub 
acoperișul casei voastre cea dintâi găzduire şi o primire aşa de graţioasă că-i 
voiu purta totdeauna o amintire scumpă». 

In iarna 1848/49, Zoe Golescu era la Sibiu; Ştefan şi Nicolae în streinătate, 
Radu și Alexandru în exil la Brussa. «Drama neamului Golescu se desfășura în 
cele patru vânturi». 

Zvonurile cu privire la mișcările revoluţionare se înteţesc, cei cari au luat 
parte la Constituţie sunt alungaţi din ţară. Inceputul anului 1849 aducea ace- 
leași griji. Incep frământările pentru domnie. Rușii sprijină pe George Bibescu, 
iar turcii pe Constantin Cantacuzino. In țară, sărăcie şi boală; revoluționarii însă 
nu se lasă. Zoe Golescu vine dela Sibiu la Goleşti în ziua de 12 Martie, dar şi 
ea trebue să îndure necazuri din partea Rușilor ca şi soţia şi fiica lui Gheorghe 
Magheru şi soțiile lui Ion Eliade, Cristian Tell şi Cesar Boliac, fiind nevoită: 
să părăsească ţara în șase zile. Pleacă la Istambul, unde nu-şi găsește copiii. 

In vara anului 1849 sosește în ţară Barbu Ştirbei, viitorul domn. Ştirile 
despre revoluţia din Transilvania sunt rele. Barbu Știrbei a pus unele piedici re- 
voluţionarilor şi familiilor lor. 

In ziua de Crăciun 1849, cei adunaţi la Golești se gândiau la pribegi, 
urându-le izbândă în sfânta lor cauză. Anul a trecut lăsând în ţară nenorociri şi 
mizerie. 1850 găseşte pe Goleşti tot în streinătăţi, susținând cauza românească. 
in casa lor dela ţară se simte vânt de înoire (pal 139). Domnitorult Barbu Ştirbei 
se opunea întoarcerii lor în ţară. 

Zilele de pribegie ale Goleştilor şi ale elorlalţi patrioţi, mai ales ale celar. 
dela Brussa, sunt admirabil descrise de d. Fotino în capitolul «Pribegia» (pg. 159— 
236). Cei din Brusa aveau legături cu cei din apus, iar hotărârea de a servi țara 
era contopită cu însăși existenţa lor. 

Goleştii sunt chipuri reprezentative ale Renașterii noastre naționale, pe 
care au pregătit-o și au plătit-o cu: jertia întregei lor averi, cu prețul a nouă 
ani de surghiun şi pribegie. Caracterizarea făcută de d. Fotino este mai mult 
de cât sugestivă: «Ca niște oameni cărora destinul nu vrusese să le fie aspru 
si a căror viață sar fi putut desfăşura îmbelşugată, într'o lume ale cărei rosturi 
se potriveau așa de ușor cu rosturile tagmei boerești din Valahia anilor din jurul 
lui 1840, să fi lăsat viaţa de tihnă la care le da dreptul averea, să fi părăsit 
drumul firesc al unei cariere la care îi îndreptăţia arhondologia, pentru a trăi 
viața chinuită a carbonarului şi a lua drumul surghiunului, este o ipoteză pe 
care cititorul mijlociu al vremurilor noastre nu şi-o poate, fără neliniște închi- 
pui». (pg. 239)... «Goleştii sunt reprezentativi ai Renașterii româneşti, pe care 
ei au pregătit-o prin nouă ani de exil, ani care înseamnă capitolul cel) mai lumi- 
nos al generaţiei eroice a veacului trecut și a căror ani de chinuită, dar şi vi- 
sătoare pribegie, se datoreşte definirea mai deplină, în sens actual, a patriotis- 
mului românesz». (pg. 260). 

După pribegie, Goleștii și alți patrioţi luptă pentru unire, domnitor strein, 
autonomie și regim corstituțional, pentru împlinirea cărora se cer noi sforţări 
şi alte griji. 

La sfârşitul primului volum, cititorul simte că a străbătut şi el o viaţă 
sbuziumată în lupta pentru patrie, alături de Goleşti. Din lucrarea d-lui Fotino, 
bine documentată și metodiz scrisă, cu un spirit critic-istoric desăvârșit, se pot 
desprinde și pagini de pedagogie, în special pagini de principii educative pentru 
mamele române. 

Anexele documentare, care formează ultimele trei volume ale operei d-lui 
Fotino, sunt deosebit de interesante. 4 

Alcătuită cu migală şi întinse informaţii, luzrarea d-lui Fotino este menită 
să lumineze un capitol de istorie, din care se pot scoate multe lucruri folositoare. 


Pamiil C. Georgian 


VICTOR ION POPA: MAISTORAȘUL AUREL 
CRONICA VREMII ȘI VIEŢII LUI AUREL VLAICU 


EDIT. FUNDAȚIA PENTRU LITERATURĂ ȘI ARTĂ «REGELE CAROL II», 
3 VOL., 450-+486-+424 PAG., 1939, BUCUREȘTII. 


Inainte de a începe să citești recenta operă a d-lui Victor lon Popa, ai — 
fără să vrei — o ezitare, peste care nu treci ușor: cele trei volume masive, 
întruninu laolaltă aproape 1400 de pagini, îţi fac impresia că nu vei putea isbuti 
decât cu greu să inchei această lectură. Dar, după câteva zeci de pagini, te 
simţi aşa de legat de tiința eroului cărţii — un erou și în accepţia întreagă a 
cuvântului —, încât ajungi pe nesimţite şi cu părere de rău la sfârșitul volumu- 
lui al treilea şi la capătul vieţii de sbucium a lui Aurel Vlaicu — maistorașul 
Aurel, ucenic al Domnului, așa cum i-a spus în glumă sfătoasă taică-său, Badea 
Dumitru din Binţinţi. 

D. Victor Ion Popa n'a scris un roman brodat pe tema vieţii sburătorului, 
deoarece a întregit prea puţin, spre a-l rotuniji într'un tot unitar și armonios, 
ceeace se poate numi adevărul istoric, şi a lăsat prea puţin frâu liber fan- 
teziei. Am fi fost înclinați să-i spunem cărții mai degrabă viață romanțaiă, dacă 
autorul n'ar fi găsit. el însuși o definiţie mai cuprinzătoare și mai aproape de 
realitate: «Cronica vremii și vieţii lui Vlaicu». 

Această frescă pe care, d. Popa, cu o mînă iscusită, zugrăveşte atât de 
puternic figura istorică a pririului mare sburător tomân, este de o amploare rar 
întâlnită în scrierile de multe ori grăbite ale autorilor noștri contemporani. Nici 
un detaliu nu-i trecut cu vederea, nici un personag.u secundar nu e lăsat nepre- 
cizat, totul fiind redat cu acea migală caracteristică marilor pictori ai secolelor 
lrecute, care socoteau, cu drept cuvânt, că prelucrarea atentă a fiecărui centi- 
metru pătrat de pânză este chezășia desăvârşirii întregului. Și tocmai de aceea 
asemuirea operei d-lui Popa cu o frescă de vaste proporţii nu trebue privită ca 
o simplă figură de stil. 

Multiplele fațete ale talentului său şi măestria în zugrăvirea personagiilor 
sunt, de altfel, de mult cunoscute din variata să operă. tipul moșneagului din 
romanul « Velerim şi Veler Doamne», de pildă, va sta oricând alături de cele maj 
reuşite creiaţii din literatura românească. Dar, într'o lucrare de ficțiune, oricât 
de veridică ar fi ea şi oricât de reale ar apărea personaşiiie, autorul nu este 
stânjenit decât de limitele pe care şi le fixează singur în trusarea acestora şi 
de cele pe care le impune însuşi veridicul de care amintim. Nu tot așa este 
întro operă în alcătuirea căreia imaginaţia nu intervine decât pentru comple- 
tarea datelor reale, mai ales când şi eroul central și majoritatea personagiilor 
secundare au păşit de prea puţină vreme pragul nefiinţei, fiind încă vii în a- 
mintirea multor contemporani. Intro asemenea «cronică» sau viaţă romanțată, 
chiar atunci când eroul principal poate fi crescut peste marginile autenticului, 
toţi ceilalţi trebue să rămână în cadrele stricte ale realului. 

Marii creatori, ca şi marii realizatori, au fost în permanență mistuiţi de 
focul nestins al unei idei care, punând stăpânire pe toată fiinţa lor, i-a purtat 
până la capăt: desăvârşirea acestui gând-motor, prin realizarea lui materială, 
sau sacrificiul propriei vieţi în sforţările neprecupeţite către această desăvâr- 
şire. Aurel Vlaicu, robit, din prima tinereţe a anilor de liceu, de gândul și do- 
rința sborului, n'a făcut excepţie dela această aspră şi aproape dușmănoasă lege 
a firii: Viziunea zborului, devenită aproape o obsesie, nu l-a părăsit o clipă; 
nici în cele mai amare zile de descurajare și neîncredere din partea oamenilor, 
nici în zilele de după fericitele sboruri ce-i încununau aprigele sforțări. 

Perioadele de descurajare au fost destule, căci multe obstacole se cereau 
înlăturate; printre acestea însă mai cumplite erau două: lipsa de bani şi lipsa 
de încredere a oamenilor. Cei cari au avut, dela început până la sfârşit, credinţă 
în geniul lui Vlaicu, au fost așa de puţini, încât îi numeri pe degete... Şi dacă 
s'a descurajat în repetate rânduri, fiindcă luni după luni treceau fără să poată 
începe construirea aeroplanului, Aurel Vlaicu nu s'a îndoit niciodată că avionul 
născocit de el va sbura cu adevărat. Nici măcar atunci când — după montarea 
completă a tuturor pieselor și a motorului — «gândacul» (cum îi spunea el) a- 
lerga voinicește pe câmpul dela Cotroceni, dar nu voia să se ridice în aer şi să 
sboare, rămânând, ca vrăjit, legat de pământ cu roata din spate, deşi cele două 
roți din faţă erau la câteva zeci de centimetri de pământ. Până la urmă, Vlaicu 
a sburat totuși: din ce în ce mai sigur pe mâna sa şi pe avion, întrecând toate 
aparatele străine aduse la București pentru demonstraţii, fiindcă n'a fost numai 
un constructor genial, ci și un desăvârşit pilot, neîntrecut în arta sborului. lar 
dacă, până la urmă, cu toată această măestrie, sa prăbuşit sfărâmându-se a- 
proape de Câmpina, către sfârşitul verii anului 1913, de vină n'a fost nici avionul 
nici pilotul. Ci, de o parte, soarta neîndurată a tuturor marilor sburători, așa 
cum au dovedit deceniile următoare, și, de alta, tot acea neînțelegere a oame- 
nilor, cari nu l-au ajutat să-și construiască al treilea aparat, bizuindu-se pe toate 
învățăturile dobândite în anii de sboruri tot mai îndrăsnețe cu primele două; 
de aceea, abătut și hărțuit de toate succesele altor aviatori pe alte avioane, a 
încercat, cu un aparat îmbătrânit și obosit, să treacă peste Carpaţi spre Ardea- 
lul de unde venise, deși ştia că merge la moarte sigură. Totuşi nici neînţelegerea 
majorității contemporanilor nu trebue judecată prea aspru; nu atât pentrucă, 
îndeobște, precursorii nu sunt înţeleși şi urmaţi de contemporani — şi Vlaicu 
a fost unul dintre cei mai autentici precursori ai geniului omenesc în această 
direcţie —, cât pentrucă obiceiul românesc a fost întotdeauna să admire nepre- 
cupeţit orice vine din afară și să privească neînzrezător tot ceeace este încer- 
care autohtonă de depăşire a nivelului comun. Această înclinare a avut ca aliat 
şi neasemuita neîndemânare la vorbă a lui Aurel Vlaicu: deși absolvent de liceu 
şi umblat prin străinătate — la Politechnicele din Budapesta și Miinchen — 
maistorașul din Binţinţi vorbea la fel cu cel mai umil dintre țăranii din satul 
lui de lângă Orăștie. «Maistoraşul» n'a fost un intelectual; cum spunea pătrunză- 
torul Caragiale, cu prilejul sborurilor dela Blaj, el era un geniu sortit să moară 
sburând; înteaga lui ființă fizică şi psichică a fost copleşită și subijugată de 
ideia genială a mașinii sburătoare, pe care o purta închegată în minte şi pentru 
realizarea materială a căreia n'a avut nevoe nici măcar de planuri desemnate 
după regulele inginerești, spre disperarea unora și neîncrederea celor mai mulți. 
Așa se explică acea emanaţie magnetică de care vorbește d. Victor Ion Popa, 
cu care Vlaicu convinge pe toţi cei mai apropiaţi de el, mai mult prin ze nu 
spune și se subințelege, decât prin ceeace reușește să spună în limitatul său 
vocabular cărturăresc. Fenomenul! acesta se repetă în toate împrejurările mai 
de seamă ale vieţii sale: la Fiume, unde-și face stagiul militar ca marinar, la 
Munchen și Frankfurt, la Orăștie şi apoi la Bucureşti. Toţi cei cari i-au stat în 
preajmă, intelectuali de seamă şi umili lucrători, au simţit acest magnetism al 
geniului. 

Dar, o viață ca a lui Vlaicu, pe cât de scurtă pe atât de bogată, pentru 
descrierea căreia i-au trebuit d-lui Victor Ion Popa 1400 de pagini, nu se poate 
rezuma într'o recenzie. Evocările «cronicarului» sunt pretutindeni atât de puter: 
nice, încât ai neîncetat impresia că te afli umdeva, într'un ungher, ascuns de pri- 
virea celorlalți, dar având posibilitatea să-i vezi pe toţi, în carne şi oase, miș- 
cându-se și vorbind aevea. Deși, principial, suntem, împotriva lucrărilor prea 

voluminoase, d. Popa na greșit, adoptând un plan de largă respirație pentru o 
zronică ce nu e numai a vieţii, ci și a vremii lui Vlaicu; în acest fel nici unul 
dintre amănuntele care puteau lămuri și contura personalitatea, așa de colţu- 
roasă şi de originală, a eroului, n'a fost trecut cu vederea, autorul având și 
posibilitatea de a reliefa puternic pe toţi acei cari au contribuit într'o oarecare 
măsură la izbânda primului sburător român. Marele merit al acestei cronici 
— care constitue secretul reuşitei sale și a tuturor operelor de acest fel — stă 
în retrăirea de fiece clipă a vieţii eroilor săi. D. Popa sa integrat vieţii lui 
Vlaicu, iar cetitorul se apropie cu fiecare pagină mai mult de sufletul celui ce 
va rămâne pentru totdeauna nu numai un erou al sboruli, ci şi un simbol al 
năzuinţilor româneşti. Cu fiecare înfrângere zdrobești o lacrimă în colțul pleoa- 
pelor, la fiecare izbândă tresari de bucurie deplină. lar spre sfârşit, când pră- 
pădul morţii Mariei Bărbulescu pustiește sufletul lui Aurel Vlaicu, simţi, chiar 
dacă n'ai știi dinainte desnodământul, că zarurile sorții au căzut și maistorașul 
Domnului se apropie de cei din urmă sbor, ca să rămâi năucit, cu privirea în 
gol, când citești ultimele sale cuvinte: «Măi gândacu' tatei, mă omori tu pe 
mine 7...» 

Ai parcă intuiţia că omul acesta, pentru care avionul era totul, a trebuii 
să rostească într'adevăr aceste cuvinte, în clipa când aripile frânte ale păsării 
lui mecanice l-au trecut din sborul către Carpaţi în sborul către porţile nevă- 
zute ale lăcașului Domnului. 

Maistorașul lui Dumnezeu poate fi împăcat acolo sus, căci aci pe pământ, 
de unde atâta a năzuit să se înalțe în văzduh, un maistru al slovei românești 
l-a dus încă odată la nemurire. 


DAN BOTTA: ALKESTIS (DRAMĂ IN TREI ACTE) 
COLECȚIA «UNIVERSUL LITERAR», 80 PG., BUCUREȘTI, 1939. 


Pentru cine cunoaște opera precedentă a d-lui Dan Botta, preferința se 
pentru un subiect de tragedie antică nu poate constitui vreo mirare. Prin înclina- 
re temperamentală și prin cultura-i temeinică în domeniul clasicismului, d-sa 
trebuia neapărat să fie ispitit de legenda așa de patetică a Alcestei. Ce subiect 
mai autentic tragic, decât durerea de a te despărţi de tot, ceeaze ţi-e drag pe 
pământ, spre a cobori în neființă, și ce poate fi mai înălțător decât sacrificiul 
vieţii tale pentru a szăpa viaţa celui pe care-l iubeşti mai presus de tine și de 
toate ? Tema aceasta, oricât de mult ar fi fost tratată, rămâne vecinic nouă ca 
şi suferința omului, fiindcă, dincolo de schema rigidă a subiectului, poetului îi 
rămâne posibilitatea să desfășoare întreaga gamă a sensibilităţii sale, 

Chiar dacă, prin urmare, d. Botta nu sar fi abătut dela legenda clasică, şi 
ar fi pășit credincios pe urmele lui Euripide, modalitatea, tratării i-ar fi prilejuit 
neîndoelni= o deplină libertate de exprimare. D-sa nu sa mulțumit însă cu ceeace 
legenda clasică — străbătând cele 25 de veacuri scurse dela prima ei transpu- 
nere pe szena teatrului nemuritor al lui Dyonisos, din cetatea zeiței înţelepciunii 
Atena — îi punea la dispoziţie <a material sufletesc de modelat și turnat în 
versuri. A preferat, spre a-și destăinui credinţa că nimic şi nimeni nu poate scăpa 
neînduplecatei morţi — și că deci, în această privință, minunile nu sunt posibile 
nici chiar în tratarea unei legende —, să dea o încheere cu totul proprie aces- 
tei drame; în locul lui Hercule, eroul sortit de legendă să readucă din drumui 
fără de întoarcere pe Alceste, d. Botta l-a adus pe scenă pe zeul Pan. lar acesta 
nu se duce în Infern, spre a răpi lui Hades pe Alceste pornită spre apele lui 
Okeanos, ci îi mântuește umbra, esența nemuritoare asemenea zeilor, — sufle- 
tul — care, sub forma unui stol de porumbei albi se înalță la cer. In acelaş 
timp Admetos, chinuit de dorul soţiei iubite, imploră pe Persephonea să i-o 
redea; atumci apare însăși soața lui Hades, pe care Admetos o crede Alceste: 
dar Persephonea e moartea însăși, şi îl duce cu ea, în neființă, pe Admetos. 

Oricât am fi forţat rezumarea finalului dramei d-lui Botta,.igdeea dominantă 
care se desprinde din desnodământul nou dat de d-sa acestei milenare tragedii 
este — așa cum am amintit — că moartea e mai presus de toate. Felul acesta 
de a considera problema esenţială a vieţii și a morţii îl situiază pe d. Botta pe 
un plan cu totul diferit de acela al concepţiei lui Euripide şi al lumii antice pe 
care marele tragi? al secolului al V-lea o reprezenta. Legenda clasică este un 
imn închinat puterii iubirii, care ridică pe om până la desăvârșita abnegaţie 
a sacrificiului şi îl purifică într'atâta încât, învingând moartea prin acceptarea 
ei pentru a răscumpăra din Infern ființa iubită, este el însuși mântuit dela moarte: 
puterea morţii nu poate cuprinde sub aripa ei decât pe cei ce înșiși, prin teama 
de moarte, se lasă atinși de ea. 

Diametral opusă este concepţia d-lui Botta. 

Pentru d-sa orice încercare de a scăpa morții este dintru început sortită 
zădărniciei, moartea fiind mai puternică decât viaţa: 


Moartea domină Viaţa, 
Moartea e mai tare ca Viaţa, 


aşa cum precizează, sintetizând în aceste două versuri, care sunt ultimele cu: 
vinte rostite de Cor, întreaga desfășurare a dramei. 
Deacee, Pan — înlocuindu-l pe Hercules — n'a putut mântui decât sufle- 
tul Albcestei : 
Din Doamna Voastră-mântuit-am umbra 
Pe care singuri zeii o mai au 
Nemuritoare. 


şi prin aceasta, ea devine asemenea zeilor: 


Intoarce-te la Rege, spune-i 

Să cadă 'n rugăsiuni înflăcărate 
Către Despoina, palida, Regina 
Din Hades, ca făptura mântuită 
Pe care eu am disputat-o 
Pământului, ea s'o așeze 'n slava 
Esenţelor a sufletului pururi. 

Va fi asemeni zeilor Alkestis ! 


Totuşi, zhiar mântuit de moarte, sufletul Alcestei se duce în împărăţia lui 
Hades, — acolo unde zeii înşiși nu's decât umbre. Căci Hades nu este numai 
moartea, nefiinţa, ci în acelaş timp esenţa tuturor lucrurilor: 


Departe de meleagul suferinţei, 

Pe o margine de apă 'ntunecată 
Unde zhiparoșii stau -de veghe 

Se 'ntinde Hades, Frigul și Paloarea 
Se sbuciumă pe malul apei... 

Acolo ești regină 

Pe tronul de porfiră, lângă zeul 
Cu plete de vioară, Persephone ! 


imperiul tău e infinit. In el 
Lucesc ca aştrii, într'o horă 
Purure, zeii. Tu eşti cel dintâi 

Şi cel din urmă sediu al Substanţei, 
Loc absoiut din :zare se coboară 
Toate simulacrele vieţii, 

Acelea care sunt doar simulacre 
Ale puterii tale, Neant! 

Această înglobare a fiinţei în neființă ar putea părea în contradicţie cu. 
ceeace poetul exprimase în imnul închinat zeului Pan, la sfârșitul actului II: 


Vino căci pasul tău înfrânge 
Moartea, pasul tău imprimă 
Materiei primordialul tremur. 
Coboară, Pan, la noi, și tresări-va 
In piepturile noastre adierea 
Vântutui Lumii. 

O Pan, Procreator, o infinită 
Substanţă, Ritm elementar, animă, 
Animă pe Alkestis... 

„Pen, tu care eşti 

Asemeni morţii. 


Contradicţia este, însă, numai aparentă : dacă înţelegem bine tâlcul azestor 
invocări, viaţa însăși nu este decât un aspect trecător al morţii eterne, iar Pan 
energia («ritm elementar») care, învingând efemera nemișcare a neființei, se în- 
toarce — ca și viața însăși — în Neant, în moarte, deci în Hades. 

Părăsind aceste câteva precizări în legătură cu zoncepţia filosofică des- 
prinsă din ultima operă a d-lui Botta, spre a ne întoarce privirea asupra aspe-- 
tului pur literar al ei, este firesc să ne oprim pentru a sublinia ceeaze ni se pare 
o confirmare deplină a credinţii noastre despre claritatea ce trebue să constitue, 
în chip nezesar, o condiţie sine-qua-non a unei opere poetice, chiar atunci când 
ea este de esență filosofică. Toţi cei cari au crezut sau au vrut să lase să se 
creadă, în anii din urmă, că poezia, pentru a căpăta o aparenţă filosofiză, trebue: 
alcătuită în chip forţat din versuri și fragmente neclare în fond şi amalgamate în 
formă, vor fi aprig desminţiţi de poezia d-lui Dan Botta. Deși, pentru d-sa versul 
nu este decât una dintre posibilităţile de a-și exprima concepţia filosofică, aceasta 
este redată în chip cinstit și clar, fără jocuri artificiale și neserioase rezultate din 
imperecheri ciudate de cuvinte. 

Frumuseţile poetice se întâlnesc aproape în fiecare pagină — cum de: 
altfel s'a putut constata din citatele anterioare, care n'au fost totuși transcrise 
pentru a scoate în evidenţă aceste frumuseți, ci spre a oglindi concepţia despre 
viaţă şi moarte a autorului. Spre a nu lungi totuşi prea mult această trecere în: 
revistă, ne mulțumim să reproducem zâteva versuri: 


Când voiu muri, cenușa mea s'o puneţi 
Peste cenuşa ei. Nu ne-or desparte 
Furtunile ce trec peste morminte, 

Nu ne-or desparte zeii, ploaia 

Ce-o trece peste noi, ne-o strânge 

Ne-o fereca întrun acelaș 

Sărut fără de saţiu... 


Sau : 


Ingere, am o soţie pe care mi-ar invidia-o zeii, 
Iubirea ei scânteie ca un chivot, 
Ca un crin la marginea genunei... 


Metrica variată a versului din «Alkestis» — în care întâlnim și fragmente 
în metru popular românesc — alternează cu pagini de proză, unele dintre ele ade- 
vărate exemple de proză ritmată, încadrându-se deplin în ansamblul operei. 

Sfârșind de însemnat azeste câteva gânduri și impresii culese dealungul 
celor trei acte ale «Alkestei» d-lui Botta, ne întrebăm ce demon ascuns l-a îm- 
pins pe autor să introducă, într'o operă de autentică și susținută vână poetică, 
pamiletul dela începutul actului III ? Desigur, săgeata împotriva criticilor cart, 

pornind dela criterii pur formale, încearză să  impartă în patru seva operelor 
poetice, ar putea fi socotită ca un intermezzo grotesc în desfășurarea acţiunii 
tragice a dramei și za atare acceptată, chiar dacă, după finalul actului II, în care 
Pan este reprezentat ca esența însăși a vieții, nu ne-am aştepta să-l regăsim 
aşa de aproape de personagiul unui ghiduș-nebun din operele dramatice ale 
epocii moderne. Dar finalul acestui intermezzo (Ah înţelepţilor, ah firoscoșilor, 
ah spirite nobile, voi sunteţi aceia cari împărţiţi trei paie la doi măgari și des- 
picaţi paiul în patru, și împărţiţi măgarilor paie despicate magistral | Voi sunteţi, 
aşa dar, autorii Patului lui Prozust și ai atâtor romane subtile și psihologice cari 
fac desfătarea măgarilor !), în care autorul atacă pe un scriitor contemporan nouă, 
ni se pare zu totul nepotrivit într'o operă ca «Alkestis», el fiind mai de grabă 
bun de introdus într'o piesă inspirată din Aristofan. Este o autocoboriîre, la care 
nimic din ţinuta literară a d-lui Botta nu ne îndrituia să ne așteptăm. Şi deaceea 
nădăjduim ca ea va rămâne izolată. 


IOACHIM BOTEZ: INSEMNĂRILE UNUI BELFER 


FUNDAŢIA PENTRU LITERATURĂ ȘI ARTĂ «REGELE CAROL II», VOL. II, 
298 PAG., 1939, BUCUREŞII. 


Cu volumul al doilea din însemnările sale, d. Ioachim Botez își contu- 
rează definitiv locul în literatura noastră contemporană. Insemnări de profe- 
sor purtat prin multe târguri înecate în glod și cufundate în praf, uneori pentru 
plăcerea de a schimba orizontu! ochilor şi al gândurilor, dar de cele mai mulie 
ori mânat de îndeletnicirile sale profesionale; schiţe în care prinde, cu o ușu- 
rință excepţională şi o netăgăduită putere de redare plastică, pitorescul locu- 
rilor și hazul trist al oamenilor, sfredelind atâtea suflete haine cari şi-au 
ales ca meserie modelarea aluatului sufletesc din care se plămădesc oamenii 
de mâine. 

Nimeni n'ar putea să nege că majoritatea dascăHlor din învățământul se- 
cundar nu-și prea iubesc ocupaţia, reproşând soartei că i-a pironit de catedră, 
după cum nimeni nu va contesta că destui prafesori nu prea știu carte şi mulți 
nu au în suflet — sau nu mai au — acel dram de înţelegere și bunătate fără 
de care nu te poţi apropia de sufletul copilului. Trista stare a învățământului 
nostzu secundar, ros de racile, pe care nu e locul să le desbatem cu prilejul 
analizei unei opere literare, are însă — în primul rând — această zauză de 
ordin psihologic, surprinsă de d. Botez în toată cruzimea ei: majoritatea co- 
vârşitoare a profesorilor sunt nemulţumiţi, socotindu-se nerăsplătiți îndeajuns 
nici cu salariul de ocară pe care-l primesc, nici de consideraţia socială pe care 
o au. Şi aceasta numai din lipsă de spirit filosofic: căci, dacă toţi ar avea înţe: 
lepciunea d-lui Botez și s'ar gândi ză puţin a lipsit ca în loc de profesori să 
fi ajuns cismari, slugi la prăvălie, sau negustori ambulanți, profesoratul li sar 
părea un adevărat dar dumnezeesc... 

Pornind dela această constatare de ordin general, este limpede că toate 
tipurile de profesori și profesoare din însemnările sale — răi sau  meschini, 
vulgari sau proști, pedanţi sau neştiutori, înăcriți sau cu totul lipsiţi de uma- 
nitate şi de cultură — sunt dureros de autentice. Câteva rânduri îi ajung dom- 
nului Botez pentru a-i zugrăvi, şi două-trei pagini sunt de cele mai multe ori 
destule spre a povesti cu umor nedesminţit una sau două s-ene trăite alături 
de aceste specimene ale faunei didactice: Tapirul, Limbricul, Păiajenul sau 
Pupăza — toți sunt ființe aevea, populând cu răutatea şi insuficiența lor caa- 
celariile şcolilor... 

Autorul nu afirmă nicăeri că n'ar exista şi n'ar fi întâlnit, în lunga-i 
carieră de pereprinări voite şi nevoite de-alungul ţării, şi altfel de profesori — 
adevăraţi dascăli. Dar așa de rar şi de puț:n vorbește de ei, încât ai spune că-i 
socotește cantitate neglijabilă. Psihologiceşte, preferința vădită a d-lui Botez d= 

a zugrăvi, ridiculizându-i, numai pe cei cari nar trebui să mai rămână în în- 
vățământ, se explică desigur printr o înclinare specifică a spiritului său; şi dacă 
ar fi să-i căutăm și un scop, acela ar fi dorinţa de îndreptare — ridendo casti- 
pai mores, potrivit maximei poetului din Roma lui August. 

Dar, generalizând răul pentru a-i da valoare de adevărat fenomen social, 
d-sa a provocat reacţiunea unor colegi și colege care se temeau de o posibilă 
identificare cu unii sau alții dintre belferii însemnărilor d-lui Botez... In fapt, 
tocmai această aparentă generalizare a răului şi trezerea cuw vederea a speci- 
menelor de adevărată umanitate, e punctul vulnerabil al tipurilor zugrăvite 
de autorul însemnărilor beifericești. Constatare căreia i sar putea răspunde 
chiar cu ce-am precizat mai sus, că tipurile cari i-au sărit în ochi, influențându-i 
retina şi fixându-i-se pe pomelnicul amintirii, sunt ele care contrazic noțiunea 
de adevărat profesor și de om, şi acestea trebue biciuite chiar de uu om al 
școalei. 

S'ar putea, desigur, să greșim, atribuind operei d-lui Botez o prea vădită 
tendință — și nu ne vom opri nici o clipă asupra oţioasei discuţii despre arta 
cu tendinţă sau fără. Dar sub pojghița ironiei biciuitoare se ascunde o incon- 
testabilă îndurerare pentru tot zeeace este silit să vadă. Deaceea, de câte ori 
evadează din școală — sau mai de grabă din amintirile școlare — d. Botez 
este un admirator aproape idilic al naturii şi al oamenilor cari se integrează aces- 
teia. Chiar în aceste evadări însă, orice notă este prinsă de receptorul pos- 
tului său de observaţie întins pe toate lungimile «de undă: pildă vie stă, între 
altele. szhiţa «Singur pe ape» — cu călătorii străini conduşi de un ataşat 
român, cărora d. Botez se amuză să le facă o şotie, arătândurle un turn de 
apă și botezându-l temniță rusească... Nu pentru a râde de bieţii oameni, ci 
pentru a întrerupe monotonia insuficienţei «ataşatului»: «Minister de externe, 
misiune, atașat, diurne, bani aruncaţi în vânt și în unda fără de popasa 
Dunării...» 


A face însă o obiecţie zapitală unui scriitor pentru că — voit sau limitat 
de propriile posibilități — își reduze gama tipurilor umane ale operei sale la 
un anumit grup, este, din punct de vedere al criticii literare, o greșală. Căci 
orice autor are predilezţiile sale, preferinţe care mai la urmă constitue însuşi 
specificul genului său. Singura condiţie care se poate pune scriitorului este 
ca aceste tipuri să fie autentic zugrăvite, trăind aevea în paginile cărţii şi 
prezentate într'o formă cu adevărat literară. Condiţie pe care «însemnările» 
d-lui Ioachim Botez o împlinesc cu prisosinţă. 

Privind însă aceste însemnări şi sub alt aspect, suntem aproape siliţi 
să remarcăm o curioasă tendinţă a autorului spre scatologie. Nu suntem din- 


ire acei cari își ascund fața după palmele cu degetele reșchirate — spre a 
vedea destul de bine ceeace spun că nu pot să vadă —, şi care-și înfundă 
nu tozmai temeinic vata în urechi — spre a auzi ceeace spun că nu vor să 


audă. Inţelegem chiar necesitatea organică pe care o poate simți po- 
vestitorul de a pipăra din când în când însemnările sale cu câte o 
trăsătură mai brutală, chiar  trivială. Dar, din acest punct de vedere, d. 
Ioachim Botez lasă impresia unui om care pune piper șin prăjitură... Rare 
sunt însemnările din zare să lipsească cel puţin o pomenire a unora dintre 
lucrurile şi faptele despre care în general — și nu din ipocrizie — oamenii 
preferă să nu vorbească decât atunci când sunt porniţi pe anecdote pornogra- 
fice. Și destul de numeroase sunt schiţele al căror subiezt este croit pe măsura 
unor asemenea anecdote. 

Nu ştim dacă avem dreptate, dar ni se pare ceva voit în această plă- 
cere puţin curioasă de a pipăra excesiv schițele sale. Căci altfel, ce bizar om 
ar trebui să fie d. Botez, dacă evenimentul ce! mai de seamă pe care a socotit 
că-l poate povesti din trecerea prin Elveţia, este faptul că tovarășul de drume- 
ție și-a stricat stomacul mâncând rasol de carne de cal şi suferind anumite 


consecinţe |... 
Contrastul dintre fragmentele descriptive — tablouri idilice de câmpuri 
şi târguri pierdute în depărtările uitării — și această insistentă poposire asu 


pra cuvintelor și situaţiilor scabroase, hotărît neliterare, sare isbitor în ochi 
Dacă această latură a scrisului său este tot așa de organic zresută din însăşi 

seva talentului său, nu rămâne decât explicaţia unor contraste înăscute şi nu 
făcute, care, împletindu-se, dau operei literare a d-lui Ioachim Botez înfățişa- 
rea unui lanus Bifrons: deoparte o față hâdă de belferi, din care a dispărut 
orice urmă de umanitate şi în jurul cărora a crescut mucegaiul cu izul hoitu- 
lui; de cealaltă o faţă senină, resfrângând lumina: unei zile însorite  într'un 
târg de provincie. 

Ambele cizelate însă de o daltă meşteră în arta mânuirii condeiului. 


MIRCEA ELIADE: FRAGMENTARIUM 
ED. «VREMEA», 160 PAG., 1939, BUCUREŞII. 


Dela primele sale manifestări în domeniul exprimării gândurilor pe calea 
grafică, d. Mircea Eliade a dat dovadă de o excepțională curiozitate spirituală. 
Această curiozitate neobosită, vecinic reînoită, specifică marilor cercetători, nu 
numaăi că nu s'a atenuat, cu trecerea anilor — așa cum se întâmplă cu cei mai 
mulți dintre «tinerii teribili» — ci, dimpotrivă, a mers crescând, îmbrăţișând do- 
menii pe cât de vaste, pe atât de variate. Nici unul dintre acestea nu l-a mul- 
țumit însă suficient pentru a-l reține prea multă vreme: dela literatură la filo- 
sofia orientului, dela studiile de folklor şi magie la istorie, dela preocupările 
politice la traduceri, toate l-au interesat şi prin toate aceste domenii sa plim- 
bat cu aceeași ușurință, dar nicătri nu şi-a instalat un cantonament cu oarecari 
veleități de definitivare. Acest gen de activitate multiplă îşi are avantagiile 
şi desavantagiile lui, părţile bune ca şi cele rele, opera sa cu atât de diverse 
fațete nefiind — et pour cause — toată egală. Aceasta este dealtfel pricina pentru 
care d-sa na putut deveni un cercetător statornic, întrun domeniu anumit, a- 
dâncindu-l pe măsura posibilităţilor sale, căci niziodată ogoarele pe -care cu- 
riozitatea spiritului său a răsturnat brazde nu s'au bucurat de arătură cons: 
tantă şi regulată. Totuși maniera aceasta nu poate fi confundată cu superficiali- 


tatea, deşi — dacă ar fi să frângem o săgeată pornită din destinderea târzie a 
strunei unor amintiri mai vechi (şi de altfel fără nici o legătură cu volumul 
-are formează obiectul acestor însemnări) — ea l-a dus uneori la rezultate vulne- 


rabile, cum ar fi acele traduceri făcute cu o grabă de neiertat ce i-au atras, la 
timpul lor, mustrări deplin întemeiate. Ă 

Volumul «Fragmentarium» este o imagine în mic a diversităţii preocupă- 
rilor d-lui Mircea Eliade: note şi esseuri de mică întindere, publicate în reviste 
— cele mai multe în «Vremea», între 1936—1939 — uneori abia indicaţii sumar 
trasate ale gândurilor notate în treacăt, cu intenţia — mărturisită în prefaţă — 
de a fi ulterior desvoltate. Această amplificare, la care, dealtfel, autorul nu a 
renunţat, a întârziat însă peste aşteptările sale, şi de aceea a preferat să strângă 
în volum însemnările, republicându-le aşa cum au apărut. Dar, oricât nu şi-ar fi 
precupeţit d. Mircea Eliade osteneala, i-ar îi fost greu— trebue să recunoaștem 
— să întârzie până ar fi avut răgazul necesar pentru desvoltarea tuturor su- 
biectelor schițate în cele peste 60 de esseuri şi note ale volumului. Aceasta, 
pentru bunul motiv că mai toate subiectele sunt susceptibile de o desvoltare 
ce ar merge până la proporţiile unui volum de sine stătător... 

Revenind la îndatorirea noastră critică, pe care trebue să ne-o îndeplinim 
chiar față de un autor ostil criticii (din convingerea că nimic nu s'a creiat, prin 
critică, dealungul istoriei), suntem nevoiţi să observăm, aşa cum am mai spus 
şi cu alt prilej despre altele, că face parte din categoria cărţilor celor mai puţin 
potrivite pentru recenzare. Restricţie valabilă, bine înţeles, numai dacă — prin 
ceastă observaţie de drămăluire critică a unei opere — înţelegem nu numai 
semnalarea şi rezumarea ei, atunci când e posibil, ci colectarea întrun mă- 
nunchi de însemnări a esențelor operei. (Căci dacă, precum am arătat mai sus, 
aproape toate problemele tratate în aceste note sunt susceptibile de o mai 
amplă desvoltare, tot astfel fiecare din aceste esseuri poate da loc la nesfârşite 
discuţii contradictorii. Dacă n'ar fi decât problema gândurilor pe care nu le du- 
cem până la capăt, până la deplina lor realizare — şi tot sar putea susține 

desbateri neasemuit de vaste: întradevăr, dacă fiecare om ar putea exprima 
într'o formă adequată gândurile ze iluminează ca fulgerele câmpul comun al 
înțelegerii fiecăruia, atunci lumea s'ar bucura astăzi de o eflorescenţă infinit 
mai bogată de opere vecine creaţiilor geniale. 

Ne mulțumim, deci, să mărturisim simpatia neprecupețită pentru continua 
frământare spirituală a d-lui Mircea Eliade, recomandând — în aşteptarea unei 
opere de vaste proporţii, în care fiecare problemă să fie cuprinzător tratată — 
lectura volumului acesta de fragmente, de conținut mai mult filosoiico-istoric, 
decât literar. 


MiRCEA ELIADE : IERBURILE DE SUB CRUCE 


EXTRAS DIN «REVISTA FUNDAȚIILOR REGALE», NOV. 1939; 20 PAG. 
1939, BUCUREŞTI, 


Acest mic studiu vine, în chip cu totul potrivit, pentru a confirma consta- 
tările noastre de mai sus privind varietayea preocupărilor d-lui Mircea Eliade. 
Deaceea ne vom mulțumi să-i. rezumăm datele esenţiale, constatările amintite 
fiind întru totui valabile şi în cazul acesta. 

Pornind dela precizarea că legenda «ierburilor de sub cruce» sa transmis, 
dela începutul creștinismului, în diferite forme, până în literaturile populare 
contemporane — şi chiar în cea românească, din care citează câteva exemple 
concludente — d. Mirzea Eliade arată că deşi, uneori, sa ajuns la interpretarea 
că lisus a =reiat aceste plante spre a-și vindeca rănile, singura explicație vala- 
bilă pentru acest mit — oglindit într'un vast ciclu de legende —este că, prin pu- 
terea creiatoare şi salvatoare a sângelui Mântuitorului — «plantele de sub cruce» 
au fost transformate în plante de leac. Dealtfel, potrivit acestor legende, din 
sângele Mântuitorului nu răsar numai ierburi de leac, ci chiar plantele care asi- 
gură existența neamului omenesc (grâul, etc.). După ce fixează aceste date, d. 
M. Eliade aminteşte legendele similare ale antichităţii, precizând însă că semni- 
ficaţia lor era pur magică. 

Aiurea, în Orient, tema creaţiei plantelor este, precum arată d-sa, inte- 
prată în însuşi actul creerii Cosmosului de către divinitatea primordială, prin 
autosacrificiu. Ceeace reprezintă o poziţie intermediară între aceea a lumii me- 
diteraneene şi acele legende orientale care inversează rolurile, explicând origina 
speciei omenești prin nașterea ei dintr'o specie vegetală. Autorul extinde dealt- 
fel cercetarea sa, arătând, tot pe baza legendelor, atât occidentale cât şi orien- 
tale, relaţia genetică dintre om și plantă: născut dintr'o plantă, eroul legendei 
se transformă, după moarte, tot în plantă, ceeace nu. înseamnă de fapt decât 
o aparentă schimbare de înfățișare. 

In încheere, întorcându-se la punctul de plecare, d. Mircea Eliade se o- 
preşte la concluzia că în legendele ierburilor crescute sub Crucea Mântuitorului 
— derivate din credinţele străvechi, împrumutate de creştinism din lumea pă- 
gână — se pot deosebi următoarele teme mitice arhaice: «a) mitul creaţiei lumii 
vegetale din corpul unui zeu; b) creaţia unor anumite specii vegetale din sân- 
gele sau sămânţa unui zeu sau a unei fiinţe mitice răpuse în împrejurări tragice;; 
c) solidaritatea mitică între om şi plantă». 

Toate acestea au primit însă, «un sens nou şi o nouă substanță metafizică, 
îndată ce au fost as'milate de creștinism», care a «introdus o perspectivă nouă 
în lumea mistică și morală», «acordând valori spirituale tuturor miturilor refe- 
ritoare la creaţie, naștere şi moarte». 


C. ANTONIADE : FIGURI DIN CINQUECENTO (PRINCIPESE, 
CURTENI ȘI CURTIZANE) 
FUNDAȚIA PENTRU LITERATURĂ ŞI ARTĂ «REGELE CAROL ll», 
366 PAG., 1939, BUCUREȘTI, 


Una din lipsurile cele mai reale ale culturii românești contemporane este 
— după părerea noastră — superficiala cunoaștere a celor două mari epoci de 
strălucire spirituală ale lumii mediteraneene: antichitatea clasică greco-romană 


C. Antoniade: Figuri din Cinquecento 179 


şi Renaşterea. Oricât sar supăra admiratorii marilor realizări tehnice contem- 
porane şi oricât, pe nedrept dealtfel, ne-ar socoti pe noi maniaci «laudatores 
temporis acti», orizonturile de cremene dincolo de care mintea omenească na 
putut încă străbate sunt, și astăzi, aproape în toate domeniile, aceleaşi la care 
sa oprit antichitatea grecească. După cum, potrivii spiritualei observaţii a unuia 
dintre poeţii epocii lui August, lumea zontinua — în secolul acela — să se 
mulțumească cu fărâmiturile rămase dela masa lui Homer, tot astfel, astăzi, 
omenirea nu face altceva decât să frământe, încercând să le învestmânte întro 
altă haină formală, adevărurile descoperite şi formulate acum 25 de secole. Fie 
că ne place, fie că ne displace, suntem s.liţi să constatăm că posibilităţile minţii 
omenești sunt cu totul limitate. In afară de domeniul mecanizei şi de cel al 
științelor fizico-chimice, nu ne putem lăuda cu realizări zare să le depășească 
pe cele ale clasicismului — mai ales dacă ne referim la adevăratele bunuri 
creiatoare de civilizaţie, acelea spirituale. 

Ni s'ar putea obiecta, desigur, împotriva afirmației dela inceputul acestor 
rânduri, că amândouă epocile amintite figurează, potrivit programei analitice. în 
toate manualele de istorie ale învățământului secundar, mai mult sau mai puţin 
desvoltat tratate. Dar, numai cu atâta, înţelege oricine, nu se poate ajunge la 
asimilarea bunurilor spirituale ale unor civilizaţii, transformate astfel în simple 
obiecie de studiu, neînsufleţite şi fără nici un rol în compoziţia organică a cul- 
turii noastre contemporane. Circulaţia valorilor culturale se face pe alte căi de- 
cât pe acelea pur didactice, firesc limitate şi ca posibilitate şi ca finalitate. 
Ceeace ne lipseşte — pentru'a uinple această regretabilă lacună — sunt studiile 
asupra celor două epoci; și nu atât studiile de sinteză, care să îmbrăţișeze în 
întregime una sau cealaltă dintre epoci, ci acelea destinate cunoaşterii nenu- 
măratelor momente importante şi a variatelor aspecte ale clasicismului şi ale 
Renașterii. Clasicismul francez, care, în atâtea privinţe, nu este decât o copiere 
directă a antichităţii greco-romane, sa bucurat şi se bucură de o. soartă mult 
mai bună; faptul se datorește, desigur, în primul rând posibilității de cunoaștere 
directă, prin lectura operelor în chiar limba originală, dar şi tendințelor de mi- 
metism cutlural, faţă de tot ceeaze este francez, ale celei mai mari părți din pă- 
tura intelectuală românească. Majoritatea acestor nedesminţiţi admiratori ai cla- 
sicismului francez nu știu, însă, că acest fenomen cultural nar fi fost posibil 
fără punerea la contribuţie, în proporţii covârșitoare, a clasicismului adevărat 
— adică greco-roman. | 

Renașterea italiană, ea însăşi izvurită din proiectarea luminilor clasicis- 
mului greco-roman asupra secolelor XV şi XVI, nu reprezintă, pentru destui de 
mulţi intelectuali români, decât o formulă cu conţinut vag, şi fără nici o rezo- 
nanţă de autentică spiritualitate. Aceasta, în parte, din pricina limitatei cunoaș- 
teri a limbii italiene în ţara noastră, dar — mai ales — din motivul amintit mai 
sus: studiile de acest fel, apărute în România, sunt aşa de puţine, încât pot fi 
numărate p2 degete. Iar dacă ne gândim și la răspândirea lor, firesc limitată, nu 
ne va fi greu să înțelegem cât de puţin şi de incomplet este cunoscută la noi 
Renaşterea italiană. Despre clasicismul greco-roman, pe care dealtfel nu l-am 
introdus în aceste consideraţii preliminare decât pentru necesitatea de a schița 
problema în întregul ei, se poate spune cel puţin atâta, așa că nu e nici un motiv 
să mai insistăm, 

In situaţia aceasta aşa de ingrată a literelor şi a culturii românești, nu 
poate fi subiect de mirare faptul că socotim drept o plăcută îndatorire să sem- 
nalăm, cu toate laudele cuvenite, râvna cu care, în ultimii ani, d. C. Antoniade 
încearcă să rupă acest văl al necunoașterii şi să prezinte publicului românesc 
figuri proeminente și aspecte caracteristice ale Renaşterii. Cartea sa despre 
«Principele» lui Macchiavelli, ca şi cele două volume de «Figuri din Cinquecento», 
stau cu cinste alături de vechea «Renaștere la Florența», publicată acum aproape 
două decenii de fostul profesor al Universităţii bucureştene, Ramiro Ortiz, și 
de contribuţiile profesorului Alex. Marcu în acelaş domeniu, dintre care amin- 
tim pe cea din urmă, «Figuri femenine din Renaştere». 

Al doilea volum de figuri cinquecentești al d-lui Antoniade, — «Princinese, 
curteni şi curtezane» — este alcătuit din trei părţi, de întindere inegală, indicate 
în însuşi titlul volvmului. In prima parte e prezentat «Baldascare Castiglione 
şi Curtea dela Urbino», personagiul acesta fiind tipul consacrat al curteanului 

periect din epoca Renașterii: humanist desăvârșit, diplomat în slujba unor prin- 
cipi şi în urmă în serivicul Papei, la nevoe chiar om de arme; a doua înfățișează 
pe «Isabella d'Este şi Curtea din Mantova», una dintre cele mai strălucite «prin- 
cipese» ale epocii; în sfârșit, ultima parte, cea mai puţin întinsă, de altfel, cu- 
prinde povestirea vieţii a trei renumite curtizane italiene ale Renașterii. 

Nu vom încerca aci să rezumăm volumul: nu pentrucă rezumarea unei ast- 
fel de lucrări ar putea însemna cumva o osteneală prea mare, ci pentrucă o 
asemenea operaţie n'ar putea da decât o imagine incompletă şi chiar neexactă 
a bogăției de conţinut din acest voulm. Cine ar crede, judecând după titlurile 
celor trei părţi care compun volumul, că este vorba de câteva biografii mai 
mult sau mai puţin migălos povestite, s'ar înșela cu totul, fiindcă o întreagă epocă 
din ultimele decenii ale secolului XV și din primele decade ale secolului 
următor, trăeşte în paginile cărţii. Personagiile sunt, dealtfel, nu numai zontem- 
porane între ele, dar au, toate, directe legături de familie sau de altă natură, așa 
încât, în fiecare capitol, regăseşti bună parte din personagiile celorlalte capitole, 
care se conturează și se amplifică treptat, acţiunile înseși întrețesându-se în așa 
fel că, dacă ai cetit prima parte, continuând lectura te simţi deplin familiarizat 
cu atmosfera generală a Italiei din  Cinquecento, zu mediul diferitelor curţi 
princiare și ducale ale peninsulei, și chiar cu diferitele figuri care strălu- 
zesc prin cultura sau prin acţiunile lor pe scena așa de amplă și de po- 
pulată cu «actori» de prima mână, regăsindu-le ca pe vechi cunoştinţe: Papi şi 
împărați, duci şi principese, scriitori şi curtizane, cardinali şi artiști, curteni 
şi condotieri, toţi reconstitue o vastă frescă a Renașterii, epocă aşa de deosebită 
de spiritul vremurilor noastre şi aşa de aproape, nu numai prin formele pe care 
le imita, ci prin însăşi mentalitatea specifică a timpului, de vremurile  clasi- 
cismului eleno-roman. A fi cardinal sau chiar papă, nu însemna a fi un sfânt 
călugăr, ci un om de cultură și de lume, prezenţa curtizanelor în jurul demni- 
tarilor bisericii romane neconstituind, pentru oamenii acestei epoci, nici un 
motiv de scandal. Căci aceste demne urmaşe ale  hetairelor antichităţii, de- 
parte de a fi claustrate, ca îndată după apusul vremurilor de strălucire ale 
Renaşterii, în cartiere speciale, duzeau dimpotrivă o viaţă cu totul liberă, având 
o întreagă suită. După cum orice principesă sau ducesă trebuia, potrivit ran- 
gului său social, să aibă o curte, de unde nu puteau lipsi humaniștii învăţaţi 
şi poeţii cei mai renumiți ai Italiei, tot astfel marile curtizane aveau, în timpul 
lor de glorie, o suită de admiratori, tineri și mai puţin tineri, și printre aceștia 
cel puțin un poet, care-i dedica «rimele» sale, sau îndeplinea oficiul de «co- 
rector» al versurilor nu întotdeauna fericit inspirate ale curtizanii. 

Cesace, pe lângă această incontestabilă libertate de spirit, poate fi so- 
cotită una dintre trăsăturile esenţiale ale Renaşterii, este — împreună cu eflo- 
rescența neasemuită a humanismului — marea dorință de a se cultiva a cla- 
selor nobile ale epocii. Din acest punct de vedere, nu se făcea nizi o deose- 
bire între educaţia dată copiilor și tinerilor de ambele sexe, de multe ori chiar 
educaţia fetelor fiind mult mai aleasă, mai deplină decât a băeților, dintre 
care foarte mulţi erau destinaţi carierii armelor; ceeace însă nu-i împiedica 
întotdeauna să se cultive... Când ne gândim la ducesele care vorbeau şi scriau 
latinește, cunoscând temeinic întreaga literatură eleno-romană, ne cuprinde o 
neînvinsă melancolie față de sărmana concepţie materialistă a timpurilor noas- 
tre, în care învățământul limbilor clasice este „socotit nefolositor şi redus la 
ultima expresie ! 

Dar, se cuvine să nu prelungim prea mult şirul acestor gânduri isvorite 
din lectura cărții d-lui Antoniade. Dacă am spune numai că acest volum trebue 
cetit, ar fi cu mult prea puţin. Chiar dacă, prin <aracterul lui stufos, plin de 
fapte, de date şi de personagii în continuă acțiune, lectura volumului nu va fi 
fiind uşoară pentru toată lumea, oricine îl va lua în mână va fi transpus, pentru 
câteva ceasuri, înapoi cu mai bine de patru sute de ani, Într'o atmosferă făcută 
par'că din altă substanţă şi întrun mediu clădit pe alte dimensiuni spirituale. 
Fără să putem aprecia — din bogăţia de informație a acestui a! doilea volum 
al «Figurilor din Cinquecento» — ceeace e împrumutat altor autori și "eeace 
este interpretare şi concluzie proprie d-lui Antoniade (apreciere ce n'ar putea 
fi făcută decât de un temeinic specialist în studiul veacurilor Renasterii), re- 
constituirile asa de vii ale curților principatelor italiene şi figurile pline de 

viaţă, aşa de meşteșugit zugrăvite ale personagiilor descrise se datoresz, incon- 
testabil, meritelor sale de scriitor, demne de subliniat. Dacă, totuşi, din îndato- 
rire de critic, ar trebui să relevăm şi cele câteva amănunte ce ne-au surprins în 
cursul cetirii volumului — fără ca aceasta să însemne cât de puţin că vrem 
să căutăm nod în papură —, ne-am mărturisi mirarea, pe de o parte, pentru așa 
de insuficienta folosire a virgulelor, în lipsa cărora, cel puţin uneori, fraza nu 
are întreaga claritate dorită, și, pe de altă parte, pentru predilecţia autorului 
faţă de o serie de termeni de esenţă prea pur franceză, care sar fi putut ușor 
inlozui. Dar, față de toate calităţile de fond şi compoziţie ale volumului, aceste 
mici scăderi pot trece chiar neobservate. 


PIMEN CONSTANTINESCU: LIMBA ȘI LITERATURA ITALIANĂ 
LA SIBIU 
ED. «SIBIUL», 24 PAG., 1938, SIBIU 


D. Pimen Constantinescu, unul dintre tinerii profesori de limba italiană 
ai învățământului nostru secundar, este un entuziast admirator al culturii ita- 
liene. Admiraţia sa nu se manifestează însă numai prin vorbe, ci printr'o bo- 
gată activitate desfășurată pentru încetățenirea în Sibiu a culturii şi limbii lui 
Dante. Broșura semnalată aici este dedicată expunerii operei sale pe acest tărâm 
încă nedesțelenit. a 

Amintind soarta destul de vitregă pe care legile şi regulamentele au re- 
zervat-o limbii italiene în școlile noastre, d-sa arată cât de primejdioasă poate 
ti — pentru o cultură în formaţie, ca aceea românească — predominarea aproape 
exclusivă a unei singure zulturi, în speță cea franceză, și cât de folositoare ar 
fi, dimpotrivă, pentru o armonioasă închegare a ei, o mai temeinică și răspândită 
cunoaștere a civilizaţiei italiene. «Desolidarizarea de romanitate şi de Roma în 
general — spune d-sa — echivalează cu o sinucidere nemotivată sau o tră- 
dare a misiunii noastre istorize, așa cum reducerea latinității noastre la o su- 
perficială franțuzire e o imensă greșală și un crescând pericol». 

Această caldă pledoarie se închee cu o «autobibliografie italo-română pe 
anul 1937» şi zu un rezumat italian al întregului text. 


TRAIAN GERMAN: TOVĂRĂȘIILE DE CRĂCIUN ALE 
FECIORILOR ROMÂNI DIN ARDEAL 
EXTRAS DIN «ANUARUL ARHIVEI DE FOLKLOR», V; 24 PG.+3 PL., 1939, 


BUCUREȘTI 
Interesantele observaţii ale d-lui Traian German nu sunt — precum aflăm 
din nota din prima pagină — decât «spicuiri dintr'o lucrare în manuscris, cu- 


prinzând descrierea obiceiurilor dela Crăciun, Anul Nou şi Bobotează, adunate... 
din peste cincisute de sate din Ardeal». Aceste însemnări au totuși o deose- 
bită importanţă, nu atât prin caracterul noutăţii, cât pfin ceeace dovedesc din 
punct de vedere al unităţii civilizației românești pe tot cuprinsul Transilvaniei. 
Căci, deși în foarte multe sate şi char regiuni, obiceiurile descrise de autor au 
dispărut cu totul, faptul ăc ele au putut fi constatate încă, în forme identice de 
manifestare, în diferitele regiuni ale Transilvaniei, dovedește că ele au avut o 
răspândire generală în întreaga provincie românească ; dela Nord şi Vest de 
Carpaţi. Publicarea integrală a studiului d-lui German se impune nu numai 
pentru că problema tratată este deosebit de importantă în sine, ci şi spre a se 
vedea în ce măsură se poate vorbi de o. identitate a fondului: și a formelor! aces- 
tor manifestări populare din Transilvania și de dincoace de munți. x 
Semnalând capitolul publicat în «Anuarul Arhivei de Folklor» și așteptând 
apariția integrală a studiului — care va trebui neapărat să cuprindă și para- 
lela aceasta între Transilvania şi celelalte provincii românești —, am dori ca 
autorul să evite întrebuințarea celor câteva provincialisme care se repetă în 
SGriăul său, ajtfel destul de îngrijit (româneşte se spune în Țara Oltului, nu pe 
Tara Oltului ; iar a avea lipsă nu trebue încetățenit în limba cultă). 
Vladimir Dumitrescu 


m «Viaţa Basarabiei» (anul IX, nr. îi, 
Ianuarie 1940, Chişinău) intră, cu acest 
caiet, în al nouălea an de apariţie regu- 
lată. Intr'un entuziast «Cuvânt înainte», 
semnat de Pan. Halippa, directorul re- 
vistei, se arată realizările de până acum 
ale «Vieţii Basarabiei» și se  schițează 
alte puncte de program, care se cer în- 
făptuite. Urmează prezentarea câtorva as- 
pecte din viaţa și activitatea patriotului 
şi filantropului basarabean Vasile Stro- 
escu, datorită lui Alex. Ciulcu; un docu- 
mentat articol «Cetățile de pe Nistru» 
de prof. Gh. Rașcu și crâmpeie de amin- 
tiri, pe cari, autorul lor, Nicolae Po- 
povschi, le intitulează «Din negura tre- 
cutului». Poesiile iscălite de N. F. Cos- 
tenco, Sergiu Matei Nica, Teodor Nencev 
și Sanda Condrea rețin atenţia prin pros- 
pejimea imaginilor şi unele expresii fru- 
moase. Vioaie cronică regională. 

E In «Ramuri» (anul XXXI, nr. li— 
12, Noembrie—Decembrie 1939, Craiova), 
sub semnătura lui Jean  Pozubski, in- 
teresante contribuţii la cunoașterea vie- 
ţii și împrejurărilor în care a murit po- 
etul Alexandru Pușchin. Autorul zugră- 
veşte putreziciunea societăţii rusești, în 
special a Petersburgului, din primele de- 
cade ale secolului XIX, cu ofițeri spil- 
cuiţi, ambasadori perfizi şi cucoane ușu- 
ratece, printre care și Natalia Nicolaevna 
Gonciarov, soția și autoarea tragediei fa- 
miliare a lui Puşchin; cucoane din așa 
zisa elită, cu verificate aptitudini de 
moraliste, dar care nu se rușinau să vizi- 
teze, destul de des, diverse alcovuri, ale 
căror stăpâni se nimereau să fie, iarăși 
destul de des, înseși capetele  înzoro- 
nate... 

In acelaş număr, captivează  povesti- 
rea din alte vremi a lui Nicolae al Lu- 
pului: «O tragere de artilerie». 

Bi «Căminul» (anul XVI, nr. 1, la- 
nuarie 1940, Galaţi), organul cultural al 
societăţii «Solidaritatea» a clerului epar- 
hiei Dunărea de Jos, publică, în între- 
gime, cuvântarea Suveranului rostită la 
Constanţa, pe zona militară, cu prilejul 
Anului Nou. În continuare, o închegată 
poesie, «Govora», de V. Hondrilă și un 


studiu al profesorului Gh. Munteanu- 
Bârlad despre «Mânăstirea și Școala Ro- 
mânească dela Mavromol, din Galaţi, 
în veacul al XVIll-lea». Sub titlul «In- 
semnări pe marginea vremii», preotul 
Teodor Iordache, unul dintre merituoşii 
mânuitori de condeiu ai clerului nostru 
tânăr, remarcă și rectifică anumite afir- 
maţii apărute în presa periodică, privind 
biserica strămoșească. Stil viguros, din 
care nu lipsește nici ironia, 

BM Printre publicațiile care îmbrăţişea- 
ză numai problemele ținutului unde apar, 
«Arhiva someșană» din Năsăud ocupă unu 
loc de frunte. Ultimul caiet (nr. 26/1939) 
este închinat liceului năsăudean, care 
şi-a serbat de curând 75 ani de existenţă. 
Virgil Șotropa, directorul revistei, arată 
străduințele depuse pentru înființarea și 
menţinerea acelui liceu, care a trăit 
«smerit în acest colț de ţară, desvoltând 
după putință o munză asiduă în folosul 
națiunii și ai cărui alumni, în număr co- 
vârșitor copii veniţi din sate sărmane a- 
vropiate și depărtate, cu -slănina, brân- 
za şi mămăliga aduse de-acasă, Îmbră- 
caţi în hăinuțele cele mai simple, dar cu 
sufletul dornic de cultură, își croiau cu 
privaţiuni şi chiar cu suferințe condiţiile 
existenţei proprii viitoare, muncind  ast- 
fel pentru folosul și propășirea neamului. 
Iuliu Moisil, unul dintre elevii liceului, 
evocă viaţa de școlar, întărind cu a- 
mintiri personale afirmaţiile lui Virgil 
Şotropa. Revista mai  <uprinde scrisoa- 
rea adresată în 1876 din partea «adunării 
generale a Comitetului administrator de 
fonduri școlare năsăudene» către căpita- 
nul suprem Alexandru Bohăţel, conducă- 
torul de atunzi al Districtului Năsăud și 
mare sprijinitor al iniţiativelor româ- 
nești, szrisoare prin care i se aduc mul- 
țumiri pentru ajutorul dat la înființarea 
liceului; «Viaţa religioasă, socială și cul- 
turală în ținutul nostru» de Pamfil Gra- 
pini; «O monograiie a Văiei Rodnei» de 
Basiliu Başota și numeroase  informați- 
uni culturale locale. 

T. AL. M. 


INSEMNĂRI DOCUMENTARE 


COMEMORAREA LUI MIHAI EMINESCU LA 
ATENEUL ROMÂN DE CĂTRĂ REVISTA «CON: 
VORBIRI LITERARE» SI SOCIETATEA CORALĂ 
«CARMEN» IN SEARA DE 27 IANUARIE 1940 


i 


Cuvânt de pomenire rostit de d. proiî. I. E. Torouţiu, directorul 
revistei «Convorbiri Literare» 


E unul care cântă mai dulce decât mine? 
Cu-atât mai bine Ţării și lui cu atât mai bine. 
"Apuce înainte și ajungă cât mai sus, 

La răsăritu-i mândru se'nchină-al meu apus! 


Sunt versuri, onoraţi asculiători, prin cari Alecsandri salută 
sosirea lui Eminescu. 

In cuvântarea dela Academia Română, din şedinţa solemnă 
pentru comemorarea morţii lui Eminescu, Majestatea Sa Regele a 
caracterizat deosebirea dintre Eminescu şi Alecsandri cu aceste cu- 
vinte: «După încercările atât de frumoase și atât de lăudabile ale 
lui Vasile Alecsandri, ale cărui poezii însă aveau un substrat de 
civilizare, aş putea zice, a poeziei populare, a venit acest mare poet, 
care ne-a dat pentru prima oară o producţie intelectuală românească, 
a cărei valoare i-a dat putinţa, fără greutate, să treacă peste hotarele 
țării. In cursul ascendent al culturii românești, Eminescu înseamnă 
deci una din pietrele de hotar cele mai importante». 

“Suveranul declară: «Pentru Mine a fost o datorie de a veni 
astăzi în mijlocul Domniilor Voastre la comemorarea lui Mihai Emi- 
nescu. Importanţa lui în istoria culturii românești este aceea că a 
fost primul care a dat ţării o absolută încredere în forţele ei inte- 
lectuale»... 

«Absoluta încredere în puterile noasire intelectuale» — este 
hrana noastră de toate zilele, pe care o cunoaştem şi recunoaștem, 
o căutăm şi râvnim, O cultivăm și sporim, într'o, continuitate fi- 
rească, prin opera literară, cugetarea politică și viaţa pilduitoare 
a lui Eminescu. 

Trinitatea: Maiorescu — îndrumător prin critica sa deschi- 
zătoare de orizont, Eminescu — realizator în poezie, Creangă în 
proză —, aceştia amândoi, alegători ai grăuntelui de aur din nisi- 
pul lexical adus de apele tulburi şi căutătoare de vad ale influen- 
țelor slave, greceşti, ale exagerărilor latinismului —, această tri- 
nitate Maiorescu — Eminescu — Creangă formează coloanele de sus- 
ţinere ale templului, unde oficiază muzele secolului al 19-lea, 

din perioada «Junimii», care a transmis apoi flacăra vijeliosului 
curent al Sămănătorismului. 

Trecuţi în legendă, opera acestor creatori a devenit pâinea 
noastră cea de toate zilele. Infometaţi de această pâine și însetaţi 
de arzătoare sete care se cere astâmpărată, ne-am adunat aici, în 
sara asta, cu toţii din marea noastră familie românească. 

Revista «Convorbiri Literare», care trăeşte cu mândria unui 
trecut de 72 ani, şi, ca semn al vitalităţii naţionale îşi readună pu- 
terile pentru a se dovedi vrednică de asemenea trecut, din mersul 
ei, această publicaţie, — se opreşte, o clipă, cu pietate, la piedesta- 
lul coloanei de marmoră eminesciană. 

Dar, fosta gazdă a poetului, — dintr'un sentiment de înfio- 
rare —, a ținut să nu rămână singură, în această oră de priveghiere. 
Valurile de lume, cari au ajuns până în această sală și altele care 
nau răzbit, sunt dovadă că numai pronunţarea numelui Emi- 
nescu devine simbolul unei chemări  într'o atmosferă de înaltă 
spiritualitate, de solidaritate şi afirmare naţională. 

Că v'aţi grăbit să cinstiți acest ceas de liturghie prin cultul 
artei, recunoștinţa coboară cătră d-voastră, ca o binecuvântare dum- 
nezeească, din sferele în care plutește spiritul lui Eminescu, și de- 
sigur că d-voastră simţiți ridicându-se din adâncul conșiiinței mul- 
țumirea că prin prezența d-voastră aţi răspuns îndemnului sufle- 
tesc de a aduce omagiul cuvenit creatorului de frumos în zestrea 
literaturii universale, și de crez politic izvorit din cea mai lim- 
pede rațiune istorică și impus de comandamentele realităţilor noas- 
tre economice şi sociale. 

Și dacă la această comemorare, — cu adâncă înţelegere și 
semnificație a momentului —, la cel dintâiu gând exprimat din 
partea noastră ni s'a alăturat societatea corală «Carmen», de sub 
inimoasa conducere a preotului Nicolae Popescu — slujitor cu 
aceeași râvnă şi osârdie la altarul Bisericii Creștine, al ştiinţei ca 
profesor şi membru al Academiei Române, și la altarul artei, — 
dacă Ioan Chirescu, fericitul moștenitor al glorioasei baghete a lui 


Kiriac, — dacă întreaga lor suită cu impunătorul cor al «Carme- 
niștilor» în stil european și în suflet românesc, — dacă s'au ostenit 
pentru a răspunde cu vrednicie acestei clipe, — nu le vom mul- 


țumi, ci vom spune cum au zis chiar ei, artiștii, cari trec din triumf 
în triumf nu numai în ţară, ci și în străinătate, vom spune: Aceasta 
este plinirea datoriei. Așa se crește un prestigiu. Așa se stabileşte 
congruenţa între creaţia poetică și creația compozitorului și a ar- 
tiștilor cântăreţi. Şi așa se și cuvine: ca artele surori, literalura şi 
muzica, plastica şi pictura, — să se ajute una pe alta și împreună 
să se închine cui le-a pregătit calea, pentru biruinţa lor şi mân- 
dria neamului. Căci — ce au făcut popoarele și înșiși marii creatori 
decât împrumutându-și necontenit unul altuia din bunurile cerești, 
pentruca, în eroica luptă de totdeauna prin miragiul artelor să îm. 
blânzească fiara din om și să-l înalțe astfel mai aproape de Dum- 
nezeu... 

Născut dintr'o familie săracă, — bogată în copii —, întrun 
sătişor sărac din săraca Moldovă, într'o ţară mică, Mihai Eminescu, 
mort spiritualiceşte la 33 ani, cu razele geniului său a izbutii să 
străpungă hotare, și, ridicându-se peste ameţitoare piscuri de munţi, 
trecând imensități de ape, planând deasupra contigenţelor poli- 
tice omenești, naţionale și internaționale, — a unit mâna micului 
nostru popor cu aceea a popoarelor de civilizaţie, milenară. Din 
țara crisanteinelor, Japonia, pânăn America de sud, din nordul lui 
Ibsen până 'n Ellada, din ţările apusului cu vechi culturi, ca Franţa 
şi Germania, Anglia și Italia şi până 'n Damascul Arabiei, fruntea 
lui Eminescu, luminată de razele geniului românesc, poartă astăzi 
numele de Român, cu poezia sa tălmăcită în peste 20 limbi străine. 

Un tenomen? O enigmă? Un miracol? Nu! — ci toate coordo- 
na ele vieţii și istoriei românești, toate adâncurile colcăitoare ale 
pământului și poporului românesc au împins spre apariţia lui Emi- 
nescu, care simbolizează sinteza puterii sale de cugetare și simţi- 
re, — explozia energiilor acumulate în zeci de generaţii, — ilumi- 
nare serafică —, resonanţă seculară din însuși fluxul și refiuxul 
lăuntric al Românismului, autentic și specific, și tocmai cu acest 
timbru naţional, de originalitate, acceptat în universal. Eminescu 
este vioara străbună pe care au cântat cronicarii veacurilor stinse 
şi lăutarii de mai târziu. Eminescu este fluerul prin care ciobanul 
își doinește ialea, este buciumul care se 'nalță majestos și amenin- 
țător în zare, plângând durerea unui neam și prevestindu-i totuși 
viitor măreț. 

Poezia lui Eminescu este vibrarea coardelor acelei viori fără 
de 'nceput şi fără sfârșit — sunete pornite din adâncuri de trisi:eţe 
şi vuet de furtună... 

Cu privire la timp, poetul a fost așteptat, un mesia prezis 
de înseși alternanţele caracteristice, când prin spiritul plin de a- 
vânt al literaturii, când prin cel practic al politicei, căreia în ne- 
pretenţioasele sale articole de ziar i-a impregnat un colorant na- 
ţional și naţionalist, cu neputinţă de a mai fi îndepărtat decât doar 
cu riscul de a distruge substanţa însăși. Cuvintele sale s'au trans- 
format deziderate publice și stăruie şi astăzi ca izvor de lege etică. 

Şi locul unde s'a născut poetul este o semnificaţie eloguentă: 
în Moldova, în Moldova săracă şi arsă de focul uzurei. Din acel 
pământ chinuit trebuia să țâșnească izvorul limpede și răcoritor, de 
acolo avea să pornească îndemnul la mântuire prin chemarea clasei 
conducătoare la cunoașterea şi îndreptarea vieţii ţăranului român. 
Şi nici că se poate har dumnezeesc mai mare și semn de opti- 
mism. mai vădit decât acesta: că din cel mai sdrenţuit cătun să se 
înalțe cea mai bogată hlamidă de purpură și aur, strălucitoare peste 
veacuri, în univers... A 

Alecsandri — literatura tinereţii noastre și tinereţea literatu- 
rii noastre -_ moare ca septuagenar — senin; peste crierul lui 
Eminescu coboară înoptarea în al 33-lea an al vieţii. Dar, la o 
vârstă de copilandru, la 20 ani, Eminescu se sbate în capitala Hab- 
sburgilor, pentru o simbolică Românie Mare, care se şi înfăptuește 

lângă mormântul lui Ștefan, prin adunarea studențimii române din 
toate teritoriile locuite de Români. Scrie din Viena lui Dumitru 
Brătianu, în privinţa înțelesului ascuns al adunării; 

„„„« Oare oamenii cei mari ai României nu-i vedem urmărind, 
cu toţii, cu mai multă ori mai puţină claritate, un vis al lor de aur, 
în esenţă acelaşi la toţi și în toate vremurile»... 

Da, — în toate vremurile, pentru că Eminescu ascultase gla- 
sul lui Miron Costin: «A lăsa nescris, cu mare ocară înfundat nea- 
mul acesta de o samă de scriiiori, este inimei durere. Biruit-au 
gândul să mă apuc de această osteneală să scot lumei la vedere 
felul neamului, din ce izvor și seminție sânt lăcuitorii ţării noastre 
munteneșii și Rumânilor din țările ungurești, că tot de-un neam și 
tot descălecaţi sânt»... 

Ceea ce, aşadar, mai mult pare o enigmă în fenomenul Emi- 
nescu ge desleagă prin congruența totalităţii elementelor din care 
se alcătueşte viaţa materială, spirituală și istorică a poporului 
românesc. Poetul de altfel se și realizează în şi din interiorul 
etnic : istețimea proverbului, fantezia basmului, duioșie, accen- 
tele de revoltă sau resemnarea doinei, bogatul joc de expresii 
și sentimente al cântecului popular pătruns de o discreră filosofie 
a unei renunţări, care se termină într'o veselie plină de amar, — 
la acestea Eminescu a adăogat capitolul propriilor sale trăiri şi 
sporul de cunoștinţi dobândite prin necontenite studii, spor pe care 
unii dintre cercetătorii operei poetului l-au confundat adesea cu 
influenţă străină. 

Astfel — venind din istorie și. trecând în istorie, — cu moar- 
tea pre moarte călcând, Eminescu al nostru şi al literaturii uni- 
versale trăește în noi şi prin noi, devenind cea mai frumoasă poe- 
mă din epopeea noastră naţională. El împărtășește dealtcum și soar-. 
ta poporului său: amândoi, popor şi poet, au răsbit cu greu în istorie, 
dar după ce au sfărmat lanţuri, după ce au spart zăgazurile de în- 
gheţ, s'au transformat în torent, a cărui putere singură și-a deter- 
minat albia... 

Astăzi, când dinamica structurii noastre face popas în această 
oră de solemnă pomenire și aducere aminte de poetul, al cărui în- 
veliș pământesc se reda pământului acum 50 ani, gândul nu ne este 
atât la moartea pe care poetul a ingenunchiat-o, ci la această jumă- 
tate de veac, în care numele şi gloria sa au crescut din adâncimea 
gândului și puterea sentimentului, urmând în timp progresul na- 
țiunii sale, în spaţiu ajutând și el la dărâmarea ho'arelor artificiale 
dintre fraţi, iar sieşi şi literaturii noastre, în eternitate, deschizând 
porțile grele ale literaturii universale. 

Şi parcă un destin a voit ca în aceste vremuri de colectivă 
încordare, când toate armele sufleteşti și materiale stau la paza 
hotarelor noastre, pentru apărarea testamen'ului moștenit, parcă un 
destin a vrut ca acest timp să coincidă cu anul de pomenire a lui 
Eminescu, al cărui duh și nume, ca o armă mai mult veghează ală- 
turi de ostașii noştri 

Dela Nistru pân'la Tisa. 

Duhul său protector nu putea să lipsească din clipa aceasta 
mare, mare şi grea prin răspunderea istorică. Poetul stăruie să-și 
apere şi el testamentul pentru care a suferit și pe care l-a cântat, 
nu ca poet de ariergardă a triumfului, ci de avangardă a mobilisării 
sufletești : 

«Auzi — departe — strigă slabii şi asupriţii cătră noi»... 


li 


Concert dat de Societatea corală «Carmen», sub conducerea 
d-lui prof. loan D. Chirescu, cu concursul d-nei Şteiania Stavri 
(soprană) şi al d-lor Maxim Vasiliu (tenor), Nicolae Păun (bas) şi 
Ioseph ÎI. Prunner (pianist) dela Opera Română. 


Dorinţa multora, ca la comemorarea lui Mihai Eminescu, să 
cânte societatea corală «Carmen», a născut gândul ca programul 
muzical la această comemorare să fie întocmit numai din cântări pa 
versuri de Eminescu. Dar înfăptuirea acestui gând n'a fost uşoară, 
Căci pe cuvinte de Eminescu S'a scris multă muzică, însă puţină este 
la înălțimea muzicalităţii versurilor lui Eminescu. 

Cu chibzuială s'a întocmit un program de coruri și soluri pe 
versuri de Eminescu, ținând seama de cronologia compozițiilor, de 
talentul compozitorilor și de evlavia ce suntem datori s'o averm 
totdeauna în faţa poeziei lui Eminescu. 


Program 


1 
Coruri executate de Soc. corală «Carmen» 


1, De-oiu adormi curând . . . . . . G.1. Mugur 
2. Rugăciune (primă audiție). . . . . 1. D. Chirescu 
3. Ce te legeni, codrule (primă audiție) Gh. Scheletti —P. Mezetti 
(Solo: D-na Ştefania Stavri) 
& 
Melodii cântate de d. proi. Maxim Vasilin 
1. Lasă-ţi lumea ta uitată (primă audiție) G. Ștephănescu 
2. Dece nu-mi vii (primă audiție) . . . Gh. Dima 
3. La mijloc de couru ue. . . . . . Aurel Eliade 
3 
Coruri executate de Soc. corală «Carmeu» 
i. Revedere (primă audiție) . . . . .0D.G. Kiriac 


2. Somnoroase păsărele . . . . Tudor cav. de Flondor 
A (Solo : D. Nicolae Păun) 
3. Doina (primă audiție) . . . . . . Sabin V. Drăgoi 


La pian: D. loseph I. Prunner 

G. 1. Mugur, născut la 1853, studiază la Conservatorul din Bu- 
cureşti ; pleacă în Italia pentru specializare. In 1884 se întoarce în 
țară și ajunge profesor de muzică la mai multe școli secundare ; are 
compoziţii corale mai ales pentru biserică și școală. 

Bun prieten cu Eminescu, a scris, liniștit, ca «Noaptea uitării» 
în care avea să intre poetul în 1889, imnul «De-oiu adormi», care 
s'a cântat la înmormântarea poetului precum și la înmormântarea 
muzicianului. Cu vremea a ajuns cântare la înmormântări. 


Ioan D. Chirescu, născut la Cernavodă, în 1889 Ianuarie 5. Fiu 
de preot, urmează teologia și în acelaș timp muzica la Conservatorul 
din București. In 1922 pleacă la Paris pentru a conduce corul Capelei 
Române de acolo. i UR | bt 

Până în 1927 îşi desăvârşește studiile muzicale cu Vincent 
d'Indy și dă cu corul numeroase audiții de muzică românească reli- 
gioasă. 
Intors în ţară i se încredințează de maestrul D. G. Kiriac con- 
ducerea artistică a societăţii corale «Carmen»; în 1928 e numit pro- 
fesor de teorie-solfegiu la Conservator și director al Corului Dom- 
niţa Bălașa. 

In acordurile largi ale vocilor bărbătești începe și se continuă 
prima frază muzicală din «Rugăciune», pentruca în fraza finală să 
se îmbine cu vocile femenine ce vin par'că să preamărască și ele 
pe «pururea fecioară Maria». 


Gheorghe Scheletti s'a născut în laşi la 23 Decembrie 1835. 
Studiază ingineria, apoi intrând în armată, înaintează până la gradul 
de maior. 

In urma întâmplării din 11 Februarie 1866 părăsi armata și 
cum, în copilăria lui, fusese talentat muzicalmente (la 14 ani era 
unul dintre cei mai buni pianiști din Iaşi), îşi întregește cunoştinţele 
muzicale la Viena timp de 3 ani. 

Printre compoziţiile lui, devenite populare, este și deosebit de 
nimerita înspirație melodică «Ce te legeni, codrule» care a legănat 
copilăria noastră. 

Contimporanul său Pietro Mezetti s'a născut la 1822. Italian de 
origină, maestru compozitor cu diplomă, apoi profesor de canto la 
conservatorul din laşi, atât a apreciat melodia blândului și priete- 
nosului G. Schelettii, încât n'a pregetat s'o aranjeze pentru cor mixt 
şi solo, reușind să o pună și mai mult în valoare. 


George M. Ştephănescu, născut în casa și hanul negustorului 
blănar Mihail Hagi Ștefan în București la 12 Decemvrie 1834, după 
ce a terminat liceul Sf-tul Sava „a studiat muzica la conservatorul 
din Bucureşti, apoi s'a deșăvârșit la Paris cu H. Reber. In 1872 e 
numit profesor de canto la Conservator și apoi director al orchestrei 
Teatrului Naţional, în care calitate compune muzica scenică la un 
mare număr de piese dramatice. Are peste 600 compoziţii, dintre cari 
nu lipsesc romanţele. 

Sincer şi cu îngrijită tehnică a pus pe note «Ladă-ţi lumea ta 
uitată» pentru solo și acompaniament de pian, iipărind-o cu text 
românesc şi francez. 


Gheorghe Dima s'a născut la 10 Octomvrie 1847 în Brașov și a 
decedat la Cluj în 4 Iunie 1925. Din imensa lui producţie muzicală 
se desprinde reuşita traducere muzicală pentru voce și pian a ver- 
surilor «De ce nu-mi vii», pe care a înfăţişat-o publicului în 1896. 
Melodia pătrunsă de adâncă expresivitate și acompaniamentul bo- 
gat şi colorat dovedesc o serioasă disciplină muzicală. 


Aurel Eliade, născut la 1873, apreciat cântăreţ, fost profesor de 
canto la conservatorul din București, are compoziţii pentru solo 
şi acompaniament de pian destul de cunoscute. 

Mai puțin cântată, melodia «La mijloc de codru des» începe 
liniștit şi se înalţă tot mai luminos, subliniind cu căldură versurile 


eminesciene. 


D. G. Kiriac (1866—1928) întemeietorul soc. corale «Carmen» 
şi profesor la Conservatorul de muzică din București. 

Nu se putea ca acest mare îndrăgostit de frumuseţea cânte. 
cului popular, pentru a cărui punere în valoare a luptat necurmat 
întreaga-i viaţă, lăsându-ne moștenire cea mai curată colecţie de 
cântece, să nu fie ispitit de minunatele versuri prin care profundul 
poet își descrie tot ce a simţit la «Revederea» codrului părăsit pen- 
tru o vreme. 

In formă populară, așa cum sunt scrise și versurile, muzicianul 
tălmăceşte printr'o melodie simplă, dar sugestivă, dialogul plin de 
înţeles al poetului. Corul femeilor întreabă, iar al bărbaţilor răs- 
punde, ca apoi împreună să spună «lar noi locului ne ţinem, cum 
am fost aşa rămânem». ; 


Tudor cavaler de Flondor, născut la 1 Iulie 1862 în Storojineţ, 
dintr'o veche familie boerească, pornise cu trăsura dela moșia sa 
Rogojești, spre gara Moiniţei. Era în toiul lucrului, ziua era pe înse- 
rate, când deodată strigă către vizitiu : 

_— Intoarce ! Intoarce ! 

— Ce e? De ce? 

— M'am necăjit o săptămână întreagă şi n'am putut afla ceva 
cumsecade, răspunse compozitorul iritat, dar fericit. Şi fluerând 
melodia, s'a întors acasă de și-a scris-o; apoi, vesel, a plecat să-și 
vadă de lucrători. Era cântecul «Somnoroase păsărele», inspirata 
serenadă care va face ca numele compozitorului, săvârșit din viață 
în 1909, să vieţuiască deapururi „în sufletele celor ce au avut feri- 
cirea să asculte dulcea și senina inspiraţie. 


___ Sabin V. Drăgoi, unul dintre cei mai fecunzi compozitori, s'a 
născut la 1894 în com. Săliște-Arad. «Doina» este una dintre reali- 
zările sale muzicale de frunte. In sunete profunde, abia auzite, dar 

bine ritmate, încep başii, iar mai în urmă se adaugă, rând pe rând, 
şi celelalte voci ale ansamblului coral, cu ioate isbucnind într'o miş: 
care mai vie de horă tumultoasă, care se opreşte pentru a da loc 
deosebitului accent dramatic din versul «Sărac în ţară săracă». Ur- 
mează hotărîtul îndemn către Ștefan să se înalțe din mormânt, să 
sune din com odată, de două, de trei ori, ca ridicând Moldova toată 
«toţi dușmanii să piară». Tabloul muzical cată să traducă puternicele 
versuri ale poetului comemorat. 


Membrii Societăţii corale «Carmen», cari au cântat la comemo- 
rarea lui Mihai Eminescu la Ateneul Român 


Soprane 


Anastasiu Rafael Constanţa 
Angelescu Margareta 
Bartonetz Eugenia 
Băjenaru Cornelia 
Bogdan Maria 

Boeriu Georgeta 
Calvocărăscu Elena 
Călin Maria 

Chirescu Graziela 
Constantinescu Filofteia 
Dobrescu Aurelia 
Drăgoi Eugenia 

Dron Constanţa 

Emilian Victoria 
Enăceanu Luca Virginia 
Florescu Elena 

Ghica Agaftonia 

Iliescu Constanţa 
Tonescu Ortansa 
Marulis Cora 

Mateescu Cornelia 
Năsoiu loana 

Năsoiu Steliana 

Nemeș Doina 
Niculescu Ştefania 
Pantazi Georgeta 
Paschil Gilda 


Anastasescu M. Olympia 
Antohi Cristiana 

Cocea Constanţa 

Costea Gr. Zoe 
Crăsnaru Aneta 


Pârvulescu Zoe 
Pesky Maria 
Petrescu Eugenia 
Popescu N. Eufrosina 
Popescu Maria 
Popovici Gh. Ecaterina 
Roşu Eugenia 

Savu Virginia 
Sereda Lucia 

Stavry Ştefania 
Stănescu Dalila 
Stănescu Virginia 
Ştefănescu Elena 
Stoicescu Felicia 
Tărăbuţă Natalia 
Teculescu Dumitra 
Tocilescu Aurelia 
Tibera Elisabeta 
Totolici Theodora 
Țurai Ortansa 
Țuţuianu Maria 
Vasile Emilia 
Vasilescu Cecilia 
Vasfliu Maxim Felicia 
Vasiliu Maria 
Velicu Paula 
Zugrăvescu Eliza 


iste 


Dabija Profira 
Hanganu Zoe 
larăș Antoneta 
Ionescu Maria 
Manolescu Maria 


Comemorarea lui Mihai 


Marinescu Virginia 
Niţescu Maria 
Oncică Delia 
Pârlog Mina 
Păunescu Victoria 
Pecurariu E. Maria 

Pencu Ecaterina 
Rădulescu T. loana 
Slăvescu Elena 
Teoharie Emilia 
Vasiliu Elena 


Tenori 


Boeriu Theodor 

Buda Gheorghe : 
Calvocărăscu Dumitru 
Carabiber Theodor 
Costea Grigore Pr. 
Drăgoi Alexandru 
Eftimie Gheorghe 
Frone Vasile 

Gheorghe Gr. V. Gheorghe, 
Ionescu P. Alexandru 
lonescu Constantin Fix 
Ioniţă Dumitru 
Manolescu loan 
Munteanu Petre 
Mureșanu Ștefan 


Niculescu Dumitru Tică 
Papacioc Grigore 

Pascu Gheorghe 

Peiu loan 

Popescu Alexandru 
Popescu David 

Popescu Ilie 

Popescu Al. Sandu 

Puiu Constantin 
Sichitiu Constantin 


Ştefan S. Constantin 
Totolici Theodor Pr. 
Ţiţeica Gheorghe 
Vasiliu Maxim 


Baritoni-Bași 


Anastasescu C. Mihail 
Antohi Radu 
Atanasovici Dumitru 
Bulancea Nicolae 
Coroiu Corneliu 
Crăsnaru loan 
Dumitriu Petre 
Ghibuș loan 

Ghibuș Marin 

Ghica Traian Diacon 
Ionescu Constantin 
Mărculescu Dumitru 
Milicescu Lascăr 
Niculescu Atanasie 
Niţă Marcel 
Panaitescu Alexandru 


Păun Nicolae 

Pecurariu Enea 

Pesky Gustav 

Rădulescu Gh. Theodor 
Sorescu Pompiliu 
Stănescu Nicolae 
Stoicescu Adrian 
Susnea Constantin 

Teodorescu Nicolae 
Tocilescu Emil 
Tomescu St. Ioan 

«Tinerețea», anu! V, nr. 8—9, nr. Oc- 
tombrie—Noembrie 1939, București. 
«Insemnări creștine», anul II, nr. 9—10, 

Sept.—Cct. 1939, Bălți. 
«Familia», anul III, Seria III, nr. 10, 
Noemb.-Dec. 1939, Oradea. 
«Transilvania», anul LXX, nr. 
Sept.—Dez. 1939, Sibiu. 

«Buletin eugenic şi biopolitic», anul X, 
nr. 10—11—12,  Oct.-Nov.-Dec. 1939 
Gluj) 

«De Strajă», anul II, nr. 12, Decembrie 
1939, București. 

«Răsăritul», anul XXI, nr. 11—12, 1939, 
București. 

«Spirit militar moder», anul II, nr. 
lan—Aprilie 1940, București. 

«Târgoviștea», anul I, n-rele 1 (Noem- 
brie 1939), 2 (Decembrie 1939), 3 (la- 
nuarie 1940), Târgoviştea. 

«Căminul», anul XVI, nr. 1, Ianuarie 
1940, Galaţi. 

«Klingsor», anul XVI, nr. 11—12, Nov.— 
Dec. 1939, Braşov. 

